കൊവിഡ്: ആഘോഷ പരിപാടികൾക്ക് നിയന്ത്രണം – Sign24news\nകൊവിഡ്: ആഘോഷ പരിപാടികൾക്ക് നിയന്ത്രണം\nകൊവിഡ്-19 കേസുകൾ വർധിക്കുന്ന സാഹചര്യത്തിൽ കടുത്ത നിയന്ത്രണങ്ങളിലേക്ക് കർണാടക. അടുത്ത 15 ദിവസം സംസ്ഥാനത്ത് റാലികളും പ്രതിഷേധ പ്രകടനങ്ങളും നടത്താൻ അനുവദിക്കില്ലെന്ന് സർക്കാർ വ്യക്തമാക്കി.കൊവിഡ് കേസുകളിൽ വർധന തുടരുന്ന സാഹചര്യത്തിൽ ലോക്ക്‌ഡൗൺ പ്രഖ്യാപിക്കുമെന്ന വാർത്തകൾ പുറത്തുവന്നെങ്കിലും അതുണ്ടാകില്ല. കൊവിഡ് മാർഗനിർദേശങ്ങൾ ആളുകൾ കർശനമായി പാലിക്കണം. മാസ്‌ക് ഉൾപ്പെടെയുള്ള കൊവിഡ് പ്രോട്ടോകോളുകൾ പാലിക്കാത്തത് ശ്രദ്ധയിൽപ്പെട്ടാൽ കടുത്ത നടപടിയുണ്ടാകും.\nപാർട്ടികൾ, ആഘോഷ പരിപാടികൾ എന്നിവ അനുവദിക്കില്ലെന്ന് സർക്കാർ വ്യക്തമാക്കി. അപ്പാർട്ട്‌മെൻ്റുകൾ കേന്ദ്രീകരിച്ച് അഘോഷങ്ങൾ നടക്കുന്ന സാഹചര്യത്തിലാണ് ഈ തീരുമാനം. നിർദേശങ്ങൾ ശക്തമാക്കിയെങ്കിലും സ്‌കൂളുകളും കോളേജുകളും പ്രവർത്തിക്കും.കൊവിഡ് കേസുകൾ വർധിക്കുന്ന സാഹചര്യത്തിൽ ബെംഗളൂരുവിലേക്ക് എത്തുന്ന എല്ലാ യാത്രക്കാരും ഏപ്രിൽ ഒന്ന് മുതൽ കൊവിഡ് നെഗറ്റീവ് എന്ന് വ്യക്തമാക്കുന്ന പരിശോധന റിപ്പോർട്ട് കൈവശം സൂക്ഷിക്കണമെന്ന് സർക്കാർ അറിയിച്ചു. എല്ലാ സംസ്ഥാനങ്ങളിൽ നിന്നുള്ളവർക്കും നിർദേശം ബാധകമാണ്.\nഎല്ലാ സംസ്ഥാനങ്ങളിലും കൊവിഡ് കേസുകൾ വർധിക്കുകയാണെന്നും ഇത് രണ്ടാം തരംഗത്തിൻ്റെ സൂചനയാണെന്നും കർണാടക ആരോഗ്യ – മെഡിക്കൽ വിദ്യാഭ്യാസ മന്ത്രി കെ സുധാകർ വ്യക്തമാക്കിയിരുന്നു. കഴിഞ്ഞ ദിവസമായി സംസ്ഥാനത്ത് ദിനംപ്രതി 2500 പുതിയ കൊവിഡ് കേസുകൾ റിപ്പോർട്ട് ചെയ്യുന്നുണ്ട്. സംസ്ഥാന ആരോഗ്യ വകുപ്പിന്റെ കണക്കുകള് പ്രകാരം കര്‍ണാടകയില് ഇതുവരെ 987,012 കൊവിഡ് കേസുകള് റിപ്പോര്‍ട്ട് ചെയ്‌തു. 12,504 പേര്‍ക്കാണ് കൊവിഡ് മൂലം ജീവൻ നഷ്‌ടമായത്.\nPrevious രാഹുലിനെതിരെ വിവാദ പ്രസ്‌താവനയുമായി ജോയ്‌സ് ജോർജ്\nNext ദില്ലി എയ്‌റോസിറ്റി പബ്ബില് നടന് അജയ് ദേവ്ഗണിന് മര്‍ദനം? ദില്ലി കണ്ടിട്ട് 14 മാസമായെന്നു നടന്\nivermectin rosacea before and after on പ്രചാരണങ്ങളിൽ പാലിക്കേണ്ട മാർഗനിർദ്ദേശങ്ങൾ സംസ്ഥാന തിരഞ്ഞെടുപ്പ് കമ്മീഷൻ പുറത്തിറക്കി


Bigg Boss Malayalam Season3Fame Sandhya Manoj Opens Up Her New Happiness, Revelation Viral വിവാഹശേഷമാണ് താനും ഭര്‍ത്താവിന്റെ പാതയിലൂടെ നീങ്ങി തുടങ്ങിയത്; പുത്തന് വിശേഷങ്ങള് പറഞ്ഞ് ബിഗ് ബോസ് താരം സന്ധ്യ മനോജ് - Malayalam Filmibeat\n| Published: Wednesday, November 3, 2021, 15:18 [IST]\nബിഗ് ബോസ് മലയാളം മൂന്നാം സീസണിലൂടെ വന്ന് പ്രേക്ഷക പ്രശംസ നേടിയെടുത്ത താരമാണ് സന്ധ്യ മനോജ്. ഈ സീസണിന്റെ തുടക്കത്തില് പ്രേക്ഷകര്‍ക്ക് അത്ര സുപരിചിത അല്ലാതിരുന്ന മത്സരാര്‍ഥികളില് ഒരാളായിരുന്നു സന്ധ്യ. നര്‍ത്തകിയും മോഡലും യോഗ ട്രെയിനറുമൊക്കെയായ നല്ലൊരു കലാകാരിയാണ് സന്ധ്യ. ശക്തമായ നിലപാടുകളിലൂടെയും സംസാരത്തിലൂടെയുമൊക്കെ പ്രേക്ഷകരെയും സഹമത്സരാര്‍ഥികളെയും ഒരുപോലെ ഞെട്ടിച്ചുള്ള പ്രകടനമായിരുന്നു താരം കാഴ്ച വെച്ചിരുന്നത്.\nമലേഷ്യയില് സ്ഥിരതാമസമാക്കിയിരുന്ന സന്ധ്യ ബിഗ് ബോസിന് വേണ്ടിയാണ് വീണ്ടും കേരളത്തിലേക്ക് വരുന്നത്. ഷോ അവസാനിച്ചതിന് ശേഷം കേരളത്തില് തന്നെ കുറച്ച് കാലം സ്ഥിരമായി നില്‍ക്കാനുള്ള തീരുമാനത്തിലാണ് സന്ധ്യയിപ്പോള്. മഹിളരത്‌നത്തിന് നല്‍കിയ പുത്തന് അഭിമുഖത്തിലൂടെ തന്റെ വിശേഷങ്ങള് ആരാധകരുമായി പങ്കുവെക്കുകയാണ് നടിയിപ്പോള്. വിശദമായി വായിക്കാം...\nമനോജുമായിട്ടുള്ള കല്യാണ സമയത്ത് അദ്ദേഹം നാട്ടില് യോഗ പ്രാക്ടീഷണര് ആയി പഠിപ്പിക്കുകയായിരുന്നു. കല്യാണത്തിന് ശേഷമാണ് താനും യോഗ അഭ്യസിക്കാന് തുടങ്ങിയത്. 21 വര്‍ഷം നീണ്ട തന്റെ വിവാഹ ജീവിതത്തില് മനോജിനൊപ്പം യോഗ ട്രെയിനറായിട്ടും ടീച്ചറായിട്ടുമൊക്കെ ഞാനും നിന്നിട്ടുണ്ടെന്ന് സന്ധ്യ പറയുന്നു. ഇതിനിടെ ബിഗ് ബോസിലെ അനുഭവങ്ങളെ കുറിച്ച് ചോദിച്ചാല് നമ്മള് പഠിച്ച ഫിലോസഫീസും അത്തരം കാര്യങ്ങളും എല്ലാം നമുക്ക് പ്രയോഗിക്കാനുള്ള അവസരം ജീവിതം തരില്ല. അത് ലഭിച്ച ഒരു ഇടമാണ് ബിഗ് ബോസ്. അതായത് 95 ദിവസത്തില് 70 ദിവസം നില്‍ക്കാന് പറ്റുമ്പോള് ആ എഴുപത് ദിവസവും പഠിച്ച എല്ലാ ഫിലോസഫീസും നമമുടെ അറിവിന്റെ ഭാഗമായി സൂക്ഷിച്ച് വെക്കുന്നത് എനിക്കറിയാം.\nതന്നെ ഏറ്റവും കൂടുതല് സപ്പോര്‍ട്ട് ചെയ്തിട്ടുള്ളത് കുട്ടികളും മനോജുമാണ്. ബിഗ് ബോസിലേക്ക് പോകന് നേരത്ത് എന്റെ മോള് പത്താം ക്ലാസ് കഴിഞ്ഞ് ഇരിക്കുകയാണ്. അവളോട് ഞാന് ഒറ്റ ചോദ്യമേ ചോദിച്ചുള്ളു. മോളേ അമ്മ ഇത് വേണമെങ്കില് ഡ്രോപ് ചെയ്യാം. അപ്പോള് അവളെനിക്ക് തന്ന കോണ്‍ഫിഡന്‍സും പ്രോമിസുമാണ് അമ്മ പൊയ്‌ക്കോളൂ. യൂ വിന് ദെയര്. ഐ വിന് ദിസ്. എല്ലാവരുടെയും യാത്ര ഒറ്റപ്പെട്ട യാത്രയാണ് ആ ഇന്‍ഡിപെന്‍ഡന്റ്‌സ് നല്ല ഫ്രീഡമായിട്ടും പേരന്റിങ് ആയിട്ടും നമുക്ക് പകര്‍ത്താന് പറ്റുമെങ്കില് അതാണ് ഏറ്റവും വലിയ വിജയം.\nസന്ധ്യ മനോജ് അഭിനയത്തിലേക്ക് കടക്കുമോ എന്ന് ചോദിച്ചാല് അത് വിധിയും സിനിമാ ഇന്‍ഡസ്ട്രിയും തീരുമാനിക്കണം എന്നാണ് താരം പറയുന്നത്. കാണുന്ന പ്രേക്ഷകര്‍ക്ക് അത് സ്വീകാര്യമാകുമോ എന്നുള്ളത് ഒരുപാട് സംശയങ്ങളുള്ള ഒരു ചോദ്യമാണ്. പക്ഷേ എനിക്ക് അഭിനയത്തിലേക്ക് കടക്കാന് ആഗ്രഹമുണ്ട്. സ്റ്റേജ് പെര്‍ഫോമന്‍സിലും ഏറ്റവും കൂടുതല് ഞാന് ഫോക്കസ് ചെയ്യുന്നത് അഭിനയ തീസിലാണ്. ബിഗ് ബോസിന് ശേഷം ഒരുപാട് പേര് പറഞ്ഞത് അതില് ഒരു സ്‌കോപ് ഉണ്ടെന്നാണ്. ദൈവം സഹായിച്ച് നല്ല റോളും ക്യാരക്ടറുമൊക്കെ കിട്ടിയാല് തീര്‍ച്ചയായും ചെയ്യുമെന്ന് സന്ധ്യ വ്യക്തമാക്കുന്നു.\nബിഗ് ബോസിലേക്ക് വന്നതിന് ശേഷം വേറെ പല ആഗ്രഹങ്ങളും വന്നിട്ടുണ്ട്. അതിലേക്കുള്ള ശ്രമങ്ങള് നടത്തുന്നുണ്ട്. ബിഗ് ബോസ് കഴിഞ്ഞ് ഒരു ഇന്‍ഡസ്ട്രിയിലേക്ക് കയറി അവിടെ എന്താണ് നമുക്ക് ഓപ്പര്‍ച്യൂണിറ്റീസ് കിട്ടുമോ എന്ന് നോക്കണം. ഇനി എന്തായാലും താന് കേരളത്തില് തന്നെ ഉണ്ടാവും. ഒരു കൊല്ലം കേരളത്തില് നില്‍ക്കണമെന്നാണ് കരുതുന്നത്. അതിന് വേണ്ടിയൊരു അപാര്‍ട്ട്‌മെന്റും എടുത്തു. ഇവിടെ തന്നെ എക്‌സ്‌പ്ലോര് ചെയ്ത് കലാപരമായിട്ടും ഇന്‍പാര്‍ട്ടിംഗായിട്ടും പെര്‍ഫോമന്‍സായിട്ടും നില്‍ക്കാനാണ് തീരുമാനിച്ചിരിക്കുന്നതെന്നും സന്ധ്യ മനോജ് പറയുന്നു.\nപള്ളിയില് നില്‍ക്കെ പൊട്ടിക്കരയാന് തോന്നി; വിഷാദരോഗമല്ല പിരിയാന് കാരണം; മനസ് തുറന്ന് അര്‍ച്ചന കവി\nBigg Boss Malayalam Season3Fame Sandhya Manoj Opens Up Her New Happiness, Revelation Viral\nStory first published: Wednesday, November 3, 2021, 15:18 [IST]


അതിരുകളില്ലാത്ത ലോകം, മതിലുകളുയരുന്ന ലോകം | career guidance| Career| Future of Career\nഅതിരുകളില്ലാത്ത ലോകം, മതിലുകളുയരുന്ന ലോകം\nപുതിയ കാലത്തെ കാത്തിരിക്കുന്നത് അവസരങ്ങളും വെല്ലുവിളികളുമാണ്. മുരളി തുമ്മാരുകുടി എഴുതുന്ന കരിയര് കോളം ആരംഭിക്കുന്നു\nJan 13, 2017, 08:32 PM IST\nഈ എണ്ണ കുഴിച്ചെടുക്കുന്ന ബിസിനസ് അല്പം റിസ്‌ക്കൊക്കെ ഉള്ളതാണ്. ഒന്നാമത് എണ്ണ എവിടെയാണോ അവിടെപ്പോയി വേണം ബിസിനസ് തുടങ്ങാന്. അവിടം കരയോ, കടലോ, ദുരന്തമുണ്ടാവാനിടയുള്ള സ്ഥലമോ സമാധാനമുള്ള സ്ഥലമോ ആണെങ്കിലും ഒക്കെ. കാറുണ്ടാക്കുന്ന കമ്പനി പോലെ ഒരു സ്ഥലത്ത് യുദ്ധമോ ദുരന്തമോ വന്നാല് എടുത്ത് വേറൊരിടത്ത് കൊണ്ടുപോകാന് പറ്റില്ല.\nരണ്ടാമതായി 'കാശെടുത്ത് വീശിയാല്' മാത്രം കാശ് തിരിച്ചുകിട്ടുന്ന പ്രസ്ഥാനമാണ്. ഒരു സ്ഥലത്ത് എണ്ണയുണ്ടോ എന്നു കണ്ടുപിടിക്കാനുള്ള സര്‍വ്വേയും, അതിലെ ഫലങ്ങള് സ്ഥിരീകരിക്കാനുമുള്ള പര്യവേക്ഷണ എണ്ണക്കിണറുമൊക്കെ സ്ഥാപിക്കാന് തന്നെ ആയിരക്കണക്കിന് കോടി രൂപയാകും. അതിലെല്ലാം വിജയമാകണമെന്നുമില്ല. എണ്ണയുണ്ടെന്ന് ഉറപ്പാക്കിയതില് നിന്നും ധാരാളം ഡെവലപ്‌മെന്റ് കിണറുകളുണ്ടാക്കി അതെല്ലാം ഒരു പ്രോസസിംഗ് പ്ലാന്റിലെത്തിക്കാനുള്ള പൈപ്പ് ലൈനുമൊക്കെ ആകുമ്പോഴേക്കും പിന്നെയും ആയിരക്കണക്കിന് കോടികള് ചെലവാകും. അതിനുശേഷം ഇരുപതോ മുപ്പതോ വര്‍ഷം അവിടെനിന്നും എണ്ണ കുഴിച്ചെടുത്ത് വില്‍ക്കാന് പറ്റിയാലാണ് കമ്പനിയുടെ മുടക്കു മുതല് തിരിച്ചുകിട്ടുന്നത്.\nഎണ്ണപര്യവേഷണം തുടങ്ങി മുടക്കുമുതല് തിരിച്ചുകിട്ടുന്നത് വരെയുള്ള മുപ്പത് വര്‍ഷത്തിനകം ആ രാജ്യത്തും ലോകത്തും പലതും സംഭവിക്കാം. യുദ്ധത്തില് സ്ഥലം ഉപേക്ഷിച്ച് ഓടിപ്പോകുന്നതു മുതല് രാഷ്ട്രീയമാറ്റങ്ങള് കൊണ്ട് സ്വകാര്യ സംരംഭങ്ങള് സര്‍ക്കാര് ഏറ്റെടുക്കുന്ന അവസ്ഥ വരെ. ഇതൊന്നും സംഭവിച്ചില്ലെങ്കില് തന്നെ കുഴിച്ചെടുക്കുന്ന എണ്ണയുടെ വില കുറഞ്ഞുപോയി കച്ചവടം നഷ്ടത്തിലാകാം. ഇതുകൊണ്ടൊക്കെയാണ് സാധാരണഗതിയില് ചെറിയ കമ്പനികളൊന്നും ഈ രംഗത്ത് അധികകാലം പിടിച്ചുനില്‍ക്കാത്തത്.\nഎന്നാല് എണ്ണയുല്‍പ്പാദനരംഗത്തെ ആഗോളഭീമന്മാരില് ഒന്നായ ഷെല് എന്ന കമ്പനിയുടെ കാര്യം ഇങ്ങനെയല്ല. 1907 ലാണ് 'Royal Dutch Petroleum Company' എന്ന നെതര്‍ലാന്‍ഡ് കമ്പനിയും 'Shell Transport and Trading Company' എന്ന ബ്രിട്ടീഷ് കമ്പനിയുമൊരുമിച്ച് 'Royal Dutch Shell Group' എന്ന പ്രസ്ഥാനമുണ്ടാകുന്നത്. നൂറ്റിപ്പത്തു വര്‍ഷത്തിന് ശേഷം ഇന്നിപ്പോള് തൊണ്ണൂറിലധികം രാജ്യങ്ങളില് അവര് പ്രവര്‍ത്തിക്കുന്നു. പ്രതിദിനം നാല്പതു ലക്ഷം ബാരലോളം എണ്ണ ഉദ്പാദിപ്പിക്കുന്നു (ഇത് ഇന്ത്യയിലെ മൊത്തം എണ്ണ ഉപഭോഗത്തിന്റെ അടുത്ത് വരും).\nമൂട്ടയെ പിടിക്കുന്ന പട്ടിയുടെ ഓപ്പറേറ്റര് / Read More.....\nഅവരുടെ മൊത്തം വരുമാനം പതിനഞ്ചുലക്ഷം കോടി രൂപയിലും അധികമാണ് (ഇത് കൃത്യം എത്രയാണെന്ന് ചോദിക്കരുത്. കേരളത്തിന്റെ മൊത്തം ജി ഡി പി യുടെ പലമടങ്ങ് വരുമിത്). ഇതിനിടെ എണ്ണവിലയില് എത്രയോ ഏറ്റക്കുറച്ചിലുകള് വന്നു, രണ്ടാംലോകമഹായുദ്ധക്കാലത്ത് ബ്രൂണെയില്‍നിന്നും ഇന്തോനേഷ്യയില് നിന്നുമൊക്കെ ഇവരെ അടിച്ചുപറപ്പിച്ചു. മറ്റെത്രയോ രാജ്യങ്ങളില് ആഭ്യന്തരകലഹവും യുദ്ധവുമുണ്ടായി, അതിനും മുന്‍പ് ഒന്നാംലോകമഹായുദ്ധം ഉണ്ടായി. എന്നിട്ടും എങ്ങനെ ഈ പ്രസ്ഥാനം ഇപ്പോഴും പിടിച്ചുനില്‍ക്കുന്നു?\nഇതിനു പല കാരണങ്ങള് ഉണ്ട്. പക്ഷെ ഒന്ന് ഉറപ്പായും പറയാം. ഭാവിയെ അറിഞ്ഞു പ്രവര്‍ത്തിച്ചാലേ വ്യക്തികള്‍ക്കായാലും പ്രസ്ഥാനത്തിനായാലും പുരോഗതി പ്രാപിക്കാന് കഴിയൂ. ഇനി വരുന്ന ലോകം എങ്ങനെയായിരിക്കും എന്നതിനെപ്പറ്റി ഒരേകദേശ ധാരണയുണ്ടാകണം, അതിനനുസരിച്ചു വേണം നയങ്ങളും നിക്ഷേപങ്ങളും നടത്താന്. ഇത് പറയുമ്പോള് നിസാരമാണെങ്കിലും പ്രയോഗത്തില് എളുപ്പമല്ല. രാഷ്ട്രീയവും സാമൂഹ്യവും പ്രകൃതിദുരന്തവും കാലാവസ്ഥയുമുള്‍പ്പെടെ എത്രയധികം ശക്തികളാണ് ലോകത്തുള്ളത്. അവയോരോന്നും ഒറ്റക്കും കൂട്ടമായും ഭാവിയെ ബാധിക്കാം.\nഫ്യുച്ചറോളജി എന്ന പഠനശാഖയാണ് ഈ വിഷയത്തെ കൈകാര്യം ചെയ്യുന്നത്. ഇവരുടെ കൈയില് ഭാവിയെപ്പറ്റി പ്രവചിക്കാനുള്ള പല മാതൃകകളും മാര്‍ഗ്ഗങ്ങളുമുണ്ട്. ഇവയിലൊന്നാണ് സെനാറിയോ പ്ലാനിംഗ് (scenario planning) എന്നത്. ഏറെ പണവും സമയവുമാണ് ഷെല് ഈ ഉദ്യമത്തില് നിക്ഷേപിക്കുന്നത്. ഓരോ പത്തുവര്‍ഷത്തിലും അവര് അടുത്ത ഇരുപത് വര്‍ഷത്തെ ലോകം എങ്ങനെയായിരിക്കുമെന്ന് കണക്കുകൂട്ടുന്നു. അതനുസരിച്ചാണ് നിക്ഷേപതീരുമാനങ്ങള് എടുക്കുന്നത്. അതിന്റെ ഗുണം കാണാനുമുണ്ട്.\n2005 ല് അവര് തയ്യാറാക്കിയ ആഗോള സെനോറിയോ ഇപ്പോള് നമുക്ക് ലഭ്യമാണ് (ലിങ്ക് ഇവിടെ). ലോകം ഏതെങ്കിലുമൊരു പ്രത്യേകപാതയിലേക്ക് പോകും എന്നതല്ല സെനാറിയോ പ്ലാനിങില് പറയുന്നത്. എന്നാല് ഏതൊക്കെ അടിസ്ഥാന ചാലകശക്തികളാണ് ലോകത്തിന്റെ ഭാവിയെ നിയന്ത്രിക്കുന്നത്, അവ തമ്മിലുള്ള കൊടുക്കല് വാങ്ങലുകളുടെ ഫലം എന്തൊക്കെയാകാം എന്നെല്ലാമാണ് പല സെനാറിയോ അല്ലെങ്കില് സാധ്യതകളായി മുന്നിലുള്ളത്. ഈ ആഗോള സെനാറിയോ കള്‍ക്കകത്താണ് ദേശീയമായ സെനാറിയോ ഉണ്ടാക്കുന്നത്. അതിനകത്താണ് കമ്പനി കാശുമുടക്കാനുള്ള തീരുമാനങ്ങള് എടുക്കേണ്ടത്.\nകണ്‍പോളശക്തികളും ജനസമൂഹത്തിന്റെ ആഗ്രഹങ്ങളും രാജ്യതാല്‍പര്യങ്ങളും തമ്മില് ബാലന്‍സ് ചെയ്യേണ്ടിവരുന്ന 'triple dilemma' അല്ലെങ്കില് 'trilemma' ആണ് ഈ സെനാറിയോകളുടെ അടിസ്ഥാനം. ഇതൊക്കെ അല്‍പം സങ്കീര്‍ണമായി തോന്നാം. എന്നാലിതിന്റെ പരിണിതഫലങ്ങള് എന്തൊക്കെയാണെന്ന് നോക്കാം.\nകമ്പോളത്തിന്റെയും ജനസമൂഹത്തിന്റെയും താല്പര്യമാണ് മുന്നിലെങ്കില് അതിരുകളില്ലാത്ത ഒരു ലോകമാകും ഉണ്ടാകുക (യൂറോപ്യന് യൂണിയന് ഒക്കെ പോലെ).\nജനസമൂഹത്തിന്റെയും രാജ്യത്തിന്റെയും താല്‍പര്യമാണ് മുന്നിലെങ്കില് മതിലുകള് ഉയരുന്ന ലോകമാണുണ്ടാകുക (ഉദാഹരണം, ബ്രെക്‌സിറ്റ്).\nകമ്പോളത്തിന്റെയും രാജ്യത്തിന്റെയും താല്‍പര്യമാണ് മുന്നിലെങ്കില് അതിരുകളുള്ളതും എന്നാല് കൊടുക്കല്‍വാങ്ങലുകള് നടക്കുന്നതുമായ ലോകമായിരിക്കും ഉണ്ടാകുക (ഏതാണ്ടിപ്പോഴത്തെ പോലെ തന്നെ).\nആയിരത്തി തൊള്ളായിരത്തി തൊണ്ണൂറുകളില് വേള്‍ഡ് ട്രേഡ് ഓര്‍ഗനൈസേഷന്റെ പിറവിയും ഒക്കെ സംഭവിച്ച കാലത്ത് അതിരുകളില്ലാത്ത ലോകം ആണ് ആളുകള് സ്വപ്നം കണ്ടിരുന്നത്. പക്ഷെ ഇരുപത്തി ഒന്നാം നൂറ്റാണ്ടു തുടങ്ങിയതില് പിന്നെ ആഗോളതലത്തിലുള്ള ഉടമ്പടികള് ഒന്നും അത്ര കാറ്റുപിടിക്കാതെയായി, എന്നാലും ലോകത്തെവിടെയും രാജ്യങ്ങളും ഭൂഖണ്ഡങ്ങളും കൂടുതല് കൂടുതല് കൊടുക്കല് വാങ്ങലില് ഏര്‍പ്പെട്ടു.\nതൊഴിലിനായി അതിരു കിടക്കുന്നവരുടെ എണ്ണം ഏറെ കൂടി. പക്ഷെ രണ്ടായിരത്തി പതിനാറ് ഈ കാര്യത്തില് ലോകത്തെ പിന്നോട്ട് നയിക്കാന് പോന്ന തീരുമാനങ്ങള് ആണ് എടുത്തത്. 2017-ല് നിന്നും 2025-ലേക്ക് നോക്കുമ്പോള് മതിലുകളുയരുന്ന ലോകമാണ് നാം അമേരിക്കയിലും ഇംഗ്‌ളണ്ടിലുമൊക്കെ കാണുന്നത്. മറ്റു സ്ഥലങ്ങളിലും കാറ്റ് അങ്ങോട്ടുതന്നെയാണ്.\nഅപ്പോ ചേട്ടാ, ഇതും കരിയര് മാനേജ്‌മെന്റും തമ്മിലുള്ള ബന്ധം?\nഉണ്ടല്ലോ. സംസ്ഥാനത്തിന് പുറത്തേക്ക് മാനവശേഷി കയറ്റി അയച്ചു അവര് അയക്കുന്ന പണത്തില് അടിസ്ഥാനമാക്കിയുള്ള വികസനം ആണ് കഴിഞ്ഞ മൂന്നു പതിറ്റാണ്ടായി കേരളത്തില് നടക്കുന്നത്. അപ്പോള് അതിരുകള് ഇല്ലാത്ത ലോകം ആണോ മതിലുകള് ഉയരുന്ന ലോകം ആണോ നമുക്ക് ചുറ്റും ഉണ്ടാകാന് പോകുന്നത് എന്നത് കേരളത്തെ സംബന്ധിച്ചിടത്തോളം അടിസ്ഥാനമായി പ്രധാനമാണ്. അതെ സമയം കേരളത്തെ പറ്റി 'എത്ര അഭിമാനപൂരിതമായ അന്തരംഗം ഉണ്ടായാലും' ലോകത്തിന്റെ ഭാവി എങ്ങോട്ടു പോകുന്നു എന്നുള്ള വിഷയത്തില് ഒരുതരത്തിലുള്ള ഇന്‍ഫ്‌ളുവന്‍സും നമുക്കില്ല എന്നത് ഒരു സത്യമാണ്.\nചാട്ടത്തിലെങ്ങാനും പിഴച്ചു പോയാല് / Read More....\nഅപ്പോള് നമ്മുടെ നിയന്ത്രണത്തില് അല്ലെങ്കിലും നമുക്ക് ചുറ്റുമുള്ള ലോകത്ത് എന്തു സംഭവിക്കുന്നുവെന്ന് ശ്രദ്ധിക്കാതെ നമ്മള് തൊഴില്‍ജീവിതം കെട്ടിപ്പടുക്കാന് ശ്രമിക്കരുത്. ഷെല് എല്ലാം ചെയ്യുന്ന പോലെ നമ്മുടെ സര്‍ക്കാരുകളും ലോകത്തിന്റെ ഒരു സെനാറിയോ പ്ലാനിങ് ഒക്കെ നടത്തി വേണം മാനവശേഷി വികസനം നടത്താന്. അത് നടക്കുന്നില്ലെങ്കില് നമ്മള് വ്യക്തിപരമായി ഈ കാര്യങ്ങളില് ശ്രദ്ധ പതിപ്പിക്കണം. കേരളത്തിലെ അടുത്ത കോളേജില് ഉള്ള കോഴ്സോ നാട്ടില് ഏറ്റവും വരുമാനം ഉള്ള തൊഴിലോ ഒന്നും നോക്കിയാവരുത് പഠന വിഷയങ്ങള് തിരഞ്ഞെടുക്കുന്നത്.\nകേരളം വാസ്തവത്തില് അല്‍പം ഭാഗ്യം ചെയ്ത സ്ഥലമാണ്. കാരണം നമ്മുടെ പ്രധാനശക്തി നമ്മുടെ മാനവശേഷിയാണ് എന്ന് പറഞ്ഞല്ലോ. അതിരുകളില്ലാത്ത ലോകമാണ് വരുന്നതെങ്കില് നമുക്ക് ധാരാളം മാനവശേഷി ലോകത്ത് വിന്യസിച്ച് ലോകത്തോടൊപ്പം വികസനത്തില് പങ്കാളികളാകാം, അത് നമ്മുടെ ഇപ്പോഴത്തെ വളര്‍ച്ചയെ മുന്നോട്ടു നയിക്കും. അതേസമയം മതിലുകളുയരുന്ന ഒരു കാലം ആണ് വരുന്നതെങ്കില് പുറത്തേക്ക് പോകാനുള്ള അവസരം കുറയും എന്ന് മാത്രമല്ല പുറത്തുള്ളവര് തിരിച്ചു വരുന്ന സാഹചര്യവും ഉണ്ടാവും. ഇതിനെ പക്ഷെ നെഗറ്റീവ് ആയി കാണേണ്ട കാര്യം ഇല്ല.\nലോകത്തെമ്പാടു നിന്നും സാങ്കേതികവിദ്യയും മൂലധനവും സമ്പാദിച്ച് ലോകത്തെവിടെയും നെറ്റ്വര്‍ക്ക് ഉള്ള മിടുക്കന്മാരായ ആളുകള് ആണ് തിരിച്ചെത്തുന്നത്. അത് നാടിന്റെ വന്‍വികസനത്തിന് വഴിതെളിക്കും. അപ്പോള് മതിലുണ്ടായാലും പൊളിഞ്ഞു വീണാലും നമുക്ക് പിടിച്ചു നില്‍ക്കാം, മുന്നേറുകയും ചെയ്യാം. പക്ഷെ, ഈ രണ്ടു സാഹചര്യങ്ങളെ നേരിടാനും വ്യത്യസ്തമായ നയങ്ങളാണ് വേണ്ടത്. തല്‍ക്കാലം എങ്കിലും ലോകത്ത് മതിലുകളുയരുന്നത് നമ്മള് ശ്രദ്ധിക്കുന്നില്ല, ഇതൊക്കെ മെക്‌സിക്കോ കാരുടെയോ പോളണ്ടുകാരുടെയോ സിറിയക്കാരുടെയോ ഒക്കെ പ്രശ്‌നമായാണ് നാം കാണുന്നത്. ഇത് നമ്മളെ കുഴപ്പത്തില് ചാടിക്കും.\n''സംസ്ഥാനത്തിന്റെ കാര്യമൊക്കെ വിടൂ. സ്വന്തം കാര്യത്തില് എന്തുചെയ്യാന് പറ്റുമെന്ന് പറ ചേട്ടാ.''\nസാമ്പത്തികവും സാമൂഹ്യവുമായ കാരണങ്ങളാല് ലോകത്തെമ്പാടും തൊഴിലിനു വേണ്ടിയുള്ള ആളുകളുടെ അതിര്‍ത്തി കടക്കലിന് കൂടുതല് കൂടുതല് നിയന്ത്രണങ്ങള് വരികയാണ്. ഇതൊരു പക്ഷെ 2025 വരെ തുടര്‍ന്നേക്കും. ഇത് യൂറോപ്പിലും അമേരിക്കയിലും മാത്രമല്ല ഏഷ്യയിലും മിഡില് ഈസ്റ്റിലും ഒക്കെ സംഭവിക്കാം. അപ്പോള് തൊഴില്‍ജീവിതവുമായി ഇപ്പോള് പുറത്തുള്ളവര് മതിലുകള് ഉയരുന്ന ലോകത്തിനാണ് തയ്യാറെടുക്കേണ്ടത്. അപ്പോള് മറ്റു രാജ്യങ്ങളില് തുടര്‍ന്നുനില്‍ക്കാന് സാഹചര്യമുള്ളവര് മടിച്ചു നില്‍ക്കാതെ അതിനുള്ള പണി നോക്കുക. അതെസമയം കേരളത്തിലേക്ക് മടങ്ങി വരേണ്ടി വരും എന്നത് ഒരു പേടിയായി എടുക്കേണ്ട കാര്യം തന്നെ ഇല്ല.\nഎണ്ണ വില കുറഞ്ഞിട്ടോ തന്നാട്ടുകാര്‍ക്ക് തൊഴില് കൊടുക്കാനോ മറ്റെന്തുകാര്യം കൊണ്ടോ ആകട്ടെ ലക്ഷക്കണക്കിന് മലയാളികള് ഗള്‍ഫില് നിന്നും മറ്റു രാജ്യങ്ങളില് നിന്നും കേരളത്തില് തിരിച്ചെത്തിയാല് നമ്മള് ചിന്തിച്ചിട്ട് പോലും ഇല്ലാത്ത മാറ്റങ്ങള് ആയിരിക്കും കേരളത്തില് ഉണ്ടാകാന് പോകുന്നത്. ഇന്ത്യ ലോകത്തെ അതി വേഗം വളരുന്ന ഒരു രാജ്യവും കമ്പോളവും ആണ്. പുറത്തു പോയ നമ്മുടെ ആളുകള് ഏറ്റവും ആധുനികമായ സ്‌കില് സെറ്റും ആയിട്ടാണ് തിരിച്ചു വരുന്നത്.\nഅപ്പോള് തല്‍ക്കാലം വെറും ഉപഭോഗ സംസ്ഥാനം ആയ കേരളത്തിന് വേണമെങ്കില് എന്‍ജിനീയറിങ്, ഡിസൈന്, മെഡിസിന്, ബാങ്കിങ്, ഇന്‍ഷുറന്‍സ് തുടങ്ങി ഏത് സേവന മേഖലയിലെയും ഇന്ത്യയിലെ ഒന്നാമത്തെ സര്‍വീസ് സംസ്ഥാനം ആകാന് ഒരു ബുദ്ധിമുട്ടും ഇല്ല. ഇത് ഹൈ എന്‍ഡ് കാര്യങ്ങളില് മാത്രമല്ല. ഇന്ത്യയിലെ വന്‍കിട സിവില് എഞ്ചിനീയറിംഗ് കന്പനി ഒന്നുപോലും കേരളത്തില് നിന്നല്ല.\nകൊച്ചി മെട്രോ പണിയാനും എം സി റോഡുണ്ടാക്കാനുമൊക്കെ കേരളത്തില് പുറത്തുനിന്നാണ് കമ്പനികള് വരുന്നത്. അതേസമയം സിവില് എഞ്ചിനീയറിംഗിന്റെ പുതിയ സംവിധാനങ്ങളില് പരിചയമുള്ള ആയിരക്കണക്കിന് മലയാളികളിപ്പോള് ഗള്‍ഫിലുണ്ട്. ഏതെങ്കിലും കാരണവശാല് ഇവര് നാട്ടിലെത്തിയാല് കേരളം ഇന്ത്യയിലെ സിവില് എഞ്ചിനീയറിംഗ് സൂപ്പര് പവര് ആകുമെന്നതിന് എനിക്ക് ഒരു സംശയവുമില്ല.\nഈ സേവനങ്ങള് എല്ലാം ഇന്ത്യക്കകത്ത് മാത്രം അല്ല ഇന്ത്യയുടെ കിഴക്കും പടിഞ്ഞാറും തെക്കും വടക്കും ഉള്ള എവിടെയും വിന്യസിക്കാന് നമുക്ക് ഒരു ബുദ്ധിമുട്ടും ഇല്ല. ദുബായിയെക്കാളും സിംഗപ്പൂരിനെക്കാളും 'സ്ട്രാറ്റജിക്ക് ഡെപ്ത്' കൊച്ചിക്കുണ്ട്, കണക്ടിവിറ്റിയും ഒരു വിഷയം അല്ല. പക്ഷെ ഇങ്ങനേ തിരിച്ചുവരുന്നവരുടെ അറിവും സമ്പാദ്യവും സംയോജിപ്പിക്കാനുള്ള വിഷന് ഉണ്ടായാല് മതി. തിരിച്ചു വരുന്ന ആളുകള്‍ക്ക് ആട് വളര്‍ത്താന് ലോണ് നല്‍കും എന്ന ലെവലില് നമ്മള് കാര്യങ്ങളെ കാണരുത്.\nഅതെസമയം മൂലധത്തിനും മാനവശേഷിക്കും എതിരെ ഉയര്‍ന്നു കൊണ്ടിരിക്കുന്ന മതിലുകള് വലിയ താമസം ഇല്ലാതെ പൊളിഞ്ഞു വീഴും. രണ്ടായിരത്തി മുപ്പതോടെ ലോകത്തിന്റെ പോപ്പുലേഷന് പിരമിഡുകള് ഏറെ മാറുകയാണ്. യൂറോപ്പിലും ജപ്പാനിലും മാത്രമല്ല ഒരു കുട്ടി മാത്രം പോളിസിയുടെ ഫലമായി ചൈനയില് പോലും തൊഴില് രംഗത്തേയ്ക്ക് വരുന്നവരുടെ എണ്ണം റിട്ടയര് ചെയ്യുന്നവരേക്കാള് ഏറെ കുറയും.\nഅവരുടെ സമ്പദ്വ്യവസ്ഥക്ക് പിടിച്ചു നില്‍ക്കണമെങ്കില് തൊഴിലറിയാവുന്നവരുടെ കുടിയേറ്റം അനുവദിച്ചേ പറ്റൂ എന്ന സ്ഥിതി വരും. ഇപ്പോള് മതിലുകള് ഉയര്‍ത്തിയവര്‍ക്കൊക്ക അതിന്റെ നഷ്ടം അപ്പോഴത്തേക്കും വ്യക്തമായിട്ടുണ്ടാവുകയും ചെയ്യും. അതുകൊണ്ട് തന്നെ കേരളത്തിലിപ്പോള് വിദ്യാഭ്യാസം ചെയ്തുകൊണ്ടിരിക്കുന്ന തലമുറ, അതായത് 2020 മുതല് 2025 വരെ തൊഴില് രംഗത്തേക്ക് പ്രവേശിക്കുന്നവര്, അതിരുകളില്ലാത്ത ലോകത്തിനാണ് തയ്യാറെടുക്കേണ്ടത്.\nകേരളത്തിലെ ഇപ്പോഴത്തെ സ്ഥിതി കേരളത്തില് ലഭ്യമായ ഏറെ തൊഴിലുകള്‍ക്ക് മലയാളികള് ഓവര് ക്വാളിഫൈഡ് ആണെന്നതും ഭൂരിഭാഗം വിഷയങ്ങളില് ക്വാളിഫൈഡ് ആയിട്ടുള്ള മലയാളികള്‍ക്ക് (ഡോക്ടര്‍മാര്‍ക്കും മാര്‍ക്കറ്റിങ്ങുകാര്‍ക്കും ഒക്കെ ഒഴിച്ച്) കേരളത്തില് അവസരങ്ങള് ഇല്ല എന്നതും ആണ്.\nകേരളത്തിലെ ജനസംഖ്യാ പിരമിഡും മാറുകയാണ്, സാങ്കേതികവിദ്യയെ ഉപയോഗിച്ച് മൂല്യവര്‍ദ്ധിതമായി തൊഴില് ചെയ്യാന് നമ്മള് പഠിച്ചാല് പിന്നെ തൊഴിലിനു വേണ്ടി മാത്രം പുറത്തു പോകേണ്ട അവസ്ഥ നമുക്കുണ്ടാവില്ല. പക്ഷെ തൊഴില് ജീവിതകാലത്തും ജീവിതശൈലീ താല്പര്യങ്ങള് കൊണ്ടും അതിര്‍ത്തി കടക്കുക സര്‍വ സാധാരണം ആവുകയും ചെയ്യും.\nഇങ്ങനെ ഒക്കെ മാറുന്ന ലോകത്തില് ഏതു തൊഴിലിനാണ് തെയ്യാറെടുക്കേണ്ടത് എന്ന് ഞാന് അടുത്ത ലേഖനത്തില് പറയാം. സമയം കിട്ടുമ്പോള് ഈ ലിങ്ക് ഒക്കെ ഒന്ന് വായിക്കുക. ലോകത്തെ മാറുന്ന ജനസംഖ്യാഭൂപടം നോക്കി മനസിലാക്കുക. പക്ഷെ ഏതു ഭാഷയാണ് പഠിക്കേണ്ടത് എന്ന് ഞാന് പറഞ്ഞില്ല എന്നു പിന്നെ പറയരുത്. ചിന്തിക്കുന്നവര്‍ക്ക് ദൃഷ്ടാന്തം ഇരിക്കുന്നത് ജനസംഖ്യയില് ആണ്.\n(സെനാറിയോ പ്ലാനിങ്ങിന്റെ ലോകത്തെ ഏറ്റവും നല്ല ട്രെയിനിങ്ങ് കോഴ്‌സ് ഓസ്ഫോര്‍ഡ് യൂണിവേഴ്‌സിറ്റിയിലെ ബിസിനെസ്സ് സ്‌കൂളില് ആണ്. ഏപ്രില് മാസത്തിലും ഒക്ടോബര് മാസത്തിലും ആണിത് നടത്തുന്നത്. ഒരാഴ്ച ട്രെയിനിങ്ങിന് ആറ് ലക്ഷം രൂപ ചിലവാകും, വണ്ടിക്കൂലി വേറെയും. നമ്മുടെ പ്ലാനിങ് ബോര്‍ഡിലെയും ഒക്കെ ഉദ്യോഗസ്ഥരെ നിര്‍ബന്ധമായും അയക്കേണ്ട ഒന്നാണ് എന്നാണെന്റെ അഭിപ്രായം. എന്നാല്, വിദേശത്ത് ഒക്കെ ഇത്ര പണം കൊടുത്ത് ഉദ്യോഗസ്ഥരെ വിടാന് നമ്മുടെ സംവിധാനത്തില് പരിധികള് ഉണ്ട്. അത് കൊണ്ട് ഈ യു കെ യില് ഉള്ള മലയാളി അസോസിയേഷന് ഒക്കെ മുന്‍കൈ എടുത്ത് ഓരോ വര്‍ഷവും രണ്ടു ചെറുപ്പക്കാരും മിടുക്കികളും മിടുക്കന്മാരും ആയ യുവ എം എല് എ മാരെയും ഐ എ എസ് കാരേയും ഈ ട്രെയിനിങ്ങിന് കൊണ്ട് വരണം. ഇവര് ഒക്കെ നാട്ടില് തീരുമാനങ്ങള് എടുത്തു തുടങ്ങുന്ന കാലത്ത് നമ്മുടെ നാടും മാറും. ചിന്തിച്ചു നോക്കുക)\nഇ.എസ്.ഐ.സി. ഹോസ്പ്പിറ്റലുകളില് 90 അവസരം


കൊവിഡ് 19: നാട്ടിക ലുലു സിഎഫ്എല്‍ടിസിയില് റോബോട്ടിക് നഴ്‌സും ഇ-ബൈക്കും\nTue Sep 22 2020 20:29:51 GMT+0530 (India Standard Time)\nAPH17 Sep 2020 9:16 AM GMT\nതൃശൂർ: നാട്ടികയില് പ്രവര്‍ത്തിക്കുന്ന കൊവിഡ് ഫസ്റ്റ്‌ലൈന് സെന്ററില് കൗതുകമായി ആറ് റോബോട്ടിക് നഴ്‌സും ഒരു ഇ- ബൈക്കും. 1400 ബെഡുകളും മറ്റ് സൗകര്യങ്ങളുമുള്ള സംസ്ഥാനത്തെ തന്നെ ഏറ്റവും വലിയ സിഎഫ്എല്‍ടിസിയായ ലുലുവിലാണ് രോഗികളുടെ ശരീരോഷ്മാവ്, പ്രഷര്, ഓക്‌സിജന് ലെവല് തുടങ്ങിയവ അളക്കാന് റോബോട്ട് നഴ്‌സുമാരെയും സെന്ററിനകത്ത് രോഗികള്‍ക്ക് ഭക്ഷണവും മറ്റും എത്തിക്കാന് ഇ- ബൈക്കും സജ്ജമാക്കിയിരിക്കുന്നത്. സംസ്ഥാനത്ത് ആദ്യമായാണ് ഒരു സിഎഫ്എല്‍ടിസിയില് സഹായിയായി റോബോട്ടുകളുടെ സേവനം ഉപയോഗപ്പെടുത്തുന്നത്. ആരോഗ്യ പ്രവര്‍ത്തകരുടെ ജോലിഭാരം കുറയ്ക്കാന് ഇവ സഹായിക്കുന്നു. ഒരു ദിവസം മൂന്ന് ഷിഫ്റ്റുകളിലായി 250 രോഗികളെ മോണിറ്റര് ചെയ്യാന് ഈ റോബോട്ടുകള്‍ക്ക് കഴിയും. റോബോട്ടിന്റെ തലയില് ഘടിപ്പിച്ചിരിക്കുന്ന ടാബിലെ ടെലിമെഡിസിന് ഫീച്ചറിന്റെ സഹായത്തോടെ ഡോക്ടര്‍ക്ക് രോഗികളുമായി ആശയവിനിമയം നടത്താന് കഴിയുന്നു. തറയില് വരച്ചിരിക്കുന്ന കറുത്ത ലൈനുകള് പിന്തുടര്‍ന്ന് റോബോട്ടുകള് സഞ്ചരിക്കും. ഓരോ ബെഡിന്റെ അടിയിലും റേഡിയോ ഫ്രീക്വന്‍സി ഐഡന്റിഫിക്കേഷന് കാര്‍ഡ് ഘടിച്ചിരിക്കുന്നു. കണ്‍ട്രോള് റൂമില് നിന്നും സ്റ്റാര്‍ട്ട് ബട്ടണ് പ്രസ് ചെയ്താല് റോബോട്ടുകള് അവരുടെ സഞ്ചാര പാതയിലൂടെ യാത്ര ആരംഭിക്കും. രോഗിയുള്ള കിടക്കയുടെ അടുത്തെത്തിയാല് ആര്‍എഫ്‌ഐഡി റീഡ് ചെയ്ത്\nറോബോട്ടുകള് 90 ഡിഗ്രി തിരിഞ്ഞ് രോഗിയുടെ അടുത്തേയ്ക്ക് തിരിയും. കണ്‍ട്രോള് റൂമില് ഇരിക്കുന്ന നഴ്‌സുമാര് റോബോട്ട് റീഡ് ചെയ്യുന്ന രോഗിയുടെ വിവരങ്ങള് രേഖപ്പെടുത്തും.\nവളരെ കുറഞ്ഞ സമയത്ത് ഒറ്റതവണ 250 രോഗികള്‍ക്ക് ഭക്ഷണവും മറ്റും എത്തിക്കാന് ഇലക്ട്രിക് ബൈക്ക് സഹായിക്കുന്നു. ഒറ്റത്തവണ 100 കിലോ ഭാരം വരെ ഈ ബൈക്കിന് വഹിക്കാന് കഴിയും. അന്തരീക്ഷ മലിനീകരണവും ശബ്ദമലിനീകരണവും ഇല്ല എന്നതും ഇലക്ട്രോണിക് ബൈക്കിന്റെ പ്രത്യേകതകളാണ്. കോവിഡ് സെന്ററില് പ്രത്യേകം തയ്യാറാക്കിയ സോഫ്റ്റ്വെയര് ഉപയോഗപ്പെടുത്തിയാണ് കണ്‍ട്രോള് സെന്ററും നഴ്‌സിങ് സ്റ്റേഷനുകളും തമ്മിലുള്ള ആശയവിനിമയം സാധ്യമാക്കുന്നത്. തൃശൂര് ഗവണ്‍മെന്റ് എന്‍ജിനീറിങ് കോളേജാണ് നബാര്‍ഡിന്റെ സാമ്പത്തികസഹായത്തോടെ ഇവയ്ക്ക് രൂപം നല്‍കിയിരിക്കുന്നത്. ആരോഗ്യകേരളം ഡി പി എം ഡോ സതീശന് ടി വിയുടെ നേതൃത്വത്തില് കമ്പ്യൂട്ടര് സയന്‍സ് വിഭാഗം അസിസ്റ്റന്റ് പ്രൊഫസര് ഡോ അജയ് ജയിംസും വിദ്യാര്‍ത്ഥികളായ സൗരവ് പി എസ്, അശ്വിന് കുമാര് കെ, ടോണി സി എബ്രഹാം, അജയ് അരവിന്ദ്, സിദ്ധാര്‍ഥ് വി, മുഹമ്മദ് ഹാരിസ്, എവിന് വില്‍സണ്, ഗ്ലിന്‍സ്


ജാഗ്രത: ബ്രിട്ടനില് തൊഴിലാളി പ്രക്ഷോഭം ശക്തമാകുന്നു; ജൂണ് 5ന് ധര്‍ണ\nബ്രിട്ടനില് തൊഴിലാളി പ്രക്ഷോഭം ശക്തമാകുന്നു; ജൂണ് 5ന് ധര്‍ണ\nലണ്ടന്: ബ്രിട്ടനിലെ തൊഴിലാളി സംഘടനകള് സര്‍ക്കാരിനെതിരെയുള്ള സമരം ശക്തമാക്കുന്നു, ജൂണ്5നു ദേശവ്യാപകമായി പ്രക്ഷോഭങ്ങള് സംഘടിപ്പിക്കും. യുകെയിലെ ഏറ്റവും വലിയ പൊതുമേഖല തൊഴിലാളി യൂണിയന് പ്രസ്ഥാനമായ യൂനിസന് ആണ് രാജ്യവ്യാപകമായി പ്രതിഷേധത്തിന് ആഹ്വാനം ചെയ്തിട്ടുള്ളത്. സമരത്തിന്റെ ഭാഗമായി തൊഴിലിടങ്ങളില് രാവിലെയും ഉച്ചക്കും വൈകിട്ടും പ്രതിഷേധ ധര്‍ണകളും മറ്റു പ്രചാരണ പരിപാടികളും സംഘടിപ്പിക്കും.\nപണിമുടക്കിന് അംഗങ്ങളുടെ പിന്തുണ അറിയുന്നതിന് വേണ്ടിയുള്ള നടപടികള് തുടങ്ങാനും യൂനിസന് തീരുമാനിച്ചു. അതിനുള്ള പ്രാചാരണ പരിപാടികളുടെ ഭാഗമായാണ് 5നു ദേശവ്യാപകമായി ധര്‍ണകളും റാലികളും സംഘടിപ്പിച്ചിട്ടുള്ളത്. ബ്രിട്ടനില് കഴിഞ്ഞ കുറെ വര്‍ഷങ്ങളായി പൊതുമേഖലയില് വേതന വര്‍ധനവ് ഏറെക്കുറെ മരവിപ്പിച്ചിരിക്കുകയാണ്.\n2010 മുതലുള്ള കണക്കെടുത്താല് പണപ്പെരുപ്പവുമായി താരതമ്യം ചെയ്യുമ്പോള് സര്‍ക്കാര് ജീവനക്കാരുടെ വരുമാനത്തില് 12-15% കുറവ് സംഭവിച്ചിട്ടുണ്ട്. ഉയര്‍ന്ന നിലവാരത്തിലുള്ള സേവനം നല്‍കിക്കൊണ്ടിരിക്കുന്ന സര്‍ക്കാര് സേവനങ്ങളെ സ്വകാര്യ മേഖലക്ക് വിറ്റുതുലക്കുന്ന സാമ്പത്തിക പരിഷ്ക്കാരങ്ങളാണ് നടപ്പിലാക്കുന്നത്. ആരോഗ്യ മേഖലയില് മാത്രം കഴിഞ്ഞ വര്‍ഷം5ബില്ല്യന് പൗണ്ടിന്റെ ( 50,000 കോടി രൂപ) സേവനങ്ങളാണ് സ്വകാര്യ മേഖലയ്ക്കുവേണ്ടി തുറന്നു കൊടുത്തത്. ഇപ്പോള് സൗജന്യമായി നല്‍കിവരുന്ന പല സേവനങ്ങള്‍ക്കും ഫീസ് ഏര്‍പ്പെടുത്തുന്നതിനുള്ള നടപടികളും പുരോഗമിക്കുകയാണ്. ഇത്തരം ജനവിരുദ്ധ നയങ്ങള്‍ക്കെതിരെയുള്ള സമരം കൂടിയാണ് പല തൊഴില് യൂണിയനുകളും ഇപ്പോള് നടത്തുന്നത്.\nസമരം വിജയിപ്പിക്കേണ്ടത് പൊതുമേഖല തൊഴിലാളികളുടെ മാത്രമല്ല മറിച്ചു എല്ലാ ജനവിഭാഗങ്ങളുടെയും ഉത്തരവാദിത്വമാണെന്ന് യൂനിസന്റെ ജനറല് സെക്രട്ടറി ടെയവ് പ്രെന്റിസ് പത്രക്കുറിപ്പില് അറിയിച്ചു.\nമറ്റു പ്രധാന യൂണിയനുകളും സര്‍ക്കാരിന്റെ ജനവിരുദ്ധ നയങ്ങള്‍ക്കെതിരെ ശക്തമായ സമരത്തിലാണ്. ബ്രിട്ടനിലെ മറ്റൊരു പ്രധാന യൂണിയനായ യുനൈട്ട് നിലവിലുള്ള ഭരണകക്ഷിയുടെ ദേശീയ കോണ്‍ഫറ?സ് നടക്കുന്നിടത്തേക്ക് 50,000 പേരുടെ പ്രതിഷേധ ധര്‍ണ സംഘടിപ്പിച്ചാണ് അവരുടെ സമര പരിപാടികള് ശക്തമാക്കിയിരിക്കുന്നത്.\nPosted by ജനശക്തി at 1:27 AM\nLabels: ട്രേഡ് യൂണിയന്, പോരാട്ടം


മഴനൂലുകള് / Mazhanoolukal: ചന്ദ്രയാത്രക്ക് നാല്‍പത് വയസ്സ്\nചന്ദ്രയാത്രക്ക് നാല്‍പത് വയസ്സ്\nമനുഷ്യന് ചന്ദ്രനിലിറങ്ങിയിട്ട് നാല്‍പ്പത് വര്‍ഷങ്ങള് പിന്നിട്ടിരിക്കുന്നു. ഇന്നോളം മനുഷ്യന് നടത്തിയ ഏറ്റവും സാഹസികമായ പര്യവേഷണമായിരുന്നു മൂന്നു മനുഷ്യരെ പരലോകത്തേക്കയച്ച അമേരിക്കന് ഐക്യ നാടുകളുടെ ഈ ദൗത്യം. എന്നാല് സോവിയറ്റ് യൂണിയനും അമേരിക്കന് ഐക്യനാടുകളും തമ്മിലുള്ള ശീതസരത്തിന്മേല് വിജയം നേടാനുള്ള ഒരു തന്ത്രം മാത്രമായിരുന്നു ഈ ആകാശയാത്ര എന്നതാണ് ഇതിലെ ഏറ്റവും രസാവഹമായ കാര്യം. സ്‌പുട്‌നിക്-1നും, സോവിയറ്റ് വോസ്‌റ്റോക്-1നും ഒപ്പം യൂറി ഗഗാറിനെയും ബഹിരാകാശത്തെത്തിച്ച സോവിയറ്റ് യൂണിയനെ തോല്‍പ്പിക്കാന് അന്നത്തെ യു. എസ് പ്രസിഡന്റ് ജോണ് എഫ്. കെന്നഡിയുടെ മുന്നില് ഇതല്ലാതെ വേറെ വഴികണ്ടില്ല. 'ഈ പതിറ്റാണ്ട് തീരുംമുമ്പ് മനുഷ്യനെ ചന്ദ്രനിലിറക്കി സുരക്ഷിതനായി തിരിച്ചെത്തിക്കും' എന്ന് സോവിയറ്റ് യൂണിയനെ വെല്ലുവിളിച്ചുകൊണ്ട് അമേരിക്കന് ഐക്യനാട് ഇന്നോളം കണ്ടിട്ടുള്ള ഏറ്റവും ശക്തനായ പ്രസിഡന്റ് , വെടിയേറ്റ് മരിക്കുന്നതിന് രണ്ട് വര്‍ഷം മുമ്പ്, 1961, മെയ് 26-ന് പ്രഖ്യാപിച്ചു. പക്ഷേ നീല് ആംസ്‌ട്രോങ് ചന്ദ്രനില് യു. എസ്. പതാക നാട്ടിയതും രണ്ടര മണിക്കൂര് സമയം നടന്നതും കാണാന് കെന്നഡി ഉണ്ടായിരുന്നില്ല. 1969 ജൂലായ് 21-ന് 'മിസ്റ്റര് പ്രസിഡന്റ്, ഈഗിള് ഹാസ് ലാന്‍ഡഡ് ' എന്ന് ആരോ എഴുതിയത് അദ്ദേഹം അറിഞ്ഞിട്ടുണ്ടാവുമോ?\nനീല് ആംസ്‌ട്രോങ്ങും, എഡ്വിന്. ഇ. ആല്‍ഡ്രിന് ജൂനിയറും, മൈക്കല് കോളിന്‍സും പേടകത്തിലേക്ക് കാലെടുത്തു വയ്‌ക്കുമ്പോള് അമേരിക്കന് ഐക്യനാടിന്റെ ഹ്യദയമിടിപ്പിന്റെ താളം മുറുകി. സെക്കന്റില് ആയിരം ഗ്യാലന് ഇന്ധനം എരിച്ചുതള്ളിക്കൊണ്ട് 1969 ജൂലായ് 16-ലെ പ്രഭാതത്തില്, പ്രാദേശിക സമയം 9.32-ന്, സാറ്റേണ്-v, ഈഗിള് എന്ന ഓമനപേരിട്ടു വിളിച്ച അപ്പോളോ 11മായി ഫ്ലോറിഡയിലെ കെന്നഡി സ്പേസ് സെന്ററില് നിന്നും കുതിച്ചുയര്‍ന്നപ്പോള് ഹ്യദയാഘാത്തില് ചിലര് മരിച്ചുവീണു. പക്ഷഘാതത്തില് ചിലര് തളര്‍ന്നു വീണു. സമ്മര്‍ദ്ദം താങ്ങാനാവാതെ ലക്ഷങ്ങള് വാവിട്ടു നിലവിളിച്ചു. വൈറ്റ് ഹൗസിലെ ഓവല് ആഫീസിലിരുന്ന പ്രസിഡന്റ് റിച്ചാര്‍ഡ് നിക്‌സണും, ദശലക്ഷകണക്കിന് ജനങ്ങളും,ടി. വിയില് കണ്ടുകൊണ്ടിരുന്ന വിക്ഷേപണത്തിന് സാക്ഷ്യം വഹിക്കാന് പത്തുലക്ഷത്തിലധികം ജനങ്ങള് കെന്നഡി സ്‌പെ‌യ്‌സ് സെന്ററിനടുത്ത് തടിച്ചുകൂടിയിരുന്നു.\nചന്ദ്രനിലിറങ്ങുക എന്ന സ്വപ്‌ന ദൗത്യവുമായ് മനുഷ്യരേയും വഹിച്ചുകൊണ്ടുള്ള മൂന്നാമത്തെ ബഹിരാകാശ യാത്ര. മൂന്നു മനുഷ്യരേയും വഹിച്ചുകൊണ്ട് അന്ന് സാറ്റന്-v കുതിച്ചുയര്‍ന്നത് ചരിത്രത്തിലേക്കായിരുന്നു. ഹ്യദയം പൊട്ടിപോകുന്ന ആകാംഷയുടെ നീണ്ട മൂന്നു ദിവസങ്ങള്‍ക്കൊടുവില് ജൂലായ് 20-ന് ആ ചെറുപേടകം ചന്ദ്രനിലിറങ്ങാന് ഇടം തേടി നടന്നു. പെട്ടെന്ന് അപായസൂചന നല്‍കി വാഹനത്തിലെ മഞ്ഞവെളിച്ചം തുടരെ മിന്നി. അമൂല്യമായ ഇന്ധനം എരിഞ്ഞു തീരുന്നു. ചന്ദ്രനരികെ, അതിനെ തൊടാനാകാതെ. എല്ലാം അവസാനിച്ചുവന്ന് തോന്നിയ നിമിഷങ്ങള്. കാലുകുത്താനിടം കാണാതെ അപ്പോഴും ഈഗിള് ചന്ദ്രനുചുറ്റും കറങ്ങി നടന്നു. ഒരുമിനിറ്റു നേരംകൂടി പറക്കാനുള്ള ഇന്ധനം മാത്രം ബാക്കി. ഈഗിള് ഇനിയും ചന്ദ്രനെ തൊട്ടിട്ടില്ല. ആകാക്ഷയുടേയും പ്രാര്‍ത്ഥനകളുടേയും ഒടുവില് കോര്‍ഡിനേറ്റഡ് യൂണിവേഴ്‌സല് സമയം 20. 17-ന്, വെറും ഇരുപത്തിയഞ്ച് സെക്കന്‍ഡ് കൂടി മാത്രം കത്താനുള്ള ഇന്ധനവുമായി ഈഗിള് ചന്ദ്രോപരിതലം തൊട്ടു. ഫ്ലോറിഡയിലെ പ്രാദേശിക സമയം രാത്രി 10.56-ന് ചന്ദ്രനില് ആദ്യമായ് മനുഷ്യന് കാലുകുത്തി. അങ്ങനെ നീല് ആംസ്‌ട്രോങ് ചന്ദ്രന്റെ ആദമായി. അവിടെ നിന്ന് ആദം ഭൂമിയോട് വിളിച്ചു പറഞ്ഞു: 'മനുഷ്യന് ഒരു കാല്‍വെപ്പ്; മനുഷ്യരാശിക്ക് ഒരു കുതിച്ചു ചാട്ടം'. നീണ്ട നാല്‍പത് കൊല്ലങ്ങള് കടന്നുപോയിട്ടും മനുഷ്യരാശി കുതിച്ചു ചാടിയില്ല. പുത്തന് ബഹിരാകാശ പര്യവേഷണങ്ങള്‍ക്കും, ചന്ദ്രനില് പുതിയ പഠനങ്ങള്‍ക്കും തുടക്കമാവുമെന്നു കരുതിയ അപ്പോളോ 11-ന്റെ യാത്ര തുടര്‍ന്നു പത്തുപേരെകൂടി ചന്ദ്രനിലെത്തിച്ചുകൊണ്ട്, നടന്ന നാലു യാത്രകളിലായ്, മൂന്നു മനുഷ്യരുടെ അസാമാന്യ ധീരതയുടെയും വൈദഗ്‌ധ്യത്തിന്റെയും തെളിവും സാങ്കേതികവിദ്യയുടെ നേട്ടവും മാത്രമായൊതുങ്ങി. ശീതയുദ്ധത്തില് സോവിയറ്റ് യൂണിയനുമേല് വിജയം നേടുക-റഷ്യക്കാര്‍ക്കു മുമ്പേ ചന്ദ്രനിലെത്തുക- എന്ന ലക്ഷ്യം നിറവേറ്റിയതോടെഅമേരിക്കയുടെ ബഹിരാകാശ സ്വപ്‌നങ്ങള് അവസാനിച്ചു. ലോകത്തെ ഏറ്റവും കരുത്തുറ്റ റോക്കറ്റായ സാറ്റേണ് v-യുടെ, നിര്‍മാതാവ് വെര്‍നെര് വോണ് ബ്രൗണിന്റെ 'സമുദ്ര ജീവികള് കരയിലേക്കിഴഞ്ഞുകയറിവന്ന പരിണാമത്തിന്റെ നിമിഷത്തിനു തുല്യം ഈ നിമിഷം' എന്ന അതിഭാവുകത്വം നിറഞ്ഞ വാക്കുകളെ വെറും ജല്‍പനങ്ങളായ് അവശേഷിപ്പിച്ചുകൊണ്ട് അവസാനിച്ചത് ബഹിരാകാശ പര്യവേഷണത്തെപ്പറ്റിയുള്ള ലോകത്തിന്റെ മുഴുവന് സ്വപ്‌നങ്ങളായിരുന്നു.\nഅവലംബം. വിക്കിപീഡിയ, മാത്യഭൂമി, മലയാള മനോരമ\nചിത്രം: വിക്കിപീഡിയ ഒന്ന്, രണ്ട്\n1 comments: to “ ചന്ദ്രയാത്രക്ക് നാല്‍പത് വയസ്സ് ”\nവെര്‍നെര് വോണ് ബ്രൗണിന്റെ 'സമുദ്ര ജീവികള് കരയിലേക്കിഴഞ്ഞുകയറിവന്ന പരിണാമത്തിന്റെ നിമിഷത്തിനു തുല്യം ഈ നിമിഷം' എന്ന അതിഭാവുകത്വം നിറഞ്ഞ വാക്കുകളെ വെറും ജല്‍പനങ്ങളായ് അവശേഷിപ്പിച്ചുകൊണ്ട് അവസാനിച്ചത് ബഹിരാകാശ പര്യവേഷണത്തെപ്പറ്റിയുള്ള ലോകത്തിന്റെ മുഴുവന് സ്വപ്‌നങ്ങളായിരുന്നു.


bjp kerala | പ്രസിഡന്റിനെ കണ്ടെത്താൻ മാസങ്ങൾ വേണ്ടി വന്നതിനാൽ ലോക്സഭാ തെരഞ്ഞെടുപ്പിന് മുമ്പ് ഭാരവാഹികളെ മാറ്റേണ്ടതില്ലെന്ന് തീരുമാനം; കുമ്മനം നിയമിച്ചവരെ തന്നെ ശ്രീധരൻ പിള്ളക്കും ശരണം; 56 പരിവാർ പ്രസ്ഥാനങ്ങളുടേയും യോഗം വിളിച്ച് ആർഎസ്എസ്; സമന്വയ ബൈഠക്കിൽ തുടർ ഹിന്ദു ഭരണം തന്നെ ആലോചന; ലോക്സഭാ തെരഞ്ഞെടുപ്പിന് ബിജെപിയും ആർഎസ്എസും കേരളത്തിലും ഒരുക്കം തുടങ്ങി - MarunadanMalayali.com\nപ്രസിഡന്റിനെ കണ്ടെത്താൻ മാസങ്ങൾ വേണ്ടി വന്നതിനാൽ ലോക്സഭാ തെരഞ്ഞെടുപ്പിന് മുമ്പ് ഭാരവാഹികളെ മാറ്റേണ്ടതില്ലെന്ന് തീരുമാനം; കുമ്മനം നിയമിച്ചവരെ തന്നെ ശ്രീധരൻ പിള്ളക്കും ശരണം; 56 പരിവാർ പ്രസ്ഥാനങ്ങളുടേയും യോഗം വിളിച്ച് ആർഎസ്എസ്; സമന്വയ ബൈഠക്കിൽ തുടർ ഹിന്ദു ഭരണം തന്നെ ആലോചന; ലോക്സഭാ തെരഞ്ഞെടുപ്പിന് ബിജെപിയും ആർഎസ്എസും കേരളത്തിലും ഒരുക്കം തുടങ്ങി\nSeptember 09, 2018 | 08:44 AM IST | Permalink\nതിരുവനന്തപുരം: മോഹൻലാൽ തിരുവനന്തപുരത്ത് സ്ഥാനാർത്ഥിയാകുമെന്ന വിശ്വാസവും പ്രതീക്ഷയും സംഘപരിവാർ സംഘടനകൾക്കുണ്ട്. ഈ വിശ്വാസ കരുത്തിൽ ലോക്‌സഭാ തെരഞ്ഞെടുപ്പിന് ഒരുങ്ങുകയാണ് ബിജെപി. നിലവിലെ സംസ്ഥാന ഭാരവാഹികളെ മാറ്റേണ്ടതില്ലെന്നും ബിജെപി തീരുമാനിച്ചിട്ടുണ്ട്. കുമ്മനം രാജശേഖരൻ മിസോറാം ഗവർണ്ണറായതോടെ സംസ്ഥാന പ്രസിഡന്റായി പിഎസ് ശ്രീധരൻ പിള്ളയെ നിയമിക്കാൻ മാസങ്ങൾ വേണ്ടി വന്നു. ഈ സാഹചര്യത്തിൽ ഭാരവാഹികളെ മാറ്റില്ല. കുമ്മനം നിയമിച്ചവർ തന്നെയാകും പിഎസ് ശ്രീധരൻ പിള്ളയുടെ സേനയിലേയും അംഗങ്ങൾ.\nലോക്സഭാ തിരഞ്ഞെടുപ്പിന് പാർട്ടി ഒരുക്കം തുടങ്ങിയതോടെ അഴിച്ചുപണി ഗുണകരമാകില്ലെന്നാണ് നേതാക്കളുടെ കണക്കുകൂട്ടൽ. പുതിയ അധ്യക്ഷൻ വരുന്നതോടെ മറ്റുഭാരവാഹികളും മാറേണ്ടതായിരുന്നു. കഴിഞ്ഞദിവസം കൊച്ചിയിൽ ചേർന്ന ആദ്യ കോർകമ്മിറ്റി യോഗത്തിൽ നിലവിലുള്ള അംഗങ്ങൾ പങ്കെടുത്താണ് ദുരിതാശ്വാസ പ്രവർത്തനങ്ങളിലെ വീഴ്ചകൾ ചൂണ്ടിക്കാട്ടി സർക്കാരിനുനേരെ പ്രക്ഷോഭത്തിന് തീരുമാനിച്ചത്. പ്രക്ഷോഭവും തിരഞ്ഞെടുപ്പിനുള്ള തയ്യാറെടുപ്പും നടക്കുമ്പോൾ പ്രധാന ഭാരവാഹികളെയൊക്കെ മാറ്റുന്നത് പ്രവർത്തനങ്ങൾക്ക് തിരിച്ചടിയാകുമെന്നാണ് കണക്കുകൂട്ടൽ. ഇതിനൊപ്പം പാർട്ടിയിൽ വിഭാഗീയത പുതിയ തലത്തിലെത്തിക്കാനും ഭാരവാഹികളെ മാറ്റാനുള്ള ചർച്ച വഴി വയ്ക്കും. ഈ സാഹചര്യത്തിൽ ആരേയും മാറ്റേണ്ടെന്നാണ് തീരുമാനം. ഭാരവാഹികൾ മാറിയാൽ മണ്ഡലങ്ങളുടെ ചുമതലയുള്ളവർക്ക് പകരം ആളെ നിയോഗിക്കണം. ഇതും ദോഷം ചെയ്യും.\nബിജെപിയുടെ ലേബലിൽ കേരളത്തിൽ വിജയിച്ച് കയറുക പ്രയാസം; സർവ്വമതക്കാരേയും ഉൾപ്പെടുത്തി ജനകീയ മുന്നണിയുണ്ടാക്കി സ്വതന്ത്ര പരിവേഷത്തിൽ പ്രമുഖരെ ഇറക്കി വിജയിപ്പിക്കാൻ ആർഎസ്എസ് നീക്കം; മത്സരിക്കുന്നില്ലെന്ന് മോഹൻലാൽ വ്യക്തമാക്കിയിട്ടും മത്സരിപ്പിക്കാനുള്ള സമ്മർദ്ദം മുറുക്കി ആർഎസ്എസ്; സുരേഷ് കുമാർ പിന്മാറിയതോടെ ദൗത്യം ഏറ്റെടുത്ത് പ്രിയദർശൻ; മത്സരിക്കാൻ ഇറങ്ങാതേയും ആർ എസ് എസിനെ പിണക്കാതേയും മുമ്പോട്ട് പോകാൻ ശ്രമം തുടർന്ന് മോഹൻലാൽ\nമാസങ്ങൾക്കുള്ളിൽ തിരഞ്ഞടുപ്പ് നടക്കാനിരിക്കെ അത്തരമൊരു പരീക്ഷണം പ്രവർത്തനങ്ങളെ ഏകോപിപ്പിക്കുന്നതിന് പ്രതികൂലമാകും. സംസ്ഥാനത്തുനിന്ന് ലോക്സഭയിലും പ്രാതിനിധ്യം ഉണ്ടാക്കാനുള്ള തന്ത്രങ്ങളിലാണ് ബിജെപി. ഇതിനായി പാർട്ടിക്ക് വേരോട്ടമുള്ള പ്രദേശങ്ങളിൽ കൂടുതൽ ശ്രദ്ധ കേന്ദ്രീകരിക്കും. തിരുവനന്തപുരത്ത് അതിശക്തനെ തന്നെ സ്ഥാനാർത്ഥിയാക്കും. മോഹൻലാൽ അല്ലെങ്കിൽ് കുമ്മനം എന്ന നിലയിലാണ് ചർച്ചകൾ. അതിനിടെ തിരുവനന്തപുരത്ത് മത്സരിക്കാൻ പി എസ് ശ്രീധരൻ പിള്ളയും സന്നദ്ധനാണെന്ന സൂചനയുണ്ട്. സുരേഷ് ഗോപിയേയും പരിഗണിക്കും. അങ്ങനെ തിരുവനന്തപുരത്ത് പോരാട്ടം ശക്തമാക്കാനുള്ള തന്ത്രങ്ങളാണ് ഒരുക്കുന്നത്. ശനിയാഴ്ച ന്യൂഡൽഹിയിൽ ആരംഭിച്ച ദേശീയകൗൺസിൽ യോഗത്തിൽ പങ്കെടുത്ത് സംസ്ഥാന അധ്യക്ഷൻ ശ്രീധരൻപിള്ള സംസ്ഥാനത്തെ പ്രതീക്ഷകൾ കേന്ദ്ര നേതൃത്വത്തെ അറിയിച്ചിരുന്നു.\nകേന്ദ്രഭരണത്തിന്റെ വിലയിരുത്തലും 2019ലെ തിരഞ്ഞെടുപ്പിനു സജ്ജമാകലും ലക്ഷ്യമിട്ട് ബിജെപിയുൾപ്പെടെ 56 പരിവാർ പ്രസ്ഥാനങ്ങളുടെയും നേതൃയോഗം ആർഎസ്എസ് വിളിച്ചുചേർക്കും. എല്ലാ സംസ്ഥാനങ്ങളിലും ഇത്തരത്തിൽ ചേരുന്ന 'സമന്വയ ബൈഠകി'ൽ ആർഎസ്എസ് ദേശീയ നേതാക്കൾ നേരിട്ടു പങ്കെടുക്കും. കേരളത്തിന് പ്രത്യേക പരിഗണനയാണ് ആർഎസ്എസ് ഇത്തവണ നൽകുന്നത്. കേരളത്തിലെ സമന്വയ യോഗം 15നും 16നും തൃശൂരിൽ പാറമേക്കാവിൽ നടക്കും. ആർഎസ്എസ് സർകാര്യവാഹക് ഭയ്യാജി ജോഷിയാണ് യോഗത്തിൽ രണ്ടുദിവസവും പങ്കെടുക്കുന്നത്. ആർ എസ് എസിലെ മൂന്നാമനാണ് ഭയ്യാജി. കേരളത്തിലെ ബിജെപിയിലെ ഗ്രൂപ്പിസം അവസാനിപ്പിക്കാൻ അദ്ദേഹം നിർദ്ദേശങ്ങൾ മുന്നോട്ട് വയ്ക്കും.\n56 പരിവാർ പ്രസ്ഥാനങ്ങളുടെയും സംസ്ഥാന പ്രസിഡന്റും ജനറൽ സെക്രട്ടറിമാരും മാത്രം പങ്കെടുക്കുന്ന യോഗത്തിൽ ആർഎസ്എസിന്റെ വിഭാഗ് (രണ്ടു ജില്ലകൾ ചേർന്നത്) ഭാരവാഹികളും പങ്കെടുക്കും. ആർഎസ്എസ് ഈ സംഘടനകളിലേക്കു നിയോഗിച്ചിട്ടുള്ള സംഘടനാ സെക്രട്ടറിമാരും പങ്കെടുക്കും. ബിജെപി നേതാക്കളും പങ്കെടുക്കും. ബിജെപിയുടെ പ്രവർത്തനത്തിനു കൂടുതൽ പ്രചാരകന്മാരെ നിയോഗിക്കാനും സാധ്യതയുണ്ട്. കേരളത്തിലെ ഇടതു ഭരണത്തിൽ ആർഎസ്എസിന്റെ വളർച്ചയ്ക്കു വേഗം കൂടിയെന്ന് ആർഎസ്എസ് വാർഷിക യോഗത്തിൽ നേരത്തേ വിലയിരുത്തലുണ്ടായിരുന്നു. സാമൂഹികമാധ്യമങ്ങളിലെ ഇടപെടലുകൾ വഴി വളർച്ചയ്ക്കു മുന്നേറ്റമുണ്ടെന്നായിരുന്നു വിലയിരുത്തൽ. ഇത് ബിജെപിക്ക് വോട്ടാക്കി മാറ്റുകയാണ് ലക്ഷ്യം. മോഹൻലാലിനെ പോലുള്ള പ്രമുഖരെ ആർ എസ് എസുമായി കൂടുതൽ അടുപ്പിക്കാനും തന്ത്രങ്ങൾ ഒരുക്കും.\nകേന്ദ്രത്തിൽ വീണ്ടും മോദിയുടെ നേതൃത്വത്തിലുള്ള ഹൈന്ദവ ഭരണമാണ് ആർഎസ്എസ് വീണ്ടും ലക്ഷ്യമിടുന്നത്. ആയോധ്യയിൽ ക്ഷേത്ര നിർമ്മാണവും ഏകീകൃത സിവിൽ കോഡും നടപ്പാക്കാൻ ഇതിലൂടെ കഴിയുമെന്നാണ് വിലയിരുത്തൽ. അയോധ്യയിൽ സുപ്രീംകോടതി വിധി ഉടൻ ഉണ്ടാകും. അതുകൊണ്ട് തന്നെ കേന്ദ്ര സർക്കാരിൽ സ്വാധീനം നഷ്ടമാകുന്നത് ലക്ഷ്യം നേടാൻ വിഖാതമാകുമെന്നാണ് ആർഎസ്എസ് വിലയിരുത്തൽ. ഈ സാഹചര്യത്തിലാണ് ഇത്തവണ ലോക്‌സഭാ തെരഞ്ഞെടുപ്പിൽ ആർഎസ്എസ് നേരിട്ട് ഇടപെടുന്നത്.\nബിജെപിക്ക് ആരും ശത്രുക്കളല്ലെന്ന് അഡ്വ.പി.എസ്.ശ്രീധരൻ പിള്ള പ്രഖ്യാപിച്ചിട്ടുണ്ട്. ബിജെപി എല്ലാവരുടേയും പാർട്ടിയാണ്. ആരെയും അന്യരായി കാണുന്നില്ല. ഹിന്ദുത്വമാണ് ബിജെപിയുടെ അടിസ്ഥാനപ്രമാണം. അത് ഈ നാടിന്റെ സംസ്‌കാരവും ജീവിതരീതിയുമാണ്. മതത്തിന്റെയോ ജാതിയുടേയോ പേരിലുള്ള വേർതിരിവുകളിൽ ബിജെപി വിശ്വസിക്കുന്നില്ല. കേരളത്തിലെ കമ്യൂണിസ്റ്റ് ദുർഭരണം അവസാനിപ്പിക്കാൻ ബിജെപിക്കേ കഴിയൂ. എസ്എൻഡിപിയേയും എൻഎസ്എസ്സിനേയും ന്യൂനപക്ഷങ്ങളെയും പാർട്ടിയോട് കൂടുതൽ അടുപ്പിക്കാൻ പരിശ്രമിക്കുമെന്നും വ്യക്തമാക്കിയിട്ടുണ്ട്. രണ്ട് മുന്നണികളിലും ചവിട്ടിമെതിക്കപ്പെട്ട് കിടക്കുന്ന നിരവധി പേർ ഉണ്ട്. അവരെ എൻഡിഎയിലേക്ക് കൊണ്ടു വരാനുള്ള പരിശ്രമം നടത്തുമെന്നും അറിയിച്ചിട്ടുണ്ട്. ഇതെല്ലാം ആർഎസ്എസ് ബൈഠക്കിലും ചർച്ചയാകും.\nപെണ്ണ് പെണ്ണ് തന്നെയല്ലേ! 'ഓളെ പഠിപ്പിച്ച് ടീച്ചർ ആക്കിയത് വെറുതെയായി ഓളെക്കൊണ്ട് ഒന്നിനും കൊള്ളൂല്ല എന്ന പരാമർശം ഒരാളെ കുറിച്ചാണ്...എതിർസ്ഥാനാർത്ഥി എന്നർഥമില്ല; ഇനി ഓൻ പോകട്ടെ, ഓൻ ആൺകുട്ടിയാ... പോയ കാര്യം സാധിച്ചിട്ടേ വരൂ എന്നുപറഞ്ഞാൽ എന്താ കുഴപ്പം? കണ്ണൂരിലെ എതിർസ്ഥാനാർത്ഥിയെ പരോക്ഷമായി താറടിക്കുന്ന വീഡിയോ വിവാദമായതോടെ ന്യായീകരണവുമായി യുഡിഎഫ് സ്ഥാനാർത്ഥി കെ.സുധാകരൻ\nശബരിമല പറഞ്ഞുതന്നെ വോട്ടുപിടിക്കുമെന്ന് ടി.പി.സെൻകുമാർ; പത്തനംതിട്ടയിൽ കെ.സുരേന്ദ്രൻ എട്ട് ലക്ഷം വോട്ടുകൾ നേടുമെന്നും മുൻ ഡിജിപി; കേരളത്തിൽ പ്രീണന രാഷ്ട്രീയത്തിന് അന്ത്യമാകും\nമുസ്ലിം പള്ളികളിലെ സ്ത്രീ പ്രവേശനത്തിലെ സുപ്രീം കോടതി ഇടപെടൽ കണ്ടില്ലെന്ന് നടിച്ച് രാഷ്ട്രീയ പാർട്ടികൾ; തെരഞ്ഞെടുപ്പ് കാലത്ത് എന്തുപറഞ്ഞാലും വിവാദമാകും എന്നു കണ്ട് മൗനം പാലിച്ച് നേതാക്കൾ; നവേത്ഥാന മതിൽ തീർത്ത സിപിഎം പുരോഗമന നിലപാട് സ്വീകരിച്ചാൽ കാന്തപുരം എതിരാകും; മുസ്ലിംലീഗും കോൺഗ്രസും സമസ്തക്കൊപ്പം നിന്നാൽ ഇരട്ടത്താപ്പ് പറഞ്ഞ് ബിജെപി മുതലെടുക്കും: തൽക്കാലം വാമൂടി രക്ഷപെടാൻ രാഷ്ട്രീയ നേതാക്കൾ\nഅമിത് ഷാ പറയുന്നു; അഞ്ച് സീറ്റുകൾ ഇക്കുറി കേരളത്തിൽ ഉറപ്പ്; തിരുവനന്തപുരത്തും പത്തനംതിട്ടയും തൃശൂരും പാലക്കാടും കഴിഞ്ഞാൽ പിന്നെ ഉദ്ദേശിക്കുന്നത് കോട്ടയമോ കാസർഗോഡോ? ബിജെപിയുടെ അഞ്ച് സീറ്റുകളെ കുറിച്ച് അണികൾക്ക് പോലും ആശയക്കുഴപ്പം


ആദ്യം വീണത് കെ കരുണാകരന്! ഗംഗാധരനും പിള്ളയും മാണിയും! തോമസ് ചാണ്ടി ഏഴാമന്.... | kerala ministers list who resigned by court mentions. - Malayalam Oneindia\nആദ്യം വീണത് കെ കരുണാകരന്! ഗംഗാധരനും പിള്ളയും മാണിയും! തോമസ് ചാണ്ടി ഏഴാമന്....\nPublished: November 15 2017, 14:22 [IST]\nതിരുവനന്തപുരം: കായല് കയ്യേറ്റ വിഷയത്തില് ഹൈക്കോടതി പരാമര്‍ശത്തെ തുടര്‍ന്ന് മന്ത്രിസ്ഥാനം രാജിവെച്ചതോടെ കരുണാകരന് തുടക്കമിട്ട പട്ടികയിലേക്ക് തോമസ് ചാണ്ടിയും. കോടതി പരാമര്‍ശത്തെ തുടര്‍ന്ന് രാജിവെക്കുന്ന ഏഴാമത്തെ മന്ത്രിയെന്ന സ്ഥാനമാണ് തോമസ് ചാണ്ടിക്ക് സ്വന്തമായിരിക്കുന്നത്. മുഖ്യമന്ത്രി പദത്തിലിരിക്കുമ്പോഴാണ് കെ കരുണാകരന് കോടതി പരാമര്‍ശത്തെ തുടര്‍ന്ന് രാജിവെച്ചത്.\nകേരള രാഷ്ട്രീയ ചരിത്രത്തില് ഇതുവരെ ആറ് പേര്‍ക്കാണ് കോടതി പരാമര്‍ശത്തെ തുടര്‍ന്ന് മന്ത്രിസ്ഥാനം രാജിവെക്കേണ്ടി വന്നത്.\nഒടുവില് സ്‌നേഹം ജയിച്ചു! സ്വവര്‍ഗ വിവാഹത്തിന് പിന്തുണ നല്‍കി ഓസ്‌ട്രേലിയന് ജനത...\n1978ല് മുഖ്യമന്ത്രി പദത്തിലിരിക്കെയാണ് കെ കരുണാകരന് കോടതി പരാമര്‍ശത്തെ തുടര്‍ന്ന് രാജിവെച്ചത്. വിവാദമായ രാജന് കേസുമായി ബന്ധപ്പെട്ട് കോടതിയില് സമര്‍പ്പിച്ച സത്യവാങ്മൂലത്തിലെ പിശകാണ് കരുണാകരനെ ചതിച്ചത്. ഈ സത്യവാങ്മൂലവുമായി ബന്ധപ്പെട്ട് കോടതി നേരിട്ട് കരുണാകരനെ കുറ്റപ്പെടുത്തിയില്ലെങ്കിലും ധാര്‍മ്മിക ഉത്തരവാദിത്വം ഏറ്റെടുത്താണ് അദ്ദേഹം മുഖ്യമന്ത്രി കസേരയൊഴിഞ്ഞത്.\n1985ല് ജലസേചന മന്ത്രിയായിരുന്ന എംപി ഗംഗാധരനാണ് കോടതി പരാമര്‍ശത്തെ തുടര്‍ന്ന് മന്ത്രിസ്ഥാനമൊഴിഞ്ഞ മറ്റൊരു വ്യക്തി. മകളുടെ വിവാഹവുമായി ബന്ധപ്പെട്ടുണ്ടായ കോടതി പരാമര്‍ശത്തെ തുടര്‍ന്നാണ് അദ്ദേഹം രാജിവെച്ചത്.പ്രായപൂര്‍ത്തിയാകാത്ത മകളുടെ വിവാഹത്തിന് എംപി ഗംഗാധരന് കൂട്ടുനിന്നുവെന്നായിരുന്നു അദ്ദേഹത്തിനെതിരെയുള്ള ആരോപണം. ജി കാര്‍ത്തികേയന്, രമേശ് ചെന്നിത്തല എന്നിവരടക്കമുള്ള യൂത്ത് കോണ്‍ഗ്രസ് നേതാക്കളാണ് ഗംഗാധരന്റെ രാജിക്കായി മുറവിളി കൂട്ടിയത്.\nപഞ്ചാബ് മോഡല് സമരത്തിന് കേരളീയര് നിര്‍ബന്ധിതരാകുമെന്ന വിവാദ പ്രസംഗത്തെ തുടര്‍ന്നാണ് ആര് ബാലകൃഷ്ണപിള്ളയ്ക്ക് 1984ല് മന്ത്രിസ്ഥാനം നഷ്ടപ്പെട്ടത്. ബാലകൃഷ്ണപിള്ളയുടെ പ്രസംഗം വിഘടനവാദത്തെ പ്രോത്സാഹിപ്പിക്കുന്നതാണെന്നായിരുന്നു കോടതിയുടെ പരാമര്‍ശം. തുടര്‍ന്ന് മുഖ്യമന്ത്രി കെ കരുണാകരന് രാജി ചോദിച്ച് വാങ്ങി. പിന്നീട് 1995ല് ഇടമലയാര് കേസിലെ വിധിയെ തുടര്‍ന്നും ബാലകൃഷ്ണപിള്ളയ്ക്ക് മന്ത്രിസ്ഥാനം നഷ്ടപ്പെട്ടു. ഈ കേസിലാണ് വര്‍ഷങ്ങള്‍ക്ക് ശേഷം അദ്ദേഹത്തെ ജയിലിലടച്ചത്.\nആദ്യ ഉമ്മന്‍ചാണ്ടി മന്ത്രിസഭയുടെ കാലത്താണ് കോടതി പരാമര്‍ശത്തെ തുടര്‍ന്ന് കെപി വിശ്വനാഥനും കെകെ രാമചന്ദ്രന് മാസ്റ്ററും രാജിവെച്ചത്. വനംമന്ത്രിയായിരുന്ന കെപി വിശ്വനാഥന് ചന്ദനമാഫിയയുമായി ബന്ധമുണ്ടെന്ന തരത്തിലായിരുന്നു കോടതിയുടെ പരാമര്‍ശം. തുടര്‍ന്ന് 2005 ഫെബ്രുവരി ഒമ്പതിന് അദ്ദേഹം മന്ത്രി പദവിയില് നിന്നും രാജിവെച്ചു. 2006ല് ലോകായുക്തയുടെ പരാമര്‍ശത്തെ തുടര്‍ന്നാണ് ആരോഗ്യമന്ത്രി കെകെ രാമചന്ദ്രന് മാസ്റ്റര് രാജിവെച്ചത്. 2006 ജനുവരി 14നായിരുന്നു രാമചന്ദ്രന് മാസ്റ്ററുടെ രാജി.\nസംസ്ഥാനത്ത് ഏറ്റവും കൂടുതല് തവണ ധനവകുപ്പ് മന്ത്രിയായിരുന്ന കെഎം മാണിയുടെ രാജിയിലേക്കും വഴിതെളിച്ചത് കോടതിയുടെ പരാമര്‍ശമായിരുന്നു. ബാര്‍ക്കോഴ കേസില് കോടതി നടത്തിയ പരാമര്‍ശങ്ങളെ തുടര്‍ന്നാണ് 2015 നവംബര് 15ന് അദ്ദേഹം രാജിവെച്ചൊഴിഞ്ഞത്.\nകരുണാകരന് തുടങ്ങിവെച്ച പട്ടികയില് ഏഴാമത്തെ മന്ത്രിയായാണ് തോമസ് ചാണ്ടിയും ഇടംപിടിച്ചിരിക്കുന്നത്. കായല് കയ്യേറിയ കേസില് ഹൈക്കോടതി നടത്തിയ പരാമര്‍ശങ്ങളാണ് തോമസ് ചാണ്ടിക്ക് വിനയായത്. മന്ത്രിപദത്തിലേറി ആറ്ു മാസത്തിന് ശേഷമാണ് അദ്ദേഹത്തിന് കസേര ഒഴിയേണ്ടി വന്നത്.\nthomas chandy minister resign politics k karunakaran km mani congress ncp court kerala തോമസ് ചാണ്ടി മന്ത്രി രാജി രാഷ്ട്രീയം കെ കരുണാകരന് കെഎം മാണി കോണ്‍ഗ്രസ് എന്‍സിപി കോടതി കേരളം\nkerala ministers list who resigned by court mentions.


Dry fish making at home\nനമ്മുടെ വീടുകളിൽ സർവ്വസാധാരണമായി കണ്ടുവരുന്ന ഒന്നാണ് ഉണക്കമീൻ എന്ന് പറയുന്നത്. എല്ലാവരും ഉപയോഗിക്കുന്ന ഒന്ന് തന്നെ ആണ് ഉണക്കമീൻ. എന്നാൽ മഴക്കാലമായി കഴിയുമ്പോൾ കടകളിൽ നിന്നും വാങ്ങുന്ന ഉണക്കമീന് ഇന്നത്തെ കാലാവസ്ഥയിൽ ഉപയോഗിക്കുവാൻ സാധിക്കുകയില്ല. വേണ്ട രീതിയിൽ മീൻ ഉണക്കാത്തത്ത് കുറച്ചുനാൾ കഴിയുമ്പോഴേക്കും മീൻ ചീത്തയാകുന്നതിനും അത് ചീത്ത ആയ ഒരു മണം\nഉണ്ടാകുന്നതിനും കാരണമായേക്കാം.അതുകൊണ്ടുതന്നെ ഇന്നത്തെ കാലാവസ്ഥയിൽ വീട്ടിൽ മീൻ ഉണക്കി എടുക്കുന്നതായിരിക്കും ഉത്തമം. എങ്ങനെ വളരെ എളുപ്പത്തിൽ സാധാരണക്കാർക്ക് പോലും ഉണക്കമീൻ ഉണക്കി എടുക്കാം എന്നാണ് ഇന്ന് പറയാൻ പോകുന്നത്. അതിനായി ആദ്യം തന്നെ ചെയ്യേണ്ടത് ഉണക്കാൻ ഉദ്ദേശിക്കുന്ന മീൻ നന്നായി കഴുകി വൃത്തിയാക്കി മീനിന്റെ ഉള്ളിലെ അഴുക്ക് ഒക്കെ നീക്കം ചെയ്യുകയാണ്. അതിനുശേഷം\nഅത് താഴെ കാണുന്ന വീഡിയോയിൽ പറഞ്ഞിരിക്കുന്നത് പോലെ കീറി കൈ ഉപയോഗിച്ച് മലർത്തി എടുക്കാവുന്നതാണ്. ശേഷം ഇതിലേക്ക് നന്നായി ഉപ്പ് ചേർത്തു കൊടുക്കാം. നല്ല വെയിൽ ഉള്ള സമയമാണ് എങ്കിൽ വെയിലത്തു വച്ച് ഉണക്കി എടുക്കാം. അല്ലെങ്കിൽ വീട്ടിൽ ഓവൻ ഉള്ളവരാണെങ്കിൽ ഓവനിൽ വെച്ച് ചൂടാക്കി എടുക്കാവുന്നതാണ്. ഇത് നന്നായി ഓവനിൽ വെച്ച് ചൂടാക്കി എടുക്കുമ്പോൾ കടയിൽനിന്ന് നമ്മൾ വാങ്ങുന്ന ഉണക്കമീൻ പോലെ\nമീൻ കിട്ടുന്നതായിരിക്കും. ഇങ്ങനെ ചെയ്യുന്നത് കൊണ്ടുള്ള ഏറ്റവും വലിയ ഗുണങ്ങൾ എന്ന് പറയുന്നത് ഒന്ന് നമുക്ക് ഇഷ്ടമുള്ള മീൻ ഉണക്കിയെടുക്കാൻ സാധിക്കുന്നു എന്നതും കടയിൽ നിന്ന് വാങ്ങുമ്പോൾ കെമിക്കലുകളും മറ്റും ചേർക്കുന്നത് വീട്ടിൽ ചെയ്യുമ്പോൾ നല്ല ഉണക്കമീൻ ലഭിക്കുന്നു എന്നതാണ്. കൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ട്രൈ ചെയ്തു നോക്കൂ.. Video Credit : Mia kitchen


ഡീഡിയെ വെല്ലും രോവിൻ; നെഞ്ചു തകര്‍ന്ന് ആരാധകര്! - metromatinee.com Lifestyle Entertainment & Sports\nമിനിസ്ക്രീന് പ്രേക്ഷകരുടെ ഇഷ്ട്ട പരമ്ബരയാണ് ഉപ്പും മുളകും . വന് ആഘോഷമായാണ് ഉപ്പും മുളകും പരമ്ബരയില് ലച്ചുവിന്‍റെ വിവാഹം നടത്തിയത്. ഒറിജിനലിനെ വെല്ലുന്നതായിരുന്നു ഈ സീരിയല് വിവാഹം. ഇതോടെ ലച്ചുവിന്‍റെ ഭര്‍ത്താവായി ഡെയ്ന് ഡേവിസ് സീരിയലിലേക്ക് കടന്നു വരികയും ചെയ്തു. ഇപ്പോഴിതാ പരമ്ബരയില് ലച്ചുവിനെ അവതരിപ്പിച്ച ജൂഹി റുസ്തഗി യഥാര്‍ഥ ജീവിതത്തിലും വിവാഹം കഴിക്കാന് പോവുകയാണെന്ന തരത്തിലുള്ള അഭ്യൂഹങ്ങള് സോഷ്യല് മീഡിയയില് പ്രചരിക്കുകയാണ്. സീരിയലിലെ കല്യാണത്തിന് പിന്നാലെ ലച്ചുവിനെ പരമ്ബരയില് നിന്നും ജൂഹിയെ കാണാതായിരുന്നു.\nലച്ചുവും ഭര്‍ത്താവും ഡല്‍ഹിയിലേക്ക് പോയെന്നായിരുന്നു കഥാഗതി. എന്നാല് ഇതിനിടെ സോഷ്യല് മീഡിയയില് മറ്റൊരു ചര്‍ച്ച ആരംഭിച്ചിരിക്കുകയാണ്. ജൂഹി വിവാഹിതയാകുന്നുവെന്നാണ് ഇപ്പോഴത്തെ സംസാരം. അതിന് കാരണമായതാകട്ടെ സോഷ്യല്‍മ മീഡിയയില് പ്രത്യക്ഷപ്പെട്ടൊരു ചിത്രവും. ഉപ്പും മുളകും പരമ്ബരയുടെ സംവിധായകന് എസ്ജെ സിനു സംവിധാനം ചെയ്യുന്ന ചിത്രമായ ജിബൂട്ടിയുടെ പൂജ ചടങ്ങില് ജുഹി എത്തിയത് രോവിനൊപ്പമായിരുന്നു. പിന്നാലെ ഇരുവരുമൊരുമിച്ചുള്ള ഫോട്ടയും പുറത്തു വന്നു. ഫോട്ടോഗ്രാഫറായ അജ്മലാണ് ഇരുവരുടേയും ചിത്രം പങ്കുവച്ചിരിക്കുന്നത്. ഉപ്പും മുളകും ടീം സിനിമാ ജിബൂട്ടി പൂജയില് തിളങ്ങി ലച്ചുവും വരനും എന്നാണ് ചിത്രം പങ്കുവച്ചു കൊണ്ട് അജ്മല് കുറിച്ചിരിക്കുന്നത്.\nഇതോടെ ലച്ചു വിവാഹിതയാവുകയാണെന്നും റോവിനാണ് വരനെന്നും സോഷ്യല് മീഡിയ വിലയിരുത്തുകയായിരുന്നു. ജൂഹിയും റോവിനും പരസ്പരം ചേര്‍ത്തു പിടിച്ചു നില്‍ക്കുന്ന ചിത്രവും അജ്മല് പങ്കുവച്ചിട്ടുണ്ട്. എന്നാല് ജൂഹിയോ ഉപ്പും മുളകും പരമ്ബരയുമായി ബന്ധപ്പെട്ടവരോ താരത്തിന്റെ ബന്ധുക്കളോ ഈ വാര്‍ത്തയില് പ്രതികരിച്ചിട്ടില്ല. എന്നാല് ഈ വാര്‍ത്തയില് ലെച്ചുവിന്റയെ പ്രതികരണത്തിനായി കാത്തിരിക്കുകയാണ് ആരാധകര്. ഡോക്ടറും മോഡലുമായ രോവിന് ജോര്‍ജുമൊത്താണ് ജൂഹി റുസ്തഗി ചടങ്ങില് എത്തിയത്. ഒരേ നിറത്തിലുള്ള വസ്ത്രങ്ങള് ധരിച്ചാണ് ഇരുവരും ചടങ്ങിനെത്തിയത്.ഇതോടെയാണ് ജൂഹി വിവാഹത്തിന് ഒരുങ്ങുകയാണോ എന്ന സംശയം ആരാധകര് പ്രകടിപ്പിച്ചത്. മറ്റുള്ളവര്‍ക്ക് രോവിനെ ജൂഹി പരിചയപ്പെടുത്തുന്നുണ്ടായിരുന്നു. ചടങ്ങില് ശ്രദ്ധാകേന്ദ്രമായതും രോവിനും ജൂഹിയും തന്നെ. അഭിനയത്തിലും മോഡലിങ്ങിലും താല്‍പര്യമുള്ള രോവിന് ഒരു സംഗീത ആല്‍ബത്തില് ജൂഹിക്കൊപ്പം പ്രവര്‍ത്തിച്ചിട്ടുമുണ്ട്. ഇരുവരുമൊത്തുള്ള ചിത്രങ്ങള് ജൂഹി തന്റെ ഇന്‍സ്റ്റഗ്രാമില് പങ്കുവച്ചിരുന്നു. അതിനു വന് സ്വീകാര്യത്തെയും ആശംസകളും ലഭിച്ചിരുന്നു. രാജസ്ഥാൻ സ്വദേശി രഗവീർ ശരൺ റസ്തുഗിയുടെയും ചോറ്റാനിക്കര സ്വദേശി ഭാഗ്യലക്ഷ്മിയുടെയും മകളാണ് പാതി മലയാളിയായ ജൂഹി റുസ്തഗി ഗവീർ ശരൺ റസ്തുഗിയുടെയും. പരമ്പരയുടെ തുടക്കം മുതലുള്ള താരത്തിനെ മലയാളികൾക്ക് ഏറെ ഇഷ്ട്ടമാണ്. നിരവധി ആരാധകർ ആണ് താരത്തിനെ സോഷ്യൽ മീഡിയയിലൂടെ ഫോളോ ചെയ്യുന്നത്.\nabout juhi rustogi in uppum mulakum\nഒരു പെണ്‍കുട്ടിക്ക് 60,000 രൂപ,സൈഡ് ബിസിനസ്സാ’യി സെക്‌സ് റാക്കറ്റ് നടത്തി വന്ന സംവിധായകൻ അറസ്റ്റില്


മലയാളിയെ സൗദി അറബ്യയിലെ താമസ സ്ഥലത്ത് മരിച്ച നിലയില് കണ്ടെത്തി - Media Malayalam (മീഡിയ മലയാളം)\nമലയാളിയെ സൗദി അറബ്യയിലെ താമസ സ്ഥലത്ത് മരിച്ച നിലയില് കണ്ടെത്തി\nറിയാദ്: മലയാളിയെ സൗദി അറബ്യയിലെ താമസ സ്ഥലത്ത് മരിച്ച നിലയില് കണ്ടെത്തി. കൊല്ലം കൊട്ടാരക്കര കോക്കാട് സ്വദേശി ചൈത്രം ഹൗസില് പ്രകാശ് (58) ആണ് ജുബൈലില് മരിച്ചത്. ഹൃദയാഘാതമാണ് മരണ കാരണമെന്നാണ് റിപ്പോര്‍ട്ട്.\nതാമസ സ്ഥലത്തെ ബാത്ത്റൂമിലാണ് മരിച്ച നിലയില് കണ്ടെത്തിയത്. സ്‍പോണ്‍സറും പൊലീസും എത്തിയാണ് മൃതദേഹം മോര്‍ച്ചറിയിലേക്ക് മാറ്റിയത്. 27 വര്‍ഷമായി ജുബൈലിലെ ഒരു കമ്പനിയില് ഇലക്ട്രീഷ്യനായി ജോലി ചെയ്‍തുവരികയായിരുന്നു. ഭാര്യ – മഞ്ജു പ്രകാശ്. മകള് – ദേവിക. മൃതദേഹം നാട്ടിലേക്ക് കൊണ്ടുപോകുന്നതിനുള്ള നടപടിക്രമങ്ങള് പൂര്‍ത്തിയാക്കാന് സാമൂഹിക പ്രവര്‍ത്തകരും പ്രകാശം ജോലി ചെയ്‍തിരുന്ന കമ്പനി പ്രതിനിധികളും രംഗത്തുണ്ട്.\nThe Keralite was found dead at his residence in Saudi Arabia\nat his residence in Saudi Arabia\nPrevious articleമാരുതി സുസൂക്കി കമ്പനിയുടെ മുൻ എംഡി ജഗദീഷ് ഖട്ടർ അന്തരിച്ചു\nNext articleആദിത്യന്റെ ആരോഗ്യനില മെച്ചപ്പെട്ടു


found whatsapp bugg hall of fame malayali engineer pratheesh | ഫെയ്‌സ്ബുക്ക് എൻജിനീയറെ കുഴക്കിയ സുരക്ഷാവീഴ്ച; കണ്ടെത്തിയ മലയാളി വിദ്യാര്‍ത്ഥിയ്ക്ക് അംഗീകാരം\nഫെയ്‌സ്ബുക്ക് എൻജിനീയറെ കുഴക്കിയ സുരക്ഷാവീഴ്ച; കണ്ടെത്തിയ മലയാളി വിദ്യാര്‍ത്ഥിയ്ക്ക് അംഗീകാരം\nഏപ്രിലിലാണ് വാട്‌സ്ആപ്പിലെ ഈ സുരക്ഷാ പ്രശ്‌നം പ്രതീഷ് ഫെയ്‌സ്ബുക്ക് അധികൃതരെ അറിയിച്ചത്. പിന്നീട് രണ്ട് മാസമെടുത്തു പ്രശ്‌നം പരിഹരിക്കാന്.\nPublished: Jun 18, 2018, 02:25 PM IST\nവാട്‌സ്ആപ്പിന്റെ സുരക്ഷാ വീഴ്ച കണ്ടെത്തിയ മലയാളി എൻജിനീയറിങ് വിദ്യാര്‍ത്ഥിയ്ക്ക് ഫെയ്‌സ്ബുക്കിന്റെ ഹാള് ഓഫ് ഫെയിം അംഗീകാരവും പാരിതോഷികവും. വാട്‌സ്ആപ്പ് ചാറ്റ് വഴി അയക്കുന്ന കോണ്‍ടാക്റ്റ് ഫയലുകളുപയോഗിച്ച് മറ്റൊരാളുടെ ഫോണിനെ പ്രവര്‍ത്തനരഹിതമാക്കാന് സാങ്കേതിക വിദഗ്ദനായ ഒരു കുറ്റവാളിയ്ക്ക് സാധിക്കുമെന്നാണ് എറണാകുളം മരട് സ്വദേശിയായ പ്രതീഷ് പി നാരായണന് എന്ന 20 വയസുകാരന് കണ്ടെത്തിയത്.\nഒരു അക്രമി കോണ്‍ടാക്റ്റ് ഫയലുകള് വഴി പേലോഡ് ( payload) എന്ന് വിളിക്കുന്ന വലിയ അളവിലുള്ള രഹസ്യ കാരക്ടറുകള് മറ്റൊരാള്‍ക്ക് അയയ്ക്കുന്നു. സന്ദേശം ലഭിക്കുന്നവര്‍ക്ക് അതിന്റെ നോട്ടിഫിക്കേഷന് കാണുമെങ്കിലും അത് എന്താണെന്ന് അറിയാന് കഴിയില്ല. അപ്പോഴേക്കും കോണ്‍ടാക്റ്റ് ഫയലിലുള്ള പേ ലോഡ് വായിക്കാന് കഴിയാതെ ഫോണ് പ്രവര്‍ത്തന രഹിതമായിട്ടുണ്ടാവും. ചിലപ്പോള് ഫോണ് സ്വിച്ച് ഓഫ് ആവും. പിന്നീട് ഫോണ് റീസ്റ്റാര്‍ട്ട് ചെയ്ത് വാട്‌സ്ആപ്പ് വീണ്ടും ഇന്‍സ്റ്റാള് ചെയ്‌തെങ്കില് മാത്രമേ വാട്‌സ്ആപ്പ് തുറന്ന് പ്രവര്‍ത്തിപ്പിക്കാന് സാധിക്കുകയുള്ളൂ.\nഏപ്രിലില് വാട്‌സ്ആപ്പില് ഗ്രൂപ്പുകള് വഴി അശ്ലീല ചിത്രങ്ങളും സന്ദേശങ്ങളും പ്രചരിപ്പിച്ചതിന് കോഴിക്കോട് ജില്ലയിലെ മുക്കത്തും പരിസര പ്രദേശങ്ങളില് നിന്നും ചില യുവാക്കളെ പോലീസ് പിടിയിലായിരുന്നു. വാട്‌സ്ആപ്പ് ഗ്രൂപ്പുകളെ കയ്യടക്കാന് ഗ്രൂപ്പ് അഡ്മിന്‍മാരെ വരുതിയിലാക്കാന് ഈ കുറ്റവാളികള് ഉപയോഗപ്പെടുത്തിയത് മുകളില് സൂചിപ്പിച്ച വാട്‌സ്ആപ്പിലെ സുരക്ഷാ പിഴവാണെന്ന് പ്രതീഷ് പറയുന്നു. വാട്‌സ്ആപ്പ് അഡ്മിനുകള്‍ക്ക് പ്രശ്‌നകാരിയായ കോണ്‍ടാക്റ്റുകള് അയച്ച് അവരുടെ ഫോണുകളെ ഇവര് തകരാറിലാക്കി നിര്‍ത്തുന്നു.\nകോണ്‍ടാക്റ്റ് പങ്കുവെക്കലില് മറഞ്ഞിരിക്കുന്ന ഈ സുരക്ഷാ പ്രശ്‌നം ഫെയ്‌സ്ബുക്കിനെ പറഞ്ഞ് മനസിലാക്കിക്കൊടുക്കാന് പ്രതീഷ് ഏറെ പ്രയാസപ്പെട്ടു. ഒടുവില് വിവരണങ്ങളോടു കൂടിയുള്ള വീഡിയോ തയ്യാറാക്കി നല്‍കി. എന്നിട്ടും അവര്‍ക്ക് തകരാര് കണ്ടുപിടിക്കാന് കഴിഞ്ഞില്ല. പിന്നീട് പ്രതീഷ് ഫെയ്‌സ്ബുക്ക് വിദഗ്ദരുമായി ചാറ്റ് ചെയ്യുകയും അവര്‍ക്ക് സമാനമായ പേ ലോഡ് കോണ്‍ടാക്റ്റ് അയച്ചുകൊടുക്കുകയും ചെയ്തു, പ്രതീക്ഷിച്ചപോലെ ഫെയ്‌സ്ബുക്ക് സുരക്ഷാ അംഗത്തിന്റെ ഫോണ് നിശ്ചലമാവുകയും ചെയ്തു.\nസുരക്ഷാ പിഴവുകള് ചൂണ്ടിക്കാട്ടിയതിന് ഹാള് ഓഫ് ഫെയിം അംഗീകാരത്തോടൊപ്പം 500 ഡോളറാണ് ( 34,012രൂപ ) ഫെയ്‌സ്ബുക്ക് പ്രതീഷിന് പാരിതോഷികമായി നല്‍കിയത്. മുമ്പ് രണ്ട് തവണ ഗൂഗിളിന്റെ ഹാള് ഓഫ് ഫെയിം അംഗീകാരം പ്രതീഷിന് ലഭിച്ചിട്ടുണ്ട്. എറണാകുളം എസ്എന്‍ജിസിഇ കോളേജില് ബി.ടെക് കംപ്യൂട്ടര് സയന്‍സ് വിദ്യാര്‍ത്ഥിയാണ് പ്രതീഷ്.\nസുരക്ഷാ വീഴ്ച ആവര്‍ത്തിക്കുന്നു; ഫെയ്‌സ്ബുക്കിന് 100 കോടിയിലധികം പിഴ ?\nഫെയ്‌സ്ബുക്ക് ബഗ്ഗ്; 68 ലക്ഷത്തോളം ഉപയോക്താക്കളുടെ ചിത്രങ്ങള് ചോര്‍ന്നു\nഫെയ്സ്ബുക്ക് ആസ്ഥാനത്ത് ബോംബ് ഭീഷണി\n2018-ലെ ഏറ്റവും മോശം പാസ്വേഡുകള് ഇവയാണ്; നിങ്ങളുടേതും ഇക്കൂട്ടത്തിലുണ്ടോ?\nബെന്നു ചിഹ്നഗ്രഹത്തില് ജലാംശം കണ്ടെത്തി : നാസ\nകുട്ടികളുടെ അശ്ലീല ദൃശ്യങ്ങൾ; വാട്സാപ്പ്, ടെലിഗ്രാം ഗ്രൂപ്പുകള് ഹൗസ് ഫുൾ\nകോഡ് ഭാഷയില് സംഭാഷണം, കൊല്‍ക്കത്തയിലെ അജ്ഞാത റേഡിയോ സന്ദേശങ്ങള് ആരുടേത്?


പികെ രാഗേഷ് വീണ്ടും കണ്ണൂർ കോർപ്പറേഷൻ ഡെപ്യൂട്ടി മേയർ - Kannur Varthakal Online\nപികെ രാഗേഷ് വീണ്ടും കണ്ണൂർ കോർപ്പറേഷൻ ഡെപ്യൂട്ടി മേയർ\nകണ്ണൂർ: കണ്ണൂർ കോർപ്പറേഷൻ ഡപ്യൂട്ടി മേയറായി പികെ രാഗേഷിനെ തെരഞ്ഞടുത്തു. പികെ രാഗേഷിന് 28 വോട്ടുകൾ കിട്ടിയപ്പോൾ ഇടുതുമുന്നണി സ്ഥാനാർഥി വെള്ളോറ രാജന് 27 വോട്ടുകൾ ലഭിച്ചു. മുൻ ധാരണകളുടെ അടിസ്ഥാനത്തിൽ മേയർ സ്ഥാനം മുസ്ലീം ലീഗിന് കൈമാറും.\nഗ്രസിലേക്ക് മടങ്ങിയഡപ്യൂട്ടി മേയർപികെ രാഗേഷിനെ എൽഡിഎഫ് അവിശ്വാസ പ്രമേയത്തിലൂടെ നീക്കിയതോടെയാണ് തെരഞ്ഞെടുപ്പിനുള്ള കളമൊരുങ്ങിയത്. ലീഗ് അംഗം കെപിഎ സലീമിന്റെ കൂറ് മാറ്റമാണ് എൽഡിഎഫ് നീക്കം വിജയിപ്പിച്ചത്. ഇന്ന് നടന്ന തെരഞ്ഞെടുപ്പിൽലീഗ് വോട്ട് ലഭിച്ചതോടെയാണ് രാഗേഷ് വിജയിച്ചത്\nനാലര വർഷത്തിനിടെ ഇത് മൂന്നാം തവണയാണ് കണ്ണൂർ കോർപ്പറേഷനിൽ ഡപ്യൂട്ടി മേയർ സ്ഥാനത്തേക്ക് തെരഞ്ഞെടുപ്പ് നടന്നത്. ലീഗിലെ സി സമീറായിരുന്നു ആദ്യ ഡപ്യൂട്ടി മേയർ. കോൺഗ്രസ് വിമതനായിരുന്ന പികെ രാഗേഷ് എൽഡിഎഫിനൊപ്പം ചേർന്നതോടെയാണ് സമീറിന് സ്ഥാനം നഷ്ടമായത്. പിന്നീട് ഡപ്യൂട്ടി മേയറായ രാഗേഷ് ഇത്തവണ യുഡിഎഫ് സ്ഥാനാർത്ഥിയായി വീണ്ടുംമത്സര രംഗത്തെത്തി.\nPrevious സിപിഎം നേതാവ് പി.കെ. കുഞ്ഞനന്തന് (70)അന്തരിച്ചു\nNext കണ്ണൂരിൽ നിരീക്ഷണത്തിലിരിക്കെ മരിച്ചയാൾക്ക് കോവിഡ് സ്ഥിരീകരിച്ചു.


രക്തം വാര്‍ന്ന് വിളറി ചേതനയറ്റു കിടക്കുന്ന ശരീരംപോലെ ഗലീലി കടല് അങ്ങകലെകാണാം. അടിച്ചമര്‍ത്തപ്പെട്ട അസ്വാസ്ഥമായൊരലര്‍ച്ചപോലെ ഇടയ്ക്കിടയ്ക്ക് തിരകളടിയ്ക്കുന്ന ശബ്ദം. എന്തിണ്റ്റെയൊക്കെയോ പിന്നാലെ പായുന്ന കടല്‍ത്തിരകള്‍പോലെ പീലാത്തോസിണ്റ്റെ ചിന്തകളും പാഞ്ഞുപൊയ്ക്കൊണ്ടിരുന്നു. നിയന്ത്രിച്ചിട്ടും നില്‍ക്കാനിഷ്ടപെടാത്ത നൌകയ്ക്കു തുല്യമായി അത് ആടിയുലഞ്ഞുകൊണ്ടേയിരുന്നു. മട്ടുപ്പാവിലുലാത്തുന്ന പീലാത്തോസിന് കെദ്രൊന് താഴ്‌വരയുടെയും ഒലിവുതോട്ടത്തിണ്റ്റെയും വീര്‍ത്തുകെട്ടിയ രൂപം മനസ്സില് അസ്വസ്ഥതകളുണര്‍ത്തി.\nഅവിടെനിന്നാണ് യേശുവിനെ പട്ടാളക്കാരും പുരോഹിതശ്രേഷ്ഠന്‍മാരും കൂടി പിടികൂടിയത്! ഒറ്റികൊടുത്തതാകട്ടെ യൂദാസ് എന്ന ശിഷ്യനും. അതും മുപ്പതുവെള്ളിക്കാശിന്. എത്രയോ നാളുകള് അവന് യേശുവിണ്റ്റെ കൂടെ നടന്നു. യേശു പ്രവര്‍ത്തിച്ച അത്ഭുതങ്ങള് പറഞ്ഞ വചനങ്ങള് കളങ്കമറ്റ ആ ജീവിതം ഇതെല്ലാം കണ്ടിട്ടും കേട്ടിട്ടും അനുഭവിച്ചിട്ടും മാറ്റംവരാത്ത ധനാര്‍ത്തി അതോ ചരിത്രത്തിണ്റ്റെ താളുകളില് എഴുതപ്പെട്ടുപോയ മായ്ച്ചാലും മായാത്തവിധിയോ? അതുപോലൊരു വിധി തന്നെയല്ലേ തനിക്കും ഈ കെണിവച്ചത്. ചിന്തകള് ഇത്രത്തോളമായപ്പോള് പീലാത്തോസിണ്റ്റെ ദൃഷ്ടികള് ഗോഗുല്‍ത്തായുടെ നിഴല്‍പ്പാടുകളിലേയ്ക്കായി കനത്ത ഇരുട്ടില് പേടിച്ചരണ്ടുനില്‍ക്കുന്ന ഗതി നീലച്ച ഒരു രാക്ഷസരൂപംപോലെ തോന്നിച്ചു ആ കുന്നിന്‍പ്പുറം. ഗോഗുല്‍ത്തായുടെ അഗ്രങ്ങളെ തൊട്ടുനില്‍ക്കുന്ന ആകാശമേലാപ്പില് കനല്‍ക്കട്ടകള് പോലെ നക്ഷത്രങ്ങള് ജ്വലിയ്ക്കുന്നു. പേടിപ്പെടുത്തുന്ന ആ ഇരുളിണ്റ്റെ മാര്‍വ്വിടത്തില് മൂന്നു കുരിശുകള് അന്തരീക്ഷത്തില് ഉയര്‍ന്നു നില്‍ക്കുന്നതുകണ്ട് പീലാത്തോസ് ഞെട്ടി. കണ്ണുകളടച്ചു തുറന്ന് വീണ്ടും ഉറ്റുനോക്കി. തലയില് മുള്ളുകൊണ്ടുള്ള മുടി കൈകാലുകളില് ആണികൊണ്ട് തറച്ച് രക്തമൊഴുകുന്ന ശരീരം യേശുവിണ്റ്റെ ശരീരത്തില് നിന്ന് അഗ്നിയുടെ ചൂട് കൊട്ടാരത്തിണ്റ്റെ നേര്‍ക്ക് വീശുന്നു.\nഇടിമിന്നലിണ്റ്റെ ചിറകുകള് യേശുവിന് അവന് തണ്റ്റെ നേരെ എപ്പോള് വേണമെങ്കിലും പറന്നുവരാം. കണ്ണുതുറന്നാലുമടച്ചാലും പേടിപ്പെടുത്തുന്ന നിഴലുകള്. പീലാത്തോസ് മുറിയ്ക്കുള്ളില് കയറി കതകടച്ചു പൂട്ടി.\nയേശുവേ നീ ആരായിരുന്നു?\nതീര്‍ച്ചയായും നീയൊരു സാധാരണ മനുഷ്യനല്ലായിരുന്നു. ക്ളോഡീയാ പറയുംപോലെ നീ ദൈവപുത്രനായിരുന്നുവോ? മരിച്ചവരെ ഉയര്‍പ്പിച്ചവന്, കുഷ്ഠരോഗികളെ സുഖമാക്കിയവന് പാപവഴികളില് നിന്ന് മോചനം നല്‍കിയവന് സ്നേഹത്തിണ്റ്റെ നിയമവും സത്യത്തിണ്റ്റെ പ്രവാചകനുമായവന് നിന്നെ പുരോഹിതര് ഭയപ്പെട്ടിരുന്നു. പക്ഷെ ഞാനോ ഞാനെന്തിനായി പേടിച്ചു. സീസറിണ്റ്റെ വിരോധം സമ്പാദിക്കാതിരിക്കുക എന്ന ലക്ഷ്യമായിരുന്നു. നിന്നെ അവര് ഇത്ര ദാരുണമായി വധിക്കുമെന്ന് ഞാന് കരുതിയില്ല. മാപ്പ് മാപ്പ് അയാള് ആത്മനിന്ദയോടെ ഇരിപ്പിടത്തില് നിന്നും ചാടിയെണീറ്റു മേല്‍കുപ്പായമൂരി ദൂരെയെറിഞ്ഞു.\nബോധമണ്ഡലത്തിനപ്പുറത്തുനിന്നും വലിഞ്ഞുമുറുകിയ ചിന്തയുടെ മിന്നല്‍പിണരുകളില് പീലാത്തോസ് നിന്നു വിറച്ചു. യേശുവിണ്റ്റെ മരണത്തോടനുബന്ധിച്ചുണ്ടായ സംഭവങ്ങള് അയാളും കേട്ടിരുന്നു. അങ്ങനെയെങ്കില് എന്താകും തനിയ്ക്കു സംഭവിക്കുക. ജീവിച്ചിരുന്ന യേശുവിനെക്കാള് ഭയക്കേണ്ടത് മരിച്ചവനെ ആണല്ലോ എന്ന അറിവ് അയാളുടെ സിരകളില് തീപടര്‍ത്തി.\nയൂദാസിണ്റ്റെ ആത്മഹത്യയെപ്പറ്റി സൈന്യാധിപന് വിവരിച്ചത് പിലാത്തോസിണ്റ്റെ ചിന്തകളില് ഒരു കടന്നല് കൂടിണ്റ്റെ ആരവമുണര്‍ത്തി. യേശുവിനെ കുരിശില് തറച്ചുകൊല്ലാന് കൊണ്ടുപോയെന്നറിഞ്ഞ യൂദാസിന് സമനില നഷ്ടപ്പെട്ടു. അവന് ദേവാലയത്തിലേയ്ക്കോടി. രക്തത്തിണ്റ്റെ വിലയായ നാണയങ്ങള് തിരികെയെടുത്തിട്ടു ഗുരുവിണ്റ്റെ ജീവന് തിരിച്ചു നല്‍കാന് കേണു.\nഒരു ജീവന്റെ വിലയ്ക്കും ഈ കച്ചവടം ഉറപ്പിച്ചതെന്ന് അവന് തിരിച്ചറിഞ്ഞിരുന്നില്ല. പാളിപ്പോയ ചിന്തയുടെയും പണത്തോടുള്ള ആര്‍ത്തിയുടെയും നേരിയ വിളുമ്പില് നിന്നും പാറയിടുക്കുകളുടെ അഗാധഗര്‍ത്തത്തിലേയ്ക്കവന് പതിച്ചു. കുറുനരികളുടെ ആമാശയങ്ങളില് അവനായവര് കല്ലറകള് തീര്‍ത്തു. സത്യത്തിന്റെ ആത്മാവ് ഒരിക്കലും പൊറുക്കാത്തപാതകം സ്നേഹിച്ചവനെ ചതിക്കുക. ഒന്നുമല്ലാത്തവനായിരുന്ന യൂദാസിനെപോലൊരുവനെ ഗുരുശിഷ്യനാക്കി. അവനെനെഞ്ചോടുചേര്‍ത്ത് അണച്ചുപീടിച്ചു. പിടിയ്ക്കുന്നവണ്റ്റെ കൈയ്യില് നിന്നും വഴുതിപോകുന്ന സാല്‍മണ് മത്സ്യംപോലെ യൂദാസും വഴുതിമാറി രക്ഷപെടാനാവാത്ത തീത്തടാകത്തിലേയ്ക്കു വീണു. തീപിടിച്ച ചിന്തകളെ ആറിത്തണുപ്പിക്കാന് പീലാത്തോസ് വീഞ്ഞുപാത്രം കൈയ്യിലെടുത്തു. യജമാനണ്റ്റെ പാരവശ്യം കണ്ട പരിചാരിക വീഞ്ഞു നിറച്ചപാനപാത്രം വീണ്ടും മേശമേല്‍നിരത്തി.\nപീലാത്തോസ് അവര്‍ക്കുമുഖം കൊടുക്കാതെ പൊയ്ക്കൊള്ളാന് ആംഗ്യം കാണിച്ചു. ആരെയും തന്നെ കാണാന് അനുവദിക്കരുതെന്നും പ്രത്യേകം ശട്ടംകെട്ടി. യേശുവിണ്റ്റെ മരണസമയത്തെ സംഭവങ്ങളിലേയ്ക്ക് പീലാത്തോസിണ്റ്റെ ചിന്തകള് നടന്നുകയറി. രണ്ടു കള്ളന്‍മാരുടെ നടുവില് മറ്റൊരു പെരുങ്കള്ളനെപോലെ യേശുവിനെ അവര് കുരിശില് തറച്ചു. ശരീരമാസകലം മുറിവുകളോടെ രക്തത്തില് കുഴച്ചെടുത്ത മാംസപിണ്ഡം കണക്കെ കണ്ണുകള് തുറക്കാനാവാതെ തലതാഴേയ്ക്കുതൂങ്ങി പ്രാണണ്റ്റെ നേരിയ ഒരു തുടിപ്പുമാത്രമായി.\nചിന്തകളെതൂത്തെറിയാനെന്നോണം പീലാത്തോസ് തലവശങ്ങളിലേയ്ക്കു കുടഞ്ഞു. കുടഞ്ഞാലും പറിച്ചെറിഞ്ഞാലും പോകാത്ത ചോരകുടിയനട്ടയെപ്പോലെ അതുവീണ്ടും പീലാത്തോസിണ്റ്റെ തലച്ചോറിനുള്ളിലേയ്ക്കു നുഴഞ്ഞു കയറി. എല്ലാം പൂര്‍ത്തിയായപ്പോഴേയ്ക്കും സൂര്യനെമേഘങ്ങള് മറച്ചുകളഞ്ഞു. ഇടിമിന്നലുകള് ചക്രവാളങ്ങളെ വിറപ്പിച്ചു. ഭൂമി അന്തഃക്ഷോഭത്താല് കുലുങ്ങി. കല്ലറകളില് നിന്നും മനുഷ്യരൂപങ്ങള്‍പോലെ നിഴലുകള് പുറത്തിറങ്ങി പാഞ്ഞുനടന്നു. ദേവാലയ തിരശ്ശീല കീറി പകുത്തു\nജനങ്ങള് മാറത്തടിച്ചു നിലവിളിച്ചു.\n"യേശുവേ നീ നീതിമാനായിരുന്നു.\nഇവന്റെ രക്തത്തില് പങ്കില്ലെന്നുപറഞ്ഞ് കൈകഴുകിയ ഞാനെത്ര മണ്ടന്. കൈകളല്ല ശരീരംമൊത്തം കഴുകിയാലും ഗലീലികടലില് മുങ്ങികുളിച്ചാലും പോകാത്ത രക്തക്കറ പറ്റിയ ശരീരം. കൈകള് ചുരുട്ടി മട്ടുപ്പാവിനെ അലങ്കരിക്കുന്ന ദേവദാരു തൂണുകളിലിടിച്ചു പിന്നെയും പിന്നെയും ഭ്രാന്തമായൊരാവേശത്തോടെ അംഗരക്ഷകനോടിവന്നു. അദ്ദേഹത്തെ പിടിച്ചുമാറ്റി സപ്രമഞ്ചത്തില് കിടത്തി. വിജാതീയനായ തന്നെ യാഹുദന്‍മാര്‍ക്ക് അത്ര ബഹുമാനമില്ലെന്ന് പീലാത്തോസിന് നിശ്ചയമുണ്ട്. യേശുവിനെ അവരുടെ ഇഷ്ടത്തിന് വിട്ടുകൊടുത്താല് ജനങ്ങളുടെയും സീസറിണ്റ്റെയും പ്രീതി പിടിച്ചു പറ്റാന് കഴിയുമെന്ന് അയാളാശിച്ചു.\nപക്ഷെ ,എല്ലാം കൈവിട്ട് പോകുക തന്നെ ചെയ്തു. യേശുവേ നിന്നെ വധിക്കുവാന് എണ്റ്റെ അനുവാദം അവര്‍ക്കുവേണ്ടിയിരുന്നു. അതിനായി അവരെന്നെ നാലുകോണില് നിന്നും പൂട്ടിയിട്ടു. ആശയങ്ങളുടെ ചങ്ങലയാല് ദുരഭിമാനത്തിണ്റ്റെ കൊളുത്തുകളാല് അധികാരത്തോടുള്ള എണ്റ്റെ കൊതിയുടെ കാല്‍വണ്ണയില് തന്നെ അവരാ ചങ്ങലയിട്ടുപൂട്ടി. ഭാര്യ എത്രയോവട്ടം അപേക്ഷിച്ചു. പക്ഷെ ചങ്ങലയുടെ ഭാരം കസേരയില് നിന്നനങ്ങാന് സമ്മതിച്ചില്ല. കൈകഴുകിയാല് രക്തക്കറ മാറിക്കിട്ടുമെന്ന് കൌശലക്കാരനായ ഞാന് കരുതി.\nഎന്നാല് ലോകാവസാനത്തോളം ചരിത്രത്തിണ്റ്റെ താളുകളില് ഈ കറപടര്‍ന്നുകിടക്കും പീലാത്തോസിണ്റ്റെ ജനനജീവിതമരണങ്ങള്‍ക്കൊന്നിനും ചരിത്രത്തില് സമാനമില്ല. എന്നാല് വിധി എനിക്കായി എഴുതിയിട്ട ഈ കോമാളിവേഷത്തിണ്റ്റെ കറപുരണ്ട അധ്യായങ്ങള് മാത്രമെ ലോകം വായിച്ചു രസിക്കൂ. "പീലാത്തോസ് ഭാര്യയെ വിളിക്കാന് ആളയച്ചു. കിടക്കയില് മരണാസന്നനായ ഒരുരോഗി എന്നപോലെ കിടക്കുന്ന ഭര്‍ത്താവിനരികില് ക്ളോഡിയാ ഇരുന്നു.\nഅനുതാപപൂര്‍വ്വം ആ നെഞ്ചില്‍ത്തടവി. ആ കണ്ണുകളില് നിന്നൊഴുകുന്നത് പാപക്കറ പുരളാത്ത ജലമാണെന്ന് ബുദ്ധിമതിയായ ക്ളോഡിയ മനസ്സിലോര്‍ത്തു. സ്വസ്ഥമായി കരഞ്ഞുകൊള്ളൂ. ഉള്ളില് കെട്ടിനില്‍ക്കുന്നതെല്ലാം കഴുകി പുറത്തുപോകട്ടെ. എത്രയോദിനരാത്രങ്ങള് ഞാനും യേശുവിനെ സ്നേഹിച്ചവരും ദുഃഖിച്ചു. എന്നാല് മൂന്നു നാളുകള്‍ക്കുശേഷമിന്ന് എല്ലാവരും സന്തോഷത്തിലാണ്. പട്ടുടയാടകളിഞ്ഞ അവളെ ശ്രദ്ധിച്ചുതപ്പോഴാണ്. "എന്താണുണ്ടായത്? വേഗം പറയൂ?"\n"യേശു മരിച്ചവരില് നിന്ന് ഉയര്‍ത്തെഴുന്നേറ്റിരിക്കുന്നു" ക്ളോഡിയ വലിയവളച്ചുകെട്ടില്ലാതെപറഞ്ഞു.\nഅയാളുടെ ശിഷ്യര് ശരീരം മാറ്റിയതായിരിക്കില്ലേ?"\n"അല്ല അവനെ നേരില് കണ്ടവരില് നിന്നുള്ള വാര്‍ത്തയാണിത്! യേശുവിനെയും അമ്മയേയും അനുഗമിച്ചിരുന്ന ഒരുവള് എണ്റ്റെ തോഴിയായിരുന്നു. അവളിലൂടെ ഞാനെല്ലാമറിഞ്ഞു. ആ നീതിമാനെ നിങ്ങളുടെ അടുക്കല് കൊണ്ടുവന്നപ്പോള് മുതല് ഞാനനുഭവിച്ച വേദന കണ്ടപേടിസ്വപ്നങ്ങള് എത്രപ്രാവശ്യം മുന്നറിയിപ്പുതന്നു. ഒരുസ്ത്രീയുടെ ഭയം മാത്രമായതിനെതള്ളികളഞ്ഞു. നിങ്ങള് സത്യത്തെയല്ല ജനങ്ങളെ ഭയപ്പെട്ടു." പീലാത്തോസ് പരവശനായി ക്ളോഡിയായുടെ തോളില് തലചായ്ച്ചു. അവസാനനിമിഷം പറുദീസയിലിടം ചോദിച്ചു സ്വായത്തമാക്കിയ കള്ളനെ അവളോര്‍ത്തു."നീ എണ്റ്റെ കൂടെ പറുദീസയിലായിരിക്കും" യേശുവിണ്റ്റെ വാക്കുകള്. തണ്റ്റെ നില ഭദ്രമെന്നുറപ്പുള്ളവനല്ലെ തണ്റ്റെയടുക്കല് വരുന്നവനും ഉറപ്പുകൊടുക്കാന് പറ്റൂ. തീര്‍ച്ചയായും "നീതിമാനായ യേശുവേ ഞങ്ങള്‍ക്കും പറുദീസയിലൊരിടം തരികയില്ലേ" ക്ളോഡിയാ മനമുരുകി കേണു.\nLabels: achamma thomas


actor mohanlal shares his own troll on facebook | 'എങ്കിൽ എന്നോട് പറ എലിപ്പനിക്കുള്ള ഡോക്‌സിസൈക്ലിൻ കഴിച്ചൂന്ന്'; ഒടുവിൽ എലിപ്പനിക്കെതിരെ ലാലേട്ടനും ട്രോളി ! ; എലിപ്പനി ബോധവത്കരണത്തിന്റെ ഭാഗമായി സർക്കാർ ഇറക്കിയ ട്രോൾ ഫേസ്‌ബുക്ക് പേജിൽ പങ്കുവച്ച് നടൻ മോഹൻലാൽ; വന്ദനം സിനിമയിലെ പ്രിയ രംഗം ട്രോളായി ലാലേട്ടൻ പങ്കുവച്ചപ്പോൾ ലൈക്കും കമന്റും കൊണ്ട് നിറച്ച് ആരാധകർ - MarunadanMalayali.com\n'എങ്കിൽ എന്നോട് പറ എലിപ്പനിക്കുള്ള ഡോക്‌സിസൈക്ലിൻ കഴിച്ചൂന്ന്'; ഒടുവിൽ എലിപ്പനിക്കെതിരെ ലാലേട്ടനും ട്രോളി ! ; എലിപ്പനി ബോധവത്കരണത്തിന്റെ ഭാഗമായി സർക്കാർ ഇറക്കിയ ട്രോൾ ഫേസ്‌ബുക്ക് പേജിൽ പങ്കുവച്ച് നടൻ മോഹൻലാൽ; വന്ദനം സിനിമയിലെ പ്രിയ രംഗം ട്രോളായി ലാലേട്ടൻ പങ്കുവച്ചപ്പോൾ ലൈക്കും കമന്റും കൊണ്ട് നിറച്ച് ആരാധകർ\nSeptember 10, 2018 | 04:41 PM IST | Permalink\nതിരുവനന്തപുരം: സ്വന്തം സിനിമയിൽ നിന്നുള്ള സീൻ വച്ച് സൂപ്പർ താരങ്ങൾ ട്രോൾ പങ്കു വയ്ക്കുന്നത് നാം അധികം കണ്ടിട്ടില്ല. എന്നാൽ സ്വന്തം സിനിമയിലെ സീൻ വച്ച് തന്നെ മലയാളത്തിന്റെ പ്രിയ നടൻ മോഹൻലാൽ സ്വന്തം ഫേസ്‌ബുക്ക് പേജിൽ ട്രോൾ പങ്കുവച്ചിരിക്കുകയാണ്. എലിപ്പനിക്കെതിരെ ബോധവത്കരണം നടത്തുവാനായി തിരുവനന്തപുരം ജില്ലാ ഇൻഫർമേഷൻ ഓഫീസ് അടുത്തിടെ ട്രോൾ പ്രചരണം പുറത്തിറക്കിയിരുന്നു.\nഇതിലാണ് മോഹൻലാലും പങ്കാളിയായത്. ആദ്യമായാണ് മോഹൻലാൽ സമൂഹ മാധ്യമത്തിലൂടെ ട്രോൾ പങ്കുവയ്ക്കുന്നത്. വന്ദനം സിനിമയിൽ മോഹൻലാൽ നായികയോടു പറയുന്ന പ്രശസ്തമായ പ്രണയ രംഗത്തിലെ എങ്കിൽ എന്നോടു പറ ഐ ലവ്യൂന്ന്... എന്ന ഡയലോഗ് ഉപയോഗിച്ച് എലിപ്പനി ബോധവത്കരണത്തിനായി ഒരുക്കിയ ട്രോളാണു ഷെയർ ചെയ്തത്.\nപെരുമഴ കൊതുകുകളെ ഓടിച്ചതോടെ പനിദുരന്തം ഒഴിവായെന്ന് കരുതിയത് വെറുതേയായി; വെള്ളക്കെട്ടിൽ ഇറങ്ങിയവർക്കൊക്കെ പ്രത്യേക തരം പനികൾ ബാധിക്കുന്നു; എലിപ്പനി ബാധിച്ച് മരിക്കുന്നവരുടെ എണ്ണം പെരുകുന്നു; രക്ഷാപ്രവർത്തനത്തിന് ഏർപ്പെട്ട അനേകം പേർ എലിപ്പനിയുടെ പിടിയിൽ\nസംസ്ഥാനത്ത് എലിപ്പനി ബാധിച്ച് തിങ്കളാഴ്ച ഒൻപത് മരണം; മരിച്ചവരിൽ രക്ഷാപ്രവർത്തകരും; രോഗലക്ഷണങ്ങളോടെ ചികിത്സയിലുള്ളത് 515 പേർ; 33 പേർക്ക് രോഗം സ്ഥിരീകരിച്ചു; നാലുദിവസത്തെ മരണം 35 കടന്നതോടെ അതീവജാഗ്രത നിർദേശവുമായി ആരോഗ്യവകുപ്പ്; പ്രതിരോധ പ്രവർത്തനങ്ങൾ ഏകോപിപ്പിക്കാൻ കർമ്മപദ്ധതിയുമായി സർക്കാർ\nഎലിപ്പനി അതിന്റെ സർവശേഷിയേടും കൂടി ആഞ്ഞടിക്കുന്നത് ഈ വർഷം; പ്രധാനരോഗകാരണം വെള്ളക്കെട്ട് തന്നെ; രോഗം പിടികൂടിയതിൽ ഭൂരിപക്ഷവും കൈയും മെയ്യും മറന്ന് സഹജീവികളെ രക്ഷിക്കാൻ പ്രളയത്തിലേക്ക് ഇറങ്ങിയവർ; രണ്ടുദിവസത്തിനകം 20 പേര് മരിച്ചതോടെ പ്രളയം മാലിന്യങ്ങൾ കഴുകി കളഞ്ഞിട്ടും പോവാതെ മരണം: വെള്ളത്തിൽ ഇറങ്ങിയവരും ഇറങ്ങാനുള്ളവരും പ്രതിരോധ കുത്തിവയ്‌പ്പെടുക്ക\nഎലിപ്പനിയും മലേറിയയും ഡെങ്കിപ്പനിയും ചിക്കൻപോക്സും വ്യാപകമാകുന്നു; എലിപ്പനി ബാധിച്ച് മരിച്ചവരുടെ എണ്ണം 54ആയി; കോഴിക്കോട് മാത്രം രോഗം സ്ഥിരീകരിച്ചത് 118 പേരിൽ; മൂന്ന് പേർക്ക് മലേറിയ; പ്രളയ ജലം കയറിയയിടമെല്ലാം പകർച്ചവ്യാധി ഭീഷണിയിൽ; മാനം തെളിഞ്ഞിട്ടും ദുരിതം വിട്ടൊഴിയുന്നില്ല; കേരളം രോഗക്കിടക്കയിലേക്ക്\nപ്രളയകാലത്ത് ദിവസങ്ങളോളം വെള്ളത്തിൽ തന്നെ ചെലവഴിച്ചു; പ്രതിരോധ മരുന്ന് കഴിച്ചത് ഒരു ഡോസ്; എലിപ്പനി ബാധിച്ച് കോഴഞ്ചേരി തഹസിൽദാർ ചികിൽസയിൽ; വിവരം മറച്ചു വച്ച് സർക്കാരും ആരോഗ്യവകുപ്പും; പത്തനംതിട്ടയിൽ രക്ഷാപ്രവർത്തകർ അടക്കം നിരവധിപ്പേർക്ക് എലിപ്പനി ബാധ; എല്ലാ സർക്കാർ ആശുപത്രികളിലും ചികിൽസാ സൗകര്യമൊരുക്കി ആരോഗ്യവകുപ്പ്\n48 ലക്ഷത്തിനു മേൽ ഫേയ്‌സ്ബുക് ലൈക്കുകളാണു മോഹൻലാലിന്റെ പേജിലുള്ളത്. ആയിരക്കണക്കിന് ആരാധകരാണു മോഹൻലാലിന്റെ ഫേയ്‌സ്ബുക് പേജിലൂടെ പിആർഡിയുടെ ബോധവത്കരണ ട്രോൾ ഷെയർ ചെയ്യുന്നത്.എലിപ്പനി ബോധവത്കരണത്തിനായി തിരുവനന്തപുരം ജില്ലാ ഇൻഫർമേഷൻ ഓഫിസ് പുറത്തിറക്കിയ ട്രോളുകൾ ഏറെ ശ്രദ്ധനേടിയിരുന്നു.


അരിക്കു പോയ കുട്ട്യപ്പ\nവരമ്പത്ത് തൂറുന്ന കാര്യസ്ഥന്റെ\nസമര്‍പ്പണം: പാടിക്കുന്നില് ഉതിര്‍ന്ന വെടിയുണ്ടകള് കവര്‍ന്ന കുട്ട്യപ്പ, ഗോപാലന്, രൈരുനമ്പ്യാര് എന്നിവരുടെ ജീവന്.\nകണ്ണൂര് ജില്ലയിലെ, കൊളച്ചേരി പഞ്ചായത്തിലെ ഒരു ഗ്രാമമാണ് പാടിക്കുന്ന്.\n1950 ല്, ജന്മിയായ ചേലങ്കര അനന്തന് നമ്പ്യാരുടെ പത്തായം കുത്തിപ്പൊളിച്ച് കുട്ട്യപ്പ,ഗോപാലന്,രൈരു എന്നിവരുടെ നേതൃത്വത്തില് സഖാക്കള് നെല്ലെടുത്ത് അടിയാളര്‍ക്ക് വിതരണം നടത്തി. പോലീസുഗുണ്ടകള്, കുട്ട്യപ്പ, രൈരു നമ്പ്യാര്,കെ.കെ.കുഞ്ഞനന്തന് നമ്പ്യാര് എന്നിവരെ പിടികൂടുകയും ജയിലില് അടക്കുകയും ചെയ്തു.ഗോപാലനെ ജയിലില് കൊണ്ടുപോകാതെ, കയരളം എന്ന സ്ഥലത്തെ പോലീസ് ക്യാമ്പിലിട്ട് മര്‍ദ്ദിച്ചവശനാക്കുന്നുണ്ടായിരുന്നു. ഒരാഴ്ച്ചക്കു ശേഷം മെയ് 3-ആ‍ം തീയ്യതി, കോണ്‍ഗ്രസുകാരും,അവരുടെ യുവജനസംഘടനയായ സേവാദള് പ്രവര്‍ത്തകരും ചേര്‍ന്ന് ജയിലിലുള്ള കുട്ട്യപ്പ, രൈരു നമ്പ്യാര്‍എന്നിവരെ ജാമ്യത്തിലിറക്കി. ചതിയാണിതെന്ന് അപ്പോള് തന്നെ കുട്ട്യപ്പക്ക് സംശയം തോന്നിയിരുന്നു. പിറ്റേ ദിവസം, അതായത് മെയ് 4ന്, ജാമ്യത്തിലിറങ്ങിയവരെയും, കയരളം ക്യാമ്പിലുള്ള ഗോപാലനെയും, സര്‍ക്കിള് ഇന്‍സ്പെക്ടര് ജോര്‍ജ് റേ യുടെ നേതൃത്വത്തില് പാടിക്കുന്നില് വരുത്തുകയും, കോണ്‍ഗ്രസ് ഗുണ്ടകളുടെ നേതൃത്വത്തില് വെടിവെച്ചു കൊല്ലുകയും ചെയ്തു. അന്ന് പാടിക്കുന്നൊക്കെ ഉള്‍പ്പെട്ട ,ഇരിക്കൂര് ഫര്‍ക്ക (ഇന്ന് ബ്ലോക്ക് എന്നു പറയുന്നത്) ചുവന്ന ഫര്‍ക്ക എന്നായിരുന്നു അറിയപ്പെട്ടിരുന്നത്. കമ്യൂണിസത്തിന്റെ പ്രചാരണം തടയാന് ചുവന്ന വര്‍ക്കയിലെ ഓരൊ വില്ലേജിലെയും ഒരു സഖാവിനെ എങ്കിലും കൊല്ലുക എന്ന നയത്തിന്റെ ഭാഗമായിരുന്നു ഈ കൊലപാതകം. പിറ്റേ ദിവസം മാതൃഭൂമി അടക്കമുള്ള പത്രങ്ങള് എഴുതി “കമ്യൂണിസ്റ്റ്കാര് പോലീസുമായുള്ള ഏറ്റുമുട്ടലില് കൊല്ലപ്പെട്ടു”.\nജാമ്യത്തിലിറക്കാത്തത് കാരണം രക്ഷപ്പെട്ട, യുവാവായ കെ.കെ.കുഞ്ഞനന്തന് നമ്പ്യാര്, വായില് ഒറ്റ പല്ലുപോലുമില്ലാതെ ജയില്‍ജീവിതം കഴിഞ്ഞെത്തി. മരണം വരെ സാമൂഹ്യസാംസ്കാരിക രംഗങ്ങളില് നിറഞ്ഞു നിന്ന സഖാവ് കെ.കെ ഏറെക്കാലം മയ്യില് ഗ്രാമപഞ്ചായത്തിന്റെ പ്രസിഡണ്ട് ആയിരുന്നു.\nPosted by Pramod.KM at 12:21 AM\nMay 31, 2007 at 12:51 AM\nപോയത് കുട്ട്യപ്പയും വിശപ്പും കൂടെ. മടങ്ങിവന്നത് വിശപ്പ് മാത്രം. ആലംബമില്ലാത്തവരുടെ ആമാശയത്തിലേക്ക് , വഴിതെറ്റാതെ...!!!\nMay 31, 2007 at 1:20 AM\nതലേലെന്തോ വേണ്ടാത്തത് കയറിയ പോലെയുണ്ട് പ്രമോദേ. നാലഞ്ചു പ്രാവശ്യം കുടഞ്ഞു കളയാന് നോക്കി, പോണില്ല.\nഎനിക്കും ഉണ്ടായിരുന്നു അല്ലറചില്ലറ സംശയങ്ങള്.:).പറഞ്ഞാല് നന്നായിരുന്നു.\nഅങ്ങനെയല്ല പ്രമോദേ. ഒരു അസ്വസ്ഥത കേറിക്കൂടി തലയില് എന്നാ പറഞ്ഞത്. :-)\nMay 31, 2007 at 2:23 AM\nകവിത ഇഷ്ടമായി,പ്രത്യേകിച്ചും ആ കടിയു കുരയും.ഇതിനു പിന്നിലുള്ള ചരിത്ര പശ്ചാത്തലം ഒന്ന് വ്യക്തമാക്കാമോ\nMay 31, 2007 at 2:41 AM\nഅഭിപ്രായം രേഖപ്പെടുത്തേണ്ട രചനകള് അധികം കാണാന് കിട്ടാതെ വരുമ്പോള് ആശ്വാസം തോന്നാറുണ്ട്. സമയം ലാഭിക്കാമല്ലോ എന്നു വിചാരിച്ച്.\nമനോഹരം..എന്നു മാത്രം പറയട്ടെ.\nMay 31, 2007 at 2:45 AM\nലാപുട..നല്ല വായനക്ക് നന്ദി.:).കണ്ണൂസേട്ടാ..അതെ..അസ്വസ്ഥതകള്ക്കു മാത്രമേ ക്രിയാത്മകപ്രവറ്ത്തനം നടത്താന് പറ്റൂ എന്നാണ് എന്റെ അഭിപ്രായം.:).രാജീവേട്ടന് നന്ദി:)\nഎന്റെ ഗ്രാമത്തിന്റെ തൊട്ടടുത്ത പ്രദേശമാണ് പാടിക്കുന്ന്.\n1948ല്, ജന്മിയായ ചേലങ്കര അനന്തന് നമ്പ്യാരുടെ പത്തായം കുത്തിപ്പൊളിച്ച് കുട്ട്യപ്പ,ഗോപാലന്,രൈരു എന്നിവരുടെ നേതൃത്വത്തില് സഖാക്കള് നെല്ലെടുത്ത് അടിയാളറ്ക്ക് വിതരണം നടത്തി.എം.എസ്.പി ഗുണ്ടകള്4പേരെ (കെ.കെ.കുഞ്ഞനന്തന് നമ്പ്യാറ് എന്ന യുവാവിനെ അടക്കം)പിടികൂടുകയും ജയിലില് അടക്കുകയും ചെയ്തു.തുടറ്ന്ന് കോണ്‍ഗ്രസ് ഗുണ്ടകള് മെയ് 4-ആ‍ം തീയ്യതി,3സഖാക്കളെ ജാമ്യത്തിലെടുക്കുകയും,വഴീമദ്ധ്യേ ചതിയില് പാടിക്കുന്നില് വച്ച് വെടിവെച്ചു കൊല്ലുകയും ചെയ്തു.കുഞ്ഞനന്തന് ജാമ്യം ലഭിച്ചില്ല.അതിനാല് രക്ഷപ്പെട്ടു.പക്ഷെ ജയില്‍ജീവിതം കഴിയുമ്പോളേക്കും പല്ലുമുഴുവന് കൊഴിഞ്ഞിരുന്നു.കുഞ്ഞനന്തന് നമ്പ്യാറ് ഏകദേശം 20 കൊല്ലക്കാലം, മരിക്കുന്നത് വരെ എന്റെ പഞ്ചായത്തിന്റെ പ്രസിഡണ്ട് ആയിരുന്നു.\nMay 31, 2007 at 3:29 AM\nകേട്ട് വളര്‍ന്ന കഥകള്.\nഒരിക്കലും മറന്നുകൂടാത്തത് .\nജീവിതതിരക്കിനിടയില് ഇത്തരം ഉദാത്തമായവ വായിക്കുവാന് കഴിയാത്തതില് ഖേദമുണ്ട്. ഈ പാടിക്കുന്നെവിടെ? കാരണം നിലമ്പൂരിലും ഒരു പാടിക്കുന്നുണ്ട്. കുട്ട്യാപയും ഉണ്ടായിരുന്നു!!\nMay 31, 2007 at 6:42 AM\nഏറനാടന് ചേട്ടാ..നന്ദി.ആധികാരികമായ വിവരണം കവിതയുടെ അടിയില് കുറിപ്പായി കൊടുത്തിട്ടുണ്ട്.\nനേരത്തെ പശ്ചാത്തലം വിവരിച്ച് ഞാന് ഇട്ട കമന്റില്,സംഭവം നടന്ന വറ്ഷവും മറ്റും തെറ്റായി എഴുതിയിട്ടുണ്ട്,ക്ഷമിക്കുക.അത് പരിഹരിച്ചാണ് കവിതക്കടിയില് കുറിപ്പിട്ടത്.\nപ്രമോദേ, സഖാവേ, നന്ദി\nപറയാന് മറന്നത് said...\nനന്നായിട്ടുണ്ട് സഖാവെ.. എല്ലാ അര്‍ത്ഥത്തിലും..\nനീ മിടുക്കനാണെഡാ. വല്യെ ഭാവിയുണ്ട്, ഉമേഷ് ബാബുവിന്റത്രെ മിനിമം ;)\nJune 1, 2007 at 7:25 AM\nപ്രമോദിന് റെ കവിതകളില് ഞാന് ഈയിടെ കമന് റുകള് ഇടാറേ ഇല്ല. മന:പൂര്‍വ്വം തന്നെ ആയിരുന്നു. ഇതിപ്പോള് ‘കുട്ട്യപ്പ‘ യുടെ കഥയും ചരിത്രയും അറിയാവുന്നതിനാല് ഇഷ്ടം കൂടുതല് അത്രമാത്രം.\nപെരിങ്ങോടന്‍റെ കമന് റ് ഒന്ന് ചൊടിപ്പിക്കുകയും ചെയ്തു എന്നു പറയാം. ഉമേഷ്ബാബു വിപ്ലവകവിതകള് മാത്രമേ എഴുതിയിട്ടുള്ളൂ. പിന്നെ അധികം വായനക്കാരില്ലാത്ത ഒരു കവി കൂടിയാണ്. എന്നാല് ബൂലോകത്ത് പ്രമോദ് ഏറെ വായനക്കാരുള്ള ഒരു കവിയാണെന്ന് പെരിങ്ങോടന് മറന്നോ എന്ന് ഒരു സംശയം കൂടി വന്നു. സ്നേഹത്തിലാണ് പറഞ്ഞതെന്ന് അറിയാം. എങ്കിലും!!\nJune 1, 2007 at 7:56 AM\nപെരിങ്ങോടാ..തമാശയോ,ഉമേഷ്ബാബുവിന്റെ കവി എന്ന നിലയിലുള്ള ഭാവിയോ ആണ് ഉദ്ദേശിച്ചതെങ്കില് ഒരു സമൈലി.:).ഇനി പാറ്ടിയില് നിന്ന് പുറത്താക്കിയതാണ് ഉദ്ദേശിച്ചതെങ്കില് ചില വാചകങ്ങള്:\nപാറ്ട്ടിക്ക് അതിന്റെതായ കെട്ടുറപ്പുള്ള ഭരണഘടന ഉണ്ട്.\nഇന്ന് ജീവിച്ചിരിക്കുന്ന,എന്നെങ്കിലുമൊക്കെ ആയി പാറ്ട്ടിക്കുവേണ്ടി പ്രവറ്ത്തിച്ചവരില് പാറ്ട്ടിയുടെ എതിരാളികളില് നിന്ന്,ഏറ്റവും കൂടുതല് അടികൊണ്ടത് എം.വി.രാഘവനായിരുന്നു.അടിവാങ്ങിയപരിചയം കൊണ്ടു തന്നെ, ദീറ്ഘകാലം കണ്ണൂരിലെ പിള്ളേരെ തിരിച്ചുതല്ലാന് പഠിപ്പിച്ചതും മറ്റാരുമായിരുന്നില്ല.\nപാറ്ട്ടി ഒരു മെമ്പറെ പുറത്താക്കുന്നത് നീ നിന്റെ പോസ്റ്റിലെ നിനക്ക് അനഭിമതമായ കമന്റുകള് ഡിലീറ്റ് ചെയ്യുന്നതു പോലെ അത്ര അയത്ന ലളിതമായി അല്ല.താക്കീതും ചറ്ച്ചയും തിരുത്താനുള്ള അവസരങ്ങളും,കൂട്ടലും കിഴിക്കലും ധാരാളം കാണും.\nഅതിനാല് എന്റെ മിനിമം ഭാവിയെകുറിച്ച് ഉത്കണ്ഠപ്പെടണമെന്നില്ല.\nവീണ്ടും ഒരു സ്മൈലി:)\nr u from kandakkai?\nഅല്ല,ഞാന് കണ്ടക്കൈയുടെ തൊട്ടടുത്തുള്ള കടൂറ് എന്ന സ്ഥലത്താണ്.\ninnanu pramodinde kavithakal kandathu.\nSeptember 26, 2007 at 9:43 PM\nമഹാപാപി. നെഞ്ചില് തീയുള്ള നെരിപ്പോട് മാടന്.ചുമ്മാതിരിക്കുന്ന എന്തരിലോ ചുണ്ണാമ്പിട്ടു പൊള്ളിക്കുന്ന പയല്. ലഹരിയും ഇറക്കി ഉറക്കമെടുത്തുകൊണ്ടുപോകുന്ന സാമദ്രോഹി .\nഅത്രയൊക്കെയെങ്കിലും ചെയ്തില്ലെങ്കില് ഉള്ളിലെ കുത്ത് എവിടെ കൊണ്ട് കളയും ദേവേട്ടാ..\nപെരിങ്ങോടന്റെ കമന്റ്റ് മനസിലയില്ല\nNANNAAYEEEEEEEEE COMRADE NANNNAAAAYEEEEEEEEE\nപാഴായിപ്പോയ രണ്ടു ജന്മങ്ങള്\n'ജ’ന ഗണ ‘മ’ന


പാര്‍ലമെന്റിലെ പ്രതിഷേധം; പ്രധാനമന്ത്രി നാളെ ഉപവാസസമരം നടത്തും -narendra modi to sit hunger strike\nബിജെപി ദേശീയ അധ്യക്ഷന് അമിത് ഷായും ഉപവാസത്തില് പങ്കെടുക്കും\nUpdated: April 11, 2018 10:11:17 am\nന്യൂഡല്‍ഹി: പ്രതിപക്ഷ പ്രതിഷേധത്തിനെതിരെ പ്രധാനമന്ത്രിയുടെ ഉപവാസം. പ്രതിപക്ഷം പാര്‍ലമെന്റ് സ്തംഭിപ്പിച്ചതില് പ്രതിഷേധിച്ച് ബിജെപിയുടെ ഉപവാസസമരം. നാളെ നടക്കുന്ന ഉപവാസസമരത്തില് പ്രധാനമന്ത്രി നരേന്ദ്ര മോദിയും പങ്കെടുക്കും. പ്രധാനമന്ത്രിയുടെ ഓഫീസില്‍ത്തന്നെയാണ് ജോലി മുടക്കാതെ അദ്ദേഹം ഉപവസിക്കുക.\nപ്രധാനമന്ത്രിയ്ക്ക് പുറമെ ബിജെപി ദേശീയ അധ്യക്ഷന് അമിത് ഷായും ഉപവാസത്തില് പങ്കെടുക്കും. കര്‍ണാടകയിലെ ഹുബ്ബള്ളിയില് പ്രവര്‍ത്തകര്‍ക്കൊപ്പമായിരിക്കും അമിത് ഷാ പങ്കെടുക്കുക. രാജ്യവ്യാപകമായി നടക്കുന്ന ഉപവാസത്തില് ബിജെപിയുടെ എല്ലാ എംപിമാരും നേതാക്കളും പങ്കെടുക്കും. ഒരു പകല് മാത്രമാണ് ഉപവാസം.\nഅതേസമയം, ബുധനാഴ്ച പ്രധാനമന്ത്രി ദളിത് എംപിമാരുമായി കൂടിക്കാഴ്ച നടത്തും. സാമുഹികപരിഷ്‌കര്‍ത്താവായ ജ്യോതിബാ ഫുലെയുടെ ജന്മവാര്‍ഷികച്ചടങ്ങിന്റെ ഭാഗമായാണ് കൂടിക്കാഴ്ച. പട്ടികജാതി-വര്‍ഗ നിയമം ലഘൂകരിക്കാനുള്ള നീക്കത്തിനെതിരെ ദളിത് എംപിമാര് പ്രതിഷേധിച്ച പശ്ചാത്തലത്തിലാണ് കൂടിക്കാഴ്ചയെന്നതു ശ്രദ്ധേയമാണ്.\nനേരത്തെ രാജ്യത്ത് സാമുദായിക സൗഹാര്‍ദ്ദം പരിപാലിക്കപ്പെടണമെന്ന് ആവശ്യപ്പെട്ട് കോണ്‍ഗ്രസും നിരാഹാരമനുഷ്ഠിച്ചിരുന്നു. ഇതിന് പിന്നാലെയാണ് ബിജെപിയുടേയും ഉപവാസസമരം.\nHunger StrikeNarendra Modi\nWeb Title: Narendra modi to sit hunger strike\nകേംബ്രിഡ്ജ് അനലിറ്റിക്കയെ വിശ്വസിച്ചു പോയി; മാപ്പ് തരണമെന്ന് സക്കര്‍ബര്‍ഗ്


കൊച്ചുണ്ണിയുടെ റെക്കോർഡ് വെറും6ദിവസം കൊണ്ട് തകർത്തെറിഞ്ഞു ലൂസിഫർ; ബോക്സോഫീസ് വേട്ട തുടരുന്നു..!! – Online Malayali\nകൊച്ചുണ്ണിയുടെ റെക്കോർഡ് വെറും6ദിവസം കൊണ്ട് തകർത്തെറിഞ്ഞു ലൂസിഫർ; ബോക്സോഫീസ് വേട്ട തുടരുന്നു..!!\nBy News Desk On Apr 3, 2019\n2019 പിറന്ന്3മാസങ്ങൾ കാത്തിരിക്കേണ്ടി വന്ന ആദ്യ മോഹൻലാൽ ചിത്രത്തിനായി. മാർച്ച് 28ന് ആണ് മോഹൻലാൽ നായകനായി എത്തിയ ഈ വർഷത്തെ ആദ്യ ചിത്രം തീയറ്ററുകളിൽ എത്തിയത്. പ്രിത്വിരാജ് സംവിധാനം ചെയ്‌ത ചിത്രത്തിന്റെ തിരക്കഥ രചിച്ചിരിക്കുന്നത് മുരളി ഗോപിയാണ്.\nമുരളി ഗോപി എഴുതിയ ഏറ്റവും മികച്ച തിരക്കഥാ എന്ന വിശേഷണവും പ്രശംസയും ലൂസിഫർ വഴി നേടിക്കഴിഞ്ഞു. വമ്പൻ താര നിരയിൽ ഒരുങ്ങിയ ചിത്രത്തിൽ കഥാപാത്രങ്ങളുടെ പ്രധാന്യം ഒട്ടും കുറയാതെ ആണ് മുരളി ഗോപി തിരക്കഥ പൂർത്തിയാകിയിരിക്കുന്നത്.\nകേരളത്തിലെ കാർണിവൽ തീയറ്ററുകളിൽ നിന്നും കായംകുളം കൊച്ചുണ്ണി7ദിവസം കൊണ്ട്2കോടി നേടിയപ്പോൾ, ലൂസിഫർ6ദിവസം കൊണ്ട് കളക്ഷൻ റിപ്പോർട്ട് മറികടന്നിരിക്കുകയാണ്.\nഅതുപോലെ തന്നെ, തമിഴ്‌നാട് ബോക്സോഫീസിൽ വെറും5ദിവസങ്ങൾ കൊണ്ട് ഒരു കോടി കളക്ഷനും നേടിക്കഴിഞ്ഞു ലൂസിഫർ.\nകൊച്ചി മൾട്ടിയിൽ നിന്നും മാത്രം6ദിവസങ്ങൾ പിന്നിടുമ്പോൾ 72.91 ലക്ഷം രൂപ നേടിക്കഴിഞ്ഞു ലൂസിഫർ.\n2018 ജനുവരി മുതൽ, ബാംഗ്ലൂരിൽ ഏറ്റവും കൂടുതൽ കളക്ഷൻ നേടിയ ചിത്രമായി മാറിക്കഴിഞ്ഞു വെറും5ദിനങ്ങൾ കൊണ്ട് ലൂസിഫർ. രണ്ടാം സ്ഥാനത്ത് കുമ്പളങ്ങി നെറ്റ്സ്, തുടർന്ന് ഒടിയൻ, കായംകുളം കൊച്ചുണ്ണി, ഞാൻ പ്രകാശൻ എന്നിവയാണ്.\nതിരുവനന്തപുരത്ത് ഏറീസ് പ്ലെക്സിൽ നിന്നും മാത്രം6ദിവസം കൊണ്ട് 30 ലക്ഷം രൂപയാണ് ലൂസിഫർ നേടിയത്\nഇവളരാണ് ജാക്കിചാന്റെ കൊച്ചുമോളോ; ത്രസിപ്പിക്കുന്ന മെയ് വഴക്കം..!!\nലൂസിഫർ തെലുങ്കിൽ വേണമെന്ന് ആരാധകൻ; മറുപടിയുമായി പൃഥ്വിരാജ്..!!


പഴയ താളുകള്: October 2008\nPosted by Joseph Antony at 12:07 AM3comments:\nപക്ഷിക്കൂട് സൂപ്പ് ഒളിമ്പിക്‌സ് സ്വര്‍ണം നേടിത്തരുമോ\nമോഹമരുന്നുകളുടെ പട്ടികയിലാണ് പക്ഷിക്കൂട് സൂപ്പിന്റെ സ്ഥാനം. ഈ സൂപ്പിന് ആരോഗ്യവും ലൈംഗീക ഉത്തേജനവും നല്‍കാനാകുമെന്ന് പലരും വിശ്വസിക്കുന്നു. എന്നാല്, രാസവിശകലനങ്ങളില് പക്ഷിക്കൂട് സൂപ്പിന് എന്തെങ്കിലും പോഷക, ഔഷധ ഗുണങ്ങളുണ്ടെന്ന് തെളിയിക്കപ്പെട്ടിട്ടില്ല.\nആതന്‍സില് ഭാരോദ്വഹന മത്സരത്തില് തായ്‌ലന്‍ഡിനുവേണ്ടി ഒളിമ്പിക്‌സ് സ്വര്‍ണം നേടിയ ഉഡോമ്പോണ് പോള്‍സാക്ക് തന്റെ വിജയത്തിന്റെ രഹസ്യമായി രണ്ടു സംഗതികള് ചൂണ്ടിക്കാട്ടുന്നു. പക്ഷിക്കൂട് സൂപ്പും (നെസ്റ്റ് സൂപ്പ്) ചോക്കലേറ്റും. പ്രലോഭനീയമായ ഒരു വെളിപ്പെടുത്തലാണ് ഇതെന്നതില് സംശയമില്ല. ഒളിമ്പിക്‌സ് ചാമ്പ്യന്റെ പാത പിന്തുടര്‍ന്ന് കരുത്തുനേടാന് കൂടുതല് പേര് പക്ഷിക്കൂട് സൂപ്പ് കഴിച്ചു തുടങ്ങിയാല് അത്ഭുതമില്ല. ചൈന, തായ്‌ലന്‍ഡ് മുതലായ തെക്കുകിഴക്കന് ഏഷ്യന് രാജ്യങ്ങളില് ആയിരങ്ങളുടെ ഇഷ്ടവിഭവമായ പക്ഷിക്കൂട് സൂപ്പിന് പക്ഷേ, കരുത്തും ആരോഗ്യവും നല്‍കാന് കഴിയുമോ ?\nഇന്ത്യയിലും ബാംഗ്ലൂര് പോലുള്ള വന് നഗരങ്ങളിലെ പഞ്ചനക്ഷത്ര ഹോട്ടലുകളില് പക്ഷിക്കൂട് സൂപ്പ് ഒരു അപൂര്‍വ വിഭവമായി വിളമ്പാറുണ്ട്. ഈ വിഭവത്തിനുണ്ടെന്ന് ആരോപിക്കപ്പെടുന്ന ഔഷധശേഷിയും വാജീകരണ ഗുണവുമാണ് വന് വിലകൊടുത്ത് ഇത് വാങ്ങിക്കഴിക്കാന് പലരെയും പ്രേരിപ്പിക്കുന്നത്. ഈ സൂപ്പിന് അത്ഭുതസിദ്ധികളുണ്ടെന്ന് പലരും വിശ്വസിക്കുന്നുണ്ടെങ്കിലും രാസവിശകലനത്തിന് വിധേയമാക്കി നടത്തിയ പഠനങ്ങളിലൊന്നും പക്ഷിക്കൂട് സൂപ്പിന് എന്തെങ്കിലും ഔഷധശേഷിയോ പോഷക ഗുണങ്ങളോ ഉള്ളതായി തെളിഞ്ഞിട്ടില്ല. കരിങ്കുരങ്ങ് രസായനം പോലൊരു ഏര്‍പ്പാടാണിതെന്നു സാരം.\nപക്ഷിക്കൂട് സൂപ്പെന്നാണ് പേരെങ്കിലും എല്ലാ പക്ഷികളുടെയും കൂട് സൂപ്പുണ്ടാക്കാന് ഉപയോഗിക്കാറില്ല. പനങ്കൂളന്റെ (പാം സ്വിഫ്‌റ്റ്) വര്‍ഗത്തില്‍പ്പെട്ട ചിത്രകൂടന് ശരപ്പക്ഷികളുടെ (സ്വിഫ്‌റ്റ്‌ലെറ്റ്‌സ്) കൂടുകളാണ് സൂപ്പുണ്ടാക്കാന് വ്യാപകമായി ഉപയോഗിക്കുന്നത്. കൊളോക്കാലിയ (Collocalia) ജനുസില്‍പ്പെട്ട പക്ഷികളാണിവ. നേര്‍ത്ത തൂവലുകളും അപ്പൂപ്പന്‍താടിപോലെ മൃദുവായ വസ്‌തുക്കളുമുപയോഗിച്ച് ഈ പക്ഷികള് നിര്‍മിക്കുന്ന കൂടുകള്‍ക്ക് കോപ്പയുടെ ആകൃതിയാണുള്ളത്. കൂടിനെ ഈ ആകൃതിയില് ഉറപ്പിച്ചു നിര്‍ത്താന് പക്ഷികള് അവയുടെ വായില്‍നിന്ന് ഊറിവരുന്ന പശയടങ്ങിയ ദ്രാവകമാണ് ഉപയോഗിക്കുന്നത്. ചെങ്കുത്തായ പാറപ്പുറങ്ങളിലും ഗുഹകളിലുമൊക്കെ ചിത്രകൂടന് പക്ഷികള് അവയുടെ കൂടുകള് ഒട്ടിച്ചുവെക്കുന്നു.\nപക്ഷിക്കൂടുപയോഗിച്ച് സൂപ്പുണ്ടാക്കുന്ന രീതി ഏതാണ്ട് ആയിരം വര്‍ഷം മുമ്പ് ചൈനക്കാരാണ് ആദ്യം പരീക്ഷിച്ചത്. ഈ സൂപ്പിന് അസാധാരണ സിദ്ധികളുണ്ടെന്ന് അവര് ഇന്നും വിശ്വസിക്കുന്നു. പല പരമ്പരാഗത ചൈനീസ് ഔഷധങ്ങളിലും പക്ഷിക്കൂടുകള് ഒരു പ്രധാന ഘടകമാണ്. ലൈംഗീകശേഷി വര്‍ധിപ്പിക്കാന് ഇതിനു കഴിവുണ്ടെന്ന വിശ്വാസത്താല് ചൈനയിലും തായ്‌ലന്‍ഡിലുമുള്ള അനേകം പേര് ഇതുപയോഗിക്കാറുണ്ട്. ഇത്തരം വിശ്വാസങ്ങള് മുതലെടുത്താണ് ഹോങ്കോങ്ങിലും മറ്റുമുള്ള വന്‍കിട ഹോട്ടലുകള് പക്ഷിക്കൂട് സൂപ്പ് വന്‍ലാഭം കൊയ്യാനുള്ള ഉപാധിയാക്കി മാറ്റുന്നത്. അവിടെ ചില ഹോട്ടലുകളില് ഇത്തരം ഒരു കപ്പ് സൂപ്പിന് 60 ഡോളറിലേറെ (2700 രൂപ) വില നല്‍കണം.\nവന്‍വില കൊടുത്ത് മോഹമരുന്നുകള് വാങ്ങി ആരോഗ്യം വര്‍ധിപ്പിക്കാനുള്ള ആളുകളുടെ പ്രവണതയെ ചൂഷണം ചെയ്യുന്നതിനൊപ്പം പക്ഷിക്കൂട് സൂപ്പ് വിപണി ഒരു വന്‍പരിസ്ഥിതി പ്രശ്‌നം കൂടിയാണ്. കൂടുകള് ആളുകളുടെ തീന്‍മേശയിലെത്തുമ്പോള് പ്രതിസന്ധിയിലാകുന്നത് ചിത്രകൂടന് ശരപ്പക്ഷിയുടെ നിലനില്‍പ്പാണ്. ഹോങ്കോങില് 1992-1998 കാലയളവില് മാത്രം 70 കോടി ഡോളര് വിലമതിക്കുന്ന 985 ടണ് പക്ഷിക്കൂടുകള് ഇറക്കുമതി ചെയ്‌തതായി വേള്‍ഡ് വൈഡ് ഫണ്ട് ഫോര് നേച്ചര് (ഡബ്ല്യു. ഡബ്ല്യു. എഫ്) പറയുന്നു. അന്താരാഷ്ട്ര വിപണിയില് വെള്ളിയുടെ വിലയാണ് ഇത്തരം പക്ഷിക്കൂടിനുള്ളത്. ഒരു കിലോ പക്ഷിക്കൂടിന് ഒരുകിലോ വെള്ളിയുടെ വില കിട്ടുമെന്ന് സാരം. ബോര്‍ണിയോ ദ്വീപുകളിലെ ആളുകളുടെ മുഖ്യ വരുമാനമാര്‍ഗങ്ങളിലൊന്ന് തന്നെ സൂപ്പിനുള്ള പക്ഷിക്കൂടുകള് ശേഖരിച്ച് കയറ്റിയയ്‌ക്കുക എന്നതാണ്. ചിത്രകൂടന് ശരപ്പക്ഷികള് വന്‍തോതില് കൂടുകൂട്ടുന്ന ഗുഹകള് ബോര്‍ണിയോ അധികൃതര് ലേലം ചെയ്‌ത് കൊടുക്കാറുമുണ്ട്.\nപക്ഷിക്കൂട് സൂപ്പിനോടുള്ള ആളുകളുടെ ഭ്രമം കൂടുന്നതിനനുസരിച്ച് ചിത്രകൂടന് ശരപ്പക്ഷികളുടെ എണ്ണം കുറഞ്ഞു വരുന്നു എന്നതാണ് വാസ്‌തവം. 1962-1990 കാലയളവില്, തെക്കുകിഴക്കന് ഏഷ്യന് മേഖലയിലെ ചില പ്രദേശങ്ങളില് ഈ പക്ഷികളുടെ സംഖ്യ 73 ശതമാനം കുറഞ്ഞതായി സിങ്കപ്പൂര് നാഷണല് സര്‍വകലാശാല നടത്തിയ പഠനം വ്യക്തമാക്കി. ഇക്കാരണങ്ങളാല് പക്ഷിക്കൂടിന്റെ വിപണനം വംശനാശം നേരിടുന്ന വന്യജീവികളുടെ വിപണനം തടയാനുള്ള 'സൈറ്റ്‌സ്' (CITES) പ്രകാരം നിരോധിച്ചിട്ടുള്ളതാണ്.\nകേരളത്തില് വയനാട്ടില്‍നിന്ന് ചിത്രകൂടന് ശരപ്പക്ഷികളുടെ കൂടുകള് വന്‍തോതില് കൊള്ളയടിക്കപ്പെടുന്നുണ്ട്. തിരുനെല്ലിക്കടുത്തുള്ള പക്ഷിപാതാളത്തില് നിന്നാണ് പക്ഷിക്കൂടുകള് മോഷ്ടിക്കപ്പെടുന്നത്. ഏതാനും മാസങ്ങള്‍ക്ക് മുമ്പ് മുംബൈ അന്താരാഷ്ട്ര വിമാനത്താവളത്തില് പിടികൂടിയ പക്ഷിക്കൂടുകള് പക്ഷിപാതാളത്തില്‍നിന്നുള്ളതായിരുന്നു. മഹാരാഷ്ട്രയില് വെങ്കുര്‍ളാ പാറകളിലും ചിത്രകൂടന് ശരപക്ഷികള് ധാരാളമായി കൂടുകൂട്ടുന്നുണ്ട്.\nപക്ഷിക്കൂട് സൂപ്പ് മനുഷ്യന്റെ ആരോഗ്യം വര്‍ധിപ്പിക്കുന്നതില് കാര്യമായ പ്രയോജനം ചെയ്യുന്നില്ലെന്നു മാത്രമല്ല, അത് ഭൂമിയുടെ ആരോഗ്യം ക്ഷയിപ്പിക്കുകയും ചെയ്യുന്നു എന്നാണ് ഈ മേഖലയില് നടക്കുന്ന പഠനങ്ങള് വ്യക്തമാക്കുന്നത്.\n-മാതൃഭൂമി ആരോഗ്യരംഗം, ആഗസ്‌ത് 22, 2004\nPosted by Joseph Antony at 8:06 PM 1 comment:\nLabels: ആരോഗ്യം, പരിസ്ഥിതി, പ്രകൃതി, മോഹമരുന്നുകള്, ലേഖനം


kerala assembly election 2021; NCP leader PS Prakashan resigns from party | ശശീന്ദ്രനെ ചൊല്ലി എന്‍സിപിയില് പൊട്ടിത്തെറി; പ്രമുഖ നേതാവ് പാര്‍ട്ടി വിട്ടു, ഇനി യുഡിഎഫിനൊപ്പം - Malayalam Oneindia\n1 min ago ഇവരൊക്കെയാണ് യഥാര്‍ഥ വൈറസുകള്; കൊറോണ കാലത്തെ ആഘോഷങ്ങള്‍ക്കെതിരെ സംവിധായകന് ബിജു\nkerala assembly election 2021 ak saseendran udf കോഴിക്കോട് മാണി സി കാപ്പന് നിയമസഭ തിരഞ്ഞെടുപ്പ് എകെ ശശീന്ദ്രന് യുഡിഎഫ്\nകോഴിക്കോട്: പാലാ സീറ്റിനെ ചൊല്ലിയുള്ള തര്‍ക്കത്തില് മാണി സി കാപ്പന് എന്‍സിപിയില് കലഹം ആരംഭിച്ചപ്പോള് ഇടതുപക്ഷത്ത് ഉറച്ച് നിന്ന നേതാവായിരുന്നു എകെ ശശീന്ദ്രന്. എലത്തൂര് സീറ്റ് ഏറ്റെടുക്കാന് സിപിഎമ്മിന് പദ്ധതി ഉണ്ടായിരുന്നിട്ടും അതില് നിന്നും പിന്‍മാറിയത് കാപ്പന് വിഷയത്തില് ഇടതുമുന്നണിയില് ഉറച്ച് നിന്നതുകൊണ്ടാണെന്ന വിലയിരുത്തലും ഉണ്ടായി. ഏതായാലും ഇടത് മുന്നണിയിലെ സീറ്റ് വിഭജനത്തില് എലത്തൂര് സീറ്റ് എന്‍സിപിക്ക് തന്നെ ലഭിച്ചു. എന്നാല് എകെ ശശീന്ദ്രനെ ഇവിടെ വീണ്ടും സ്ഥാനാര്‍ത്ഥിയാക്കുന്നതിനെതിരെ ശക്തമായ വികാരമാണ് ഉയര്‍ന്ന് വന്നത്. ഇത് പാര്‍ട്ടിയില് നിന്നുമുള്ള നേതാക്കളുടെ രാജിക്ക് വരെ ഇടയാക്കിയിരിക്കുകയാണ്.\nസീറ്റ് എകെ ശശീന്ദ്രന് തന്നെ\nവിമര്‍ശനങ്ങള് ശക്തമായി ഉയര്‍ന്നെങ്കിലും എകെ ശശീന്ദ്രന് തന്നെ സീറ്റ് നല്‍കാനായിരുന്നു എന്‍സിപി നേതൃത്വത്തിന്‍റെ തീരുമാനം. എന്നാല് ഇതിനെതിരേയുള്ള വിമര്‍ശനവും പ്രതിഷേധവും എന്‍സിപിയില് ഇപ്പോഴും തുടര്‍ന്ന് കൊണ്ടിരിക്കുകയാണ്. എന്‍സിപിയിലെ അഞ്ച് പോഷക സംഘടനകളാണ് എകെ ശശീന്ദ്രന് മൂന്നാംതവണയും എലത്തൂരില് മത്സരിക്കാന് അവസരം നല്‍കിയതിനെ രംഗത്ത് എത്തിയിരിക്കുന്നത്.\nനിയമസഭ തിരഞ്ഞെടുപ്പില് നിന്നും എകെ ശശീന്ദ്രനെ ഇത്തവണ മാറ്റി നിര്‍ത്തണമെന്നാണ് ഇവരുടെ ആവശ്യം. എകെ ശശീന്ദ്രനെ മാറ്റി പുതുമുഖങ്ങള്‍ക്ക് അവസരം നല്‍കണം. ഇദ്ദേഹം തന്നെ വീണ്ടും സ്ഥാനാര്‍ത്ഥിയായാല് വിവാദമായ ഹണി ട്രാപ് അടക്കം തിരഞ്ഞെടുപ്പില് ചര്‍ച്ചയാകുമെന്നും ഇവര് വാദിക്കുന്നു. ശശീന്ദ്രന് സ്ഥാനാര്‍ത്ഥിത്വം നല്‍കുന്നതിനെ തുടര്‍ന്നുണ്ടായ പ്രതിഷേധം കോഴിക്കോട്ടെ എന്‍സിപി യോഗത്തില് കയ്യാങ്കളിക്ക് വരെ ഇടയാക്കുകയും ചെയ്തിരുന്നു.\nശരത് പവാറിനെ കാണുന്നു\nശശീന്ദ്രന് സീറ്റ് നല്‍കാനുള്ള തീരുമാനം പുനഃപരിശോധിക്കണം എന്നാവശ്യപ്പെട്ട് പോഷക സംഘടന നേതാക്കള് നാളെ ദില്ലിയില് പാര്‍ട്ടി അധ്യക്ഷന് ശരത് പവാറിനെ കാണുന്നത്. കോഴിക്കോട് ജില്ലയിലെ ഭൂരിപക്ഷം നേതാക്കളും ശശീന്ദ്രന് മത്സരിക്കുന്നതിന് എതിരാണ്. പാര്‍ട്ടി ജില്ല ഭാരവാഹിയായ മുക്കം മുഹമ്മദിനെ സ്ഥാനാര്‍ത്ഥിയാക്കണമെന്നാണ് ഇവരുടെ ആവശ്യം. കോഴിക്കോട് പാവങ്ങാടും എലത്തൂരിലും എകെ. ശശീന്ദ്രനെതിരെയാണ് പോസ്റ്ററുകളും ഫ്ലക്സുകളും ഉയ‍ര്‍ന്നു.\n'ശശീന്ദ്രനെ വീണ്ടും മത്സരിപ്പിക്കരുത്. . മണ്ഡലത്തിൽ പുതുമുഖത്തിന് സീറ്റ് നൽകി മത്സരിപ്പിക്കണം. ഫോൺ വിളി വിവാദം മറക്കരുത്'- എന്നാണ് സേവ് എന്‍സിപി എന്ന പേരിലുള്ള പോസ്റ്ററുകളില് ഉള്ളത്. ശശീന്ദ്രൻ വീണ്ടും മത്സരിക്കുന്നതിനെതിരെ എൻസിപിയുടെ യുവജന വിഭാഗം നേരത്തെ തന്നെ രംഗത്തെത്തിയിരുന്നു.\nനിരവധി തവണ എംഎല്‍എ ആവുകയും മന്ത്രി പദവിയില് എത്തുകയും ചെയ്ത ശശീന്ദ്രന് മാറി നില്‍ക്കണമെന്ന ആവശ്യം എന്‍വൈസി പ്രമേയം അവതരിപ്പിക്കുകയും ചെയ്തിരുന്നു. സംസ്ഥാന പ്രസിഡന്റ് ടിപി പീതാംബരന്റെ സാന്നിധ്യത്തിലാണ് പ്രമേയം പാസാക്കിയത്. മറ്റ് പാര്‍ട്ടികളിലേത് പോലെ എന്‍സിപിയിലും ടേം വ്യവസ്ഥ കൊണ്ട് വരണമെന്നും നേതാക്കള് ആവശ്യപെട്ടു\nഇതിനിടെയാണ് ശശീന്ദ്രന് വീണ്ടും സ്ഥാനാര്‍ത്ഥിത്വം നല്‍കിയതില് പ്രതിഷേധിച്ച് പാര്‍ട്ടിയില് രാജിയും ഉണ്ടാവുന്നത്. എൻസിപി സംസ്ഥാന നിർവാഹക സമിതി അംഗമായ പിഎസ് പ്രകാശനാണ് പാര്‍ട്ടിയില് നിന്നും രാജിവെച്ചത്. എന്‍സിപി വിടുന്ന ഇദ്ദേഹം യുഡിഎഫിന്‍റെ ഭാഗമായ മാണി സി കാപ്പന്‍റെ നാഷണലിസ്റ്റ് കോണ്‍ഗ്രസ് കേരള പാര്‍ട്ടിയില് ചേര്‍ന്ന് പ്രവര്‍ത്തിക്കുമെന്ന് വ്യക്തമാക്കി.\nകൂടുതല് പേര് കൂടെ വരും\nശശീന്ദ്രന് വീണ്ടും മത്സരിക്കുന്നതിനെതിരെ പാര്‍ട്ടിയില് ശക്തമായ വിമര്‍ശനം നടത്തിയ നേതാവായിരുന്നു പ്രകാശന്. എന്നാല് എതിര്‍പ്പുകള് മുഖവിലയ്ക്കെടുക്കാതെ ശശീന്ദ്രനെ തന്നെ വീണ്ടും സ്ഥാനാര്‍ത്ഥിയാക്കാനുള്ള തീരുമാനത്തില് പ്രതിഷേധിച്ചാണ് തന്‍റെ രാജിയെന്നാണ് പ്രകാശന് വ്യക്തമാക്കുന്നത്. വരും ദിനങ്ങളില് കൂടുതല് പേര് എന്‍സിപി വിട്ട് പുറത്തേക്ക് എത്തുമെന്നും അദ്ദേഹം പറഞ്ഞു.\nമത്സരിച്ചത് എട്ട് തവണ\nഇതുവരെ എട്ടുതവണ എ.കെ ശശീന്ദ്രന് മത്സരിച്ചിട്ടുണ്ട് പെരിങ്ങളത്ത് നിന്നും എടക്കാട് നിന്നും രണ്ട് തവണ എലത്തൂരില് നിന്നും ബാലുശ്ശേരിയില് നിന്നുമെല്ലാം വിജയിച്ച നേതാവാണ് അദ്ദേഹം. കോഴിക്കോട് ജില്ലയിലെ വടകര, കൊയിലാണ്ടി ബ്ലോക്ക് കമ്മിറ്റികളില് നിന്നാണ് ശശീന്ദ്രനെതിരേ ശക്തമായ വികാരമുയര്‍ന്നത്. സിപിഎം ശക്തി കേന്ദ്രമായ എലത്തൂരില് കഴിഞ്ഞ തവണ 29057 വോട്ടിന്റെ ഭൂരിപക്ഷത്തിലാണ് എ കെ ശശീന്ദ്രന് കഴിഞ്ഞ തവണ വിജയിച്ചത്.\nഅതേസമയം എലത്തൂര് സീറ്റിനെ ചൊല്ലി കോണ്‍ഗ്രസിലും തര്‍ക്കം ഉടലെടുത്തിട്ടുണ്ട്. എല്‍ജെഡിയുടെ മുന്നണി മാറ്റത്തില് പ്രതിഷേധിച്ച് യുഡിഎഫിനൊപ്പം നിന്നവര്‍ക്ക് സീറ്റ് നല്‍കാനുള്ള ആലോചനയാണ് ഇപ്പോള് നടക്കുന്നത്. നീക്കത്തില് വലിയ വിമര്‍ശനമാണ് കോണ്‍ഗ്രസ് നേതാക്കള് നടത്തുന്നത്. മണ്ഡലം പാര്‍ട്ടി ഏറ്റെടുക്കണം എന്നാവശ്യപ്പെട്ട് എട്ട് മണ്ഡലം കോണ്‍ഗ്രസ് പ്രസിഡന്റുമാരും ഒപ്പിട്ട കത്ത് കെപിസിസി നേതൃത്വത്തിന് കൈമാറിയിട്ടുണ്ട്.\nഎലത്തൂര് സീറ്റ് ഘടകകക്ഷിക്ക് നല്‍കുന്നത് മന്ത്രി എ.കെ.ശശീന്ദ്രനെ സഹായിക്കാനാണെന്നാണ് ആരോപണവും ഒരു വിഭാഗം ഉന്നയിക്കുന്നു. കഴിഞ്ഞ തവണ യുഡിഎഫിന്‍റെ ഭാഗമായി എലത്തൂരില് മത്സരിച്ച എല്‍ജെഡി ഇത്തവണ മുന്നണി വിട്ടതോടെ സീറ്റ് ഏറ്റെടുക്കാനായിരുന്നു നീക്കം. സ്ഥാനാര്‍ത്ഥി വിഷയത്തില് എന്‍സിപിയിലും സീറ്റ് ഏറ്റെടുക്കാത്തില് സിപിഎം പ്രാദേശിക ഘടകത്തിലുമുള്ള എതിര്‍പ്പ് മുതലെടുക്കാന് കോണ്‍ഗ്രസ് സ്ഥാനാര്‍ത്ഥി വന്നാല് കഴിയുമെന്നും ഇവര് അവകാശപ്പെടുന്നു.\nkerala assembly election 2021; NCP leader PS Prakashan resigns from party


പുരുഷന്മാർ അറിയാൻ, പങ്കാളിയുമൊത്ത് ബന്ധപ്പെടുമ്പോൾ അറിയാതെ പോലും ഈ4ഇടങ്ങളിൽ കൈ വയ്ക്കരുത്! - മലയാളം ഇ മാഗസിൻ.കോം\nപരസ്പരമുള്ള തഴുകലും തലോടലുമെല്ലാം സെ ക്സിന്റെ ഭാഗമാണ്. എന്നാൽ സെ ക്സിനിടെ സ്ത്രീശരീരത്തിൽ തൊടാൻ പാടില്ലാത്തചില സ്ഥലങ്ങളുമുണ്ട് എന്നറിയാമോ?\nനിങ്ങൾ ബന്ധപ്പെടുന്നതിനിടെ ലിം ഗം ഗർഭാശയമുഖത്തോട ടുക്കുകയാണെങ്കിൽ സെ ക്സ് പൊസിഷൻ മാറ്റാൻ ശ്രമിക്കണം. കാരണം ഈ സ്ഥലം യോ നിയെയും ഗർഭാശയത്തെയും തമ്മിൽ ബന്ധിപ്പിക്കുന്ന ചെറിയ ഒരു ചാൽ ആണ്. ഇവിടെയാണ് ഭ്രൂണം വളരുക. ഇവിടെ സെ ക്സിന് പറ്റിയ ഇടമല്ല.\nഎന്നാല് ഇത്തരം സന്ദർഭം മറ്റൊരു കാര്യം കൂടി വ്യക്തമാക്കുന്നുണ്ട്. സ്ത്രീകൾ ഏറ്റവും കൂടുതൽ ലൈം ഗിക താല്പര്യത്തോടെ ബന്ധപ്പെടുമ്പോൾ യോ നി, സാധാരണത്തേതിനെക്കാള് അല്പ്പം കൂടി ആഴമുള്ളതാകും. മസിലുകൾ വികസിക്കുന്നതാണ് ഇതിനു കാരണം. അതിനാലാണ് ലിം ഗം ഗർഭാശയ മുഖത്തോടടുക്കുന്നത്. അതിനാല് അവളെ വേദനിപ്പിക്കാത്ത മറ്റൊരു പൊസിഷൻ തെരഞ്ഞെടുത്ത് തൃപ്തയാക്കാം.\n2. ക്ലിറ്റോ റിസിന്റെ മുകൾ ഭാഗം\nക്ലിറ്റോ റിസ് എന്നാൽ സ്ത്രീയുടെ ലൈം ഗികാ നുഭൂതിയുടെ താവളം എന്നാണ് കരുതപ്പെടുന്നത്. എന്നാൽ ചില സ്ത്രീകൾ ക്ലിറ്റോ റിസിന്റെ മുകൾ ഭാഗം സ്പർശിക്കപ്പെടാൻ താല്പര്യപ്പെടുന്നില്ല. നിങ്ങളുടെ പങ്കാളി അവരിലൊരാളാണെങ്കിൽ നിരാശപ്പെടേണ്ട. പകരം ക്ലിറ്റോ റിസിനു ചുറ്റുമുള്ള ഭാഗങ്ങളിൽ ശ്രദ്ധ പതിപ്പിക്കുക. എന്നാൽ പങ്കാളിക്ക് വിരോധമില്ലെങ്കിൽ അവിടെ സ്പർശിക്കാവുന്നതാണ്.\nപാദങ്ങളിൽ സ്പർശിക്കുന്നത് സെ ക്സിലെ ശ്രദ്ധ വ്യതിചലിപ്പിക്കാൻ കാരണമാകും. ഇത് രതി മൂർച്ഛ യിലെത്തുന്നതിനും തടസ്സം വരുത്തും. ജോണ് ഹോപ്കിൻസ് യൂണിവേഴ്സിറ്റി നടത്തിയ ഒരു പഠനമനുസരിച്ച് സോക്സ് ധരിച്ച് സെ ക്സിലേർപ്പെടുന്നത് കൂടുതൽ രതി സുഖം നൽകും; രതി മൂർച്ഛയും. കാരണം സോക്സ് ധരിക്കുമ്പോൾ കാലിന് മറ്റ് സ്പർശനങ്ങൾ വഴിയുണ്ടാകുന്ന അലോസരങ്ങൾ കുറയുന്നു.\n4. അനൽ സെക്സ്\nപിൻഭാഗം അഥവാ മലദ്വാരം വഴിയുള്ള സെ ക്സ് പലരും പരീക്ഷിക്കാറുണ്ട്. എന്നാൽ നിങ്ങളുടെ പങ്കാളിക്ക് സൗകര്യപ്രദമല്ലെങ്കിൽ ഇതിന് മുതിരാതിരിക്കുന്നതാണ് നല്ലത്. കാരണം ഈ ഭാഗത്തെ ദ്വാരം വളരെ ചെറുതാണ്. ചിലപ്പോൾ വിരലുകളുടെ സ്പർശം പോലും അവിടം അസ്വസ്ഥമാക്കിയേക്കാം.\nജേണൽ ഓഫ് സെ ക്ഷ്വൽ മെഡിസിൻ എന്ന മാസികയുടെ പഠനപ്രകാരം ഭൂരിപക്ഷം സ്ത്രീകളും അനൽ സെ ക്സിന് ലൂബ്രിക്കന്റുകൾ ഉപയോഗിക്കാൻ ഇഷ്ടപ്പെടുന്നു. മികച്ച ലൂബ്രിക്കന്റ് ഉപയോഗിച്ചില്ലെങ്കില് അനൽ സെ ക്സ് വേദനാജനകമായി മാറാനും സാധ്യതയുണ്ട്. അതിനാൽ പൂർണ്ണ സമ്മതത്തോടെയും ലൂബ്രിക്കന്റുകളുപയോഗിച്ചും മാത്രമേ അനൽ സെ ക്സ്‌ന് മുതിരാകൂ.


Victers Channel | കമ്പ്യൂട്ടർ വന്നപ്പോൾ എതിർത്ത് സമരം ചെയ്തവർ ഇപ്പോൾ ഓൺലൈൻ പഠനത്തിന്റെ വക്താക്കൾ ചമയുന്നു; വിക്ടേഴ്‌സ് ചാനൽ യുഡിഎഫ് തുടങ്ങിയപ്പോഴും ഉടക്കുമായി വന്നത് ഇടതുപക്ഷം; ഇന്ന് 40 ലക്ഷം വിദ്യാർത്ഥികൾക്ക് വിക്ടേഴ്സ് ചാനലിന്റെ പ്ലാറ്റ്ഫോമിൽ ഓൺലൈനിലൂടെ ക്ലാസ് തുടങ്ങിയപ്പോൾ മുൻ മുഖ്യമന്ത്രി ഉമ്മൻ ചാണ്ടി ഓർമ്മിപ്പിക്കുന്നത് സിപിഎമ്മിന്റെ ഇരട്ടത്താപ്പ്; ആദിവാസി വിദ്യാർത്ഥികൾ ഓൺലൈൻ പഠനത്തിന് പുറത്തായതിൽ ആശങ്കയുമായി നിരവധി ആളുകൾ - MarunadanMalayalee.com\nJune 01, 202011:38 AM IST Permalink\nതിരുവനന്തപുരം: എന്തു പുതിയ സംവിധാനം വന്നാലും ആദ്യം എതിർക്കുക. പിന്നീട് അതിന്റെ ഗുണഭോക്താവായി നടക്കുക എന്നതാണ് ഇടതുപക്ഷത്തിന്റെ പതിവു പരിപാടി. മുമ്പ് കമ്പ്യൂട്ടർവത്ക്കരണത്തിലേക്ക് രാജ്യം കടക്കുമ്പോഴും അതിൽ എതിർപ്പുയർത്തി രംഗത്തുവന്നത് സിപിഎമ്മായിരുന്നു. ഈ കോവിഡ് കാലത്തും സമാനമായ നിലയിലാണ് കാര്യങ്ങളുടെ പോക്ക്. ഇന്ന് സ്‌കൂൾ തുറന്നപ്പോൾ വിക്ടേഴ്‌സ് ചാനൽ വഴിയാണ് കേരളത്തിൽ പഠനം തുടർന്നത്. ലക്ഷങ്ങൾ ഇന്ന് വിക്ടേഴ്‌സ് ചാനൽ വഴി പഠനം തുടങ്ങുമ്പോഴും അതിന്റെ നേട്ടം അവകാശപ്പെടുകയാണ് ഇടതുപക്ഷം. എന്നാൽ, ജൂൺ ഒന്നിന് സ്‌കൂൾ തുറന്നെന്നു പറയാൻ ഇടതുപക്ഷത്തിന് അവർ എതിർത്ത വിക്ടേഴ്സ് ചാനലിനെ ആശ്രയിക്കേണ്ടിവന്നെന്ന് മുൻ മുഖ്യമന്ത്രി ഉമ്മൻ ചാണ്ടി രംഗത്തെത്തി.\n2005-ൽ ഇടതുപക്ഷത്തിന്റെ എതിർപ്പിനെ മറികടന്ന് യു.ഡി.എഫ്. സർക്കാർ തുടങ്ങിയ വിക്ടേഴ്സ് ഓൺലൈൻ ചാനൽ ഇന്ന് മുൻനിര വിദ്യാഭ്യാസ ചാനലാണ്. എസ്.എസ്.എൽ.സി.ക്ക് ഐ.ടി. പാഠ്യവിഷയമാക്കിയപ്പോഴും സ്റ്റേറ്റ് ഇൻസ്റ്റിറ്റ്യൂട്ട് ഓഫ് എഡ്യുക്കേഷൻ എന്ന സ്ഥാപനത്തെ സ്റ്റേറ്റ് ഇൻസ്റ്റിറ്റ്യൂട്ട് ഓഫ് എഡ്യുക്കേഷൻ ടെക്നോളജി ആയി ഉയർത്തിയപ്പോഴും ഇടതുപക്ഷം പ്രതിഷേധിച്ചു. ഓൺലൈൻ ചാനൽ അദ്ധ്യാപകരെ ഒഴിവാക്കാനുള്ള കുതന്ത്രമായി വ്യാഖ്യാനിക്കപ്പെട്ടു -ഉമ്മൻ ചാണ്ടി പറഞ്ഞു.\n2005ൽ ഇടതുപക്ഷത്തിന്റെ എതിർപ്പിനെ മറികടന്ന് യുഡിഎഫ് സർക്കാർ തുടങ്ങിയ വിക്ടേഴ്സ് ഓൺലൈൻ ചാനൽ ഇന്ന് രാജ്യത്തെ തന്നെ മുൻനിര വിദ്യാഭ്യാസ ചാനലാണ്. 2004ൽ ആണ് ഐഎസ്ആർഒ വിദ്യാഭ്യാസത്തിന് മാത്രമായി എഡ്യൂസാറ്റ് എന്ന സാറ്റലൈറ്റ് വിക്ഷേപിച്ചത്. അത് ആദ്യം തന്നെ പ്രയോജനപ്പെടുത്തിയ സംസ്ഥാനമാണു കേരളം. തൊട്ടടുത്ത വർഷം തന്നെ ഇന്ത്യയിൽ ആദ്യമായി രൂപം കൊടുത്ത വിദ്യാഭ്യാസ ചാനലാണ് വിക്ടേഴ്സ്.\n2005 ജൂലൈ 28ന് അന്നത്തെ രാഷ്ടപതി എപിജെ അബ്ദുൾ കലാം തിരുവനന്തപുരത്തെത്തി ഉദ്ഘാടന കർമം നിർവഹിച്ചു. രാഷ്ടപതി ഒരു അദ്ധ്യാപകനെപ്പോലെ ക്ലാസെടുക്കുകയും കുട്ടികളുമായി നേരിട്ടും വിവിധ ജില്ലകളിലെ എഡ്യൂസാറ്റ് ഇന്റർ ആക്ടീവ് ടെർമിനലുകളിലുമായിരുന്ന വിദ്യാർത്ഥികളുമായി ഓൺലൈനിലും സംവദിച്ചു. അന്നത്തെ യുഡിഎഫ് മന്ത്രിസഭയിൽ വിദ്യാഭ്യാസ മന്ത്രിയായിരുന്ന ഇടി മുഹമ്മദ് ബഷീർ ഈ പദ്ധതിക്ക് പ്രത്യേക താത്പര്യം എടുത്തിരുന്നു. എസ്എസ്എൽസിക്ക് പതിമൂന്നാമത്തെ വിഷയമായി ഐടി ഉൾപ്പെടുത്തിയപ്പോഴും സ്റ്റേറ്റ് ഇൻസ്റ്റിറ്റ്യൂട്ട് ഓഫ് എഡ്യൂക്കേഷൻ എന്ന സ്ഥാപനത്തെ സ്റ്റേറ്റ് ഇന്സ്ടിട്യൂട്ട് ഓഫ് എഡ്യൂക്കേഷൻ ടെക്നോളജി ആയി ഉയർത്തിയപ്പോഴും ഇടതുപക്ഷം പ്രതിഷേധവുമായി രംഗത്തുവന്നിരുന്നുവെന്നും ഉമ്മൻ ചാണ്ടി പറഞ്ഞു.\nഐടി പരീക്ഷ ബഹിഷ്‌കരിക്കുമെന്നും മൈക്രോസോഫ്റ്റിന്റെ പ്ലാറ്റ്‌ഫോമിൽ ഐടി പരീക്ഷ സോഫ്റ്റ്‌വെയർ നിർമ്മിച്ചത് തെറ്റാണെന്നും ഇവിടെ വേണ്ടത് സ്വതന്ത്ര സോഫ്റ്റ്‌വെയർ ആണെന്നും ചൂണ്ടിക്കാട്ടി കനത്ത എതിർപ്പ് ഉയർത്തി. ഓൺലൈൻ ചാനൽ അദ്ധ്യാപകരെ ഒഴിവാക്കാനുള്ള കുതന്ത്രമായി വ്യാഖ്യാനിക്കപ്പെട്ടു. വിദൂര വിദ്യാഭ്യാസത്തിന്റെയും സാങ്കേതിക വിദ്യയുടെയും അനന്തസാധ്യതകൾ ഉപയോഗപ്പെടുത്താനാണ് യുഡിഎഫ് സർക്കാർ ശ്രമിച്ചത്. 2011-16ൽ എസ്എസ്എൽസി പരീക്ഷയ്ക്ക് മുമ്പ്5വർഷത്തെ ചോദ്യപേപ്പറുകളുടെ വിശകലനം, പരീക്ഷാത്തലേന്ന് സാമ്പൾ ചോദ്യപേപ്പറിന്റെ വിശകലനം, എൻട്രൻസ് കോച്ചിങ്, പത്തിനുശേഷമുള്ള ഉപരിപഠന സാധ്യതകൾ, അദ്ധ്യാപക പരിശീലനം തുടങ്ങിയ ഒട്ടേറെ പരിപാടികൾ നടപ്പാക്കി വിക്ടേഴ്സ് ചാനലിനെ മുൻനിരയിൽ എത്തിച്ചു. സാങ്കേതികവിദ്യയുടെ പ്രാധാന്യം തിരിച്ചറിയാൻ എൽഡിഎഫിന് 14 വർഷവും കൊറോണയും വേണ്ടിവന്നുവെന്നും ഉമ്മൻ ചാണ്ടി പറഞ്ഞു.\nഅതേസമയം ഇന്ന് വിക്ടേഴ്‌സ് ചാനൽ വഴി ലക്ഷങ്ങൾ പഠനം തുടരുമ്പോഴും ചില ഡി.ടി.എച്ചുകളിൽ ഇപ്പോഴും വിക്ടേഴ്‌സ് ചാനൽ കിട്ടിട്ടില്ല. ഈ ചാനൽ കേബിൾ ശൃംഖലകളിൽ ലഭ്യമാണെങ്കിലും ഒട്ടുമിക്ക ഡി.ടി.എച്ച്. ഓപ്പറേറ്റർമാരും ഇത് നൽകിയിരുന്നില്ല. കോവിഡ് അടച്ചിടലിനു മുന്പുതന്നെ വിക്ടേഴ്‌സ് ചാനൽ ലഭ്യമാക്കണമെന്ന് ആറ് പ്രമുഖ ഡി.ടി.എച്ച്. ഓപ്പറേറ്റർമാരോട് സർക്കാർ ആവശ്യപ്പെട്ടിരുന്നു. ഇതിനുപുറമേ കേന്ദ്ര വിവരവിനിമയ പ്രക്ഷേപണമന്ത്രിക്ക് മുഖ്യമന്ത്രി കത്തയക്കുകയും ചെയ്തു. എന്നാൽ, ഓപ്പറേറ്റർമാർ ഇത് നടപ്പാക്കിയില്ല. ഓൺലൈൻ ക്ലാസുകൾ തുടങ്ങുന്ന പശ്ചാത്തലത്തിൽ സർക്കാർ വീണ്ടും ആവശ്യപ്പെട്ടതോടെ ചില ഓപ്പറേറ്റർമാർ ചാനൽ നൽകിയെങ്കിലും ഇപ്പോഴും വിക്ടേഴ്‌സ് ഉൾപ്പെടുത്താത്ത ഓപ്പറേറ്റർമാരുണ്ട്. ഇക്കാര്യത്തിൽ ഡി.ടി.എച്ച്. ഓപ്പറേറ്റർമാരിൽനിന്ന് ഒരു അനുകൂല തീരുമാനമുണ്ടാകുമെന്നാണ് പ്രതീക്ഷിക്കുന്നത്.\nഓൺലൈൻ പഠനത്തിന് സൗകര്യമില്ലാത്തവർക്ക് ബദൽ സംവിധാനം ഒരുക്കുമെന്ന് വിദ്യാഭ്യാസ മന്ത്രി അറിയിച്ചിട്ടുണ്ട്. പഠനത്തിന് സൗകര്യമില്ലാത്ത വിദ്യാർത്ഥികളെ കണ്ടെത്താൻ ശ്രമം തുടങ്ങിയെന്നും അദ്ദേഹം വ്യക്തമാക്കി. ക്ലാസ്സിന് ശേഷം അദ്ധ്യാപകർ വിദ്യാർത്ഥികളുമായി ആശയവിനിമയം നടത്തണമെന്നും സാഹചര്യം അനുകൂലമായാൽ ക്ലാസ്സ് മുറികളിലേക്ക് പഠനം മടങ്ങുമെന്നും അദ്ദേഹം പറഞ്ഞു. സാങ്കേതിക സഹായങ്ങൾ ഇല്ലാത്തവർക്കുണ്ടാവുന്ന ബുദ്ധിമുട്ട് പരിഹരിക്കാനുള്ള ശ്രമം പുരോഗമിച്ചു കൊണ്ടിരിക്കുകയാണെന്നും പ്രധാന അദ്ധ്യാപകൻ ഈ കാര്യത്തിൽ പ്രത്യേക പരിഗണന നൽകണമെന്നും വിദ്യാഭ്യാസ മന്ത്രി പറഞ്ഞു. തദ്ദേശ സ്വയംഭരണ സ്ഥാപനങ്ങൾ കുട്ടികളിലേക്ക് ഓൺലൈൻ ക്ലാസ് എത്തിക്കാൻ കാര്യമായി ഇടപെടുന്നുണ്ടെന്നും മന്ത്രി പറഞ്ഞു.\nഒരാഴ്ച ട്രയൽ അടിസ്ഥാനത്തിലാണ് ക്ലാസുകളെന്നും പ്രശ്‌ന പരിഹാരത്തിന് കൂടുതൽ വകുപ്പുകളുടെയും സന്നതെ സംഘടനകളുടെയും ഇടപെടലുകൾ അനിവാര്യമാണെന്നും മന്ത്രി ആവർത്തിച്ചു. വിക്ടേർസ് വഴിയുള്ള ക്ളാസ്സുകൾ വീട്ടിലുള്ള അദ്ധ്യാപകരും വിലയിരുത്തണമെന്നും ഓൺലൈൻ ക്ലാസ്സിന് ശേഷം അവരവരുടെ വിദ്യാർത്ഥികളുമായി ആശയ വിനിമയം നടത്തണമെന്നും മന്ത്രി ആവശ്യപ്പെട്ടു. ഓൺലൈൻ ക്ലാസുകളിലെ സംശയങ്ങൾ ഇത്തരത്തിൽ ഓരോ വിദ്യാർത്ഥിക്കും അവരവരുടെ അദ്ധ്യാപകരുമായി സംവദിച്ചു സംശയങ്ങൾ തീർക്കാം. എല്ലാവരുടെയും അഭിപ്രായങ്ങൾ ക്രോഡീകരിച്ചു കൂടുതൽ മാറ്റങ്ങൾ കൊണ്ട് വരാൻ വിദ്യാഭ്യാസ വകുപ്പ് തയ്യാറാണെന്ന് വിദ്യാഭ്യാസമന്ത്രി ഉറപ്പ് നൽകി.\nകോളേജ് സമയമാറ്റം അന്തിമ തീരുമാനം പൊതു താത്പര്യം പരിഗണിച്ച് മാത്രമെന്ന് മന്ത്രി കെ ടി ജലീൽ വ്യക്തമാക്കി. ഒരു തീരുമാനവും സർക്കാർ അടിച്ചേൽപ്പിക്കില്ലെന്നും ചർച്ചയിലൂടെ തീരുമാനമെടുക്കുമെന്നും ജലീൽ പറഞ്ഞു. ചരിത്ര ക്ലാസ് എടുത്ത് മന്ത്രി ജലീൽ കോളേജുകളിലേക്കുള്ള ഓൺലൈനായി പഠനത്തിന് തുടക്കമിട്ടു. അതേസമയം ആദിവാസി മേഖലയിലെ വിദ്യാർത്ഥികൾ അടക്കമുള്ളവർക്ക് ഓൺലൈൻ പഠനം സാധ്യമാകുന്നില്ല. ഈ പ്രശ്‌നം പരിഹരിക്കണമെന്ന ആവശ്യവും ഉയർന്നിട്ടണ്ട്.


Oct 13, 2021, 10:03 pm IST\nലുധിയാന: അച്ഛന്റെ സ്വത്ത് വിഭജിച്ചതിന് ശേഷം ജേഷ്ഠൻ ഇളയസഹോദരനെ വെടിവച്ചു കൊന്നു. ലുധിയാനയിലെ ബസന്ത് അവന്യൂവിലാണ് സംഭവം. ഗഗൻദീപ് സിംഗാണ് മരിച്ചത്. പ്രതി പൽവീന്ദർ സിംഗാണെന്ന് തിരിച്ചറിഞ്ഞിട്ടുണ്ട്. ഇയാൾ ഇപ്പോൾ പോലീസ് കസ്റ്റഡിയിലാണ്.\nസംഭവത്തിന് ദിവസങ്ങൾക്ക് മുമ്പ് ഹർദീപ് സിംഗ്, പൽവിന്ദർ, ഗഗൻദീപ് എന്നിവർക്ക് അവർക്ക് അവകാശപ്പെട്ട സ്വത്ത് അവരുടെ അച്ഛൻ വിഭജിച്ച് നൽകിയിരുന്നു. പൽവീന്ദർ കുടുംബത്തോടൊപ്പം സാന്റ് ഫത്തേഹ് സിംഗിലാണ് താമസിക്കുന്നത്.ഗഗൻദീപ് മാതാപിതാക്കൾക്കും ഭാര്യയ്‌ക്കും കുട്ടികൾക്കുമൊപ്പം ബസന്ത് അവന്യൂവിലാണ് താമസിച്ചിരുന്നത്. സ്വത്ത് വിഭജിച്ചതിന്റെ പേരിൽ പൽവിന്ദർ അതൃപ്തനായിരുന്നു. തനിക്ക് കുറച്ച് വിഹിതം മാത്രമാണ് ലഭിച്ചത് എന്ന് പറഞ്ഞ അതിനെ കുറിച്ച സംസാരിക്കാൻ പൽവിന്ദർ ഗഗൻദീപിന്റെ വീട്ടിലേക്ക് പോയിരുന്നു. തർക്കത്തിനിടെയാണ് പൽവിന്ദർ ഗഗൻദീപിന്റെ നേരെ വെടിയുതിർത്തത്. മൂന്നുതവണ വെടിയുതിർത്തുകയും വെടിയുണ്ടകളിലൊന്ന് ഗഗൻദീപിന്റെ തലയിൽ തുളച്ചു കയറി. സംഭവസ്ഥലത്ത് വച്ച് തന്നെ ഗഗൻദീപ് മരിക്കുകയായിരുന്നു.\nസംഭവത്തിനു ശേഷം പ്രതി ഓടി രക്ഷപ്പെട്ടെങ്കിലും ഏതാനും മണിക്കൂറുകൾക്കുള്ളിൽ പോലീസുകാർ പിടികൂടിയതായി സദർ പോലീസ് സ്റ്റേഷനിലെ ഇൻസ്‌പെക്ടർ ജഗ്ദേവ് സിംഗ് പറഞ്ഞു. ഇയാൾക്ക് തോക്ക് ലഭിച്ചത് എവിടെ നിന്നാണ് എന്നുളള അന്വേഷണം ആരംഭിച്ചതായും അദ്ദേഹം കൂട്ടിച്ചേർത്തു. പ്രതിക്കെതിരെ കൊലപാതക കുറ്റത്തിന് കേസ് രജിസ്റ്റർ ചെയ്തിട്ടുണ്ട്.\nമാസ്‌ക് ധരിക്കാതെ സീറ്റിൽ ഇരുന്നു; യുവാവിനെ വിമാനത്തിൽ നിന്ന് പുറത്താക്കി


ജൈവകൃഷിയിലെ "ഭുവനേശ്വരി സ്പർശം' : Deepika.com Karshakan News | ജൈവകൃഷിയിലെ "ഭുവനേശ്വരി സ്പർശം'\nകേരളത്തിലെ മറ്റു ജില്ലകളെ അപേക്ഷിച്ച് വളരെയേറെ പ്രത്യേകതകളുള്ള ഒരു ജില്ലയാണു പാലക്കാട്. ഇവർ പിന്തുടരുന്ന കാർഷികാചാരങ്ങളും അനുഷ്ടാനങ്ങളും വ്യത്യസ്തതയാർന്നതാണ്. ഇവിടത്തെ 28 ഏക്കറിൽ ഇരുപതു വർഷമായി വിഷമില്ലാത്ത കാർഷിക ഉത്പന്നങ്ങൾ വിളയിക്കുകയാണ് ജൈവകർഷകയായ ഭുവനേശ്വരിയമ്മ.\nവ്യത്യസ്ത ഇനങ്ങൾ കൃഷി ചെയ്യുന്നതിനൊപ്പം ജീവകാരുണ്യ പ്രവർത്തനങ്ങളിലും കാർഷികാചാര, അനുഷ്ടാനങ്ങളിലുമെല്ലാം സജീവമാണിവർ.\nപാലക്കാട് എലപ്പുള്ളിയിലെ മാരുതി ഗാർഡനാണു കൃഷി സ്ഥലം. കൃഷിയിടത്തിലുള്ള വയലിൽ പരന്പരാഗത നെല്ലി നങ്ങൾ സംരക്ഷിക്കുന്നു. ഞാറു നടാനും കളപറിക്കാനും കൊയ്യാനും വയലിലെ ജോലികളിലുമെല്ലാം സജീവം. ഒരു കർഷക എന്നതിലുപരി സാമൂഹിക പ്രവർത്തനത്തിലും ആതുരസേവനത്തിലുമുള്ള ഇഷ്ടമാണ് ഭുവനേശ്വരിയമ്മയെ വ്യത്യസ്തയാക്കുന്നത്.\nകോവിഡ് രോഗികളെ ആശുപത്രിയിൽ കൊണ്ടുപോകാനും രോഗികളുടെ കുടുംബങ്ങളിൽ ഭക്ഷണവും മരുന്നും എത്തിച്ചു കൊടുക്കാനും ഭൂവനേശ്വരിയമ്മ മുന്നിൽ തന്നെയുണ്ടാകും.\nനെൽകൃഷിയോടൊപ്പം വിവിധയിനം മാവ്, പ്ലാവ്, മഞ്ഞൾ, ഇഞ്ചി, വാഴ, ചേന, ചേന്പ് എന്നിവ കൃഷി ചെയ്യുന്നു. ഓണാട്ടുകര ശൈലിയിൽ തിലറാണി എന്നയിനം എള്ള് ആറേക്കറിൽ കൃഷി ചെയ്യുന്നു. ഒന്നരയേക്കറിലെ കുളത്തിൽ മീൻ വളർത്തുന്നു. വീടിനു മുന്നിൽ വിവിധയിനം ചെടികളും ഒൗഷധ സസ്യങ്ങളും നട്ടു പരിപാലിക്കുന്നു.\nനാടൻ പശുക്കളായ ഗീർ, വെച്ചൂർ, കാസർഗോഡ് കുള്ളൻ എന്നിവയും വിവിധയിനം നാടൻ കോഴികളും താറാവു മൊക്കെയുള്ള കൃഷിയിടം. ജൈവ സംരക്ഷണ സമിതിയുടെ സജീവ അംഗം കൂടിയാണ് ഭുവനേശ്വരിയമ്മ. ഭൂമിയുമായുള്ള ബന്ധം നഷ്ടപ്പെടാതിരിക്കാൻ ചെരിപ്പ് ഉപയോഗിക്കാറില്ല.\nഭുവനേശ്വരിയമ്മയുടെ എല്ലാ പ്രവർത്തനങ്ങൾക്കും റിട്ട. അധ്യാപ കൻ കൂടിയായ ഭർത്താവ് വെങ്കിടാ ചലപതി പൂർണ പിന്തുണയുമായി ഒപ്പമുണ്ട്. മക്കളായ സജിത്, സബിത്, സബിത, അനീഷ് എന്നിവരുടെ സഹകരണവുമുണ്ട്.\nഭുവനേശ്വരിയമ്മയുടെ കൃഷിയറിവുകൾ പഠിക്കാനും മനസി ലാക്കാനും ധാരാളമാളുകൾ ഫാമിലെത്തുന്നുണ്ട്. ഫാമിൽ താമസിക്കാനും സൗകര്യമുണ്ട്.\nഫോണ്: ഭൂവനേശ്വരിയമ്മ- 9946718866.


സിനിമാ നിരൂപണം: September 2015\nകഥ : ജയലാല് മേനോന്\nതിരക്കഥ, സംഭാഷണം: രാജേഷ് വര്‍മ്മ\nസംവിധാനം : ജീത്തു ജോസഫ്\nമനോഹരമായ ദൃശ്യങ്ങള് കൊണ്ട് സമ്പന്നമായ ഈ സിനിമ ജോസൂട്ടിയുടെ ജീവിതത്തിലൂടെ പതുക്കെ സഞ്ചരിക്കുന്നു.\nആദ്യപകുതിയില് കുറച്ചൊക്കെ രസകരങ്ങളായ സംഗതികളുണ്ടെങ്കിലും രണ്ടാം പകുതിയോടെ ഈ സിനിമ വെറും കഥ പറച്ചിലായി മാറുന്നു.\nപ്രേക്ഷകര്‍ക്ക് കാര്യമായ വികാരവിചാരങ്ങള് നല്‍കുവാന് ഈ ചിത്രത്തിനായിട്ടില്ല എന്ന് തോന്നി.\nനാട്ടില് നിന്ന് ജോസൂട്ടിയെ ഒരു പെണ് കുട്ടി ന്യൂസിലാന്‍റിലേയ്ക്ക് 'കെട്ടിക്കൊണ്ട്' പോകുകയും തുടര്‍ന്ന് അവിടെ ജോസൂട്ടി നേരിടുന്ന ചില സാഹചര്യങ്ങളും തുടര്‍ന്നുള്ള അതിജീവനങ്ങളുമായിട്ടാണ് ഈ കഥ വിവരിക്കുന്നത്.\nചില ജീവിത യാഥാര്‍ത്ഥ്യങ്ങള് നേരെ വരച്ച് കാട്ടുമ്പോഴും പല ധീരമായ തീരുമാനങ്ങളും പാളിച്ചകളുമെല്ലാം വിവരിക്കുമ്പോഴും പ്രേക്ഷകരുടെ ഹൃദയത്തെ സ്പര്‍ശിക്കാന് ആകുന്നില്ല എന്നതാണ് സത്യം.\nRating :4/ 10\nPosted by സൂര്യോദയം at 12:46 PM\nരചന : സലില് മേനോന്, രഞ്ജീത് കമല ശങ്കര്\nസംവിധാനം : വിനയ് ഗോവിന്ദ്\nഎണ്പത് കാലഘട്ടത്തിലെ ഒരു സംഭവമാണ് ഈ ചിത്രത്തില് അവതരിപ്പിച്ചിട്ടുള്ളത്.\nആദ്യപകുതിയില് അല്‍പം പതുക്കെയാണ് കഥ വികസിക്കുന്നത്. രണ്ട് മനോഹരമായ ഗാനങ്ങളും കഥാപാത്രങ്ങളുടെ അവതരണങ്ങളും ആദ്യപകുതിയിലാണ്.\nരണ്ടാം പകുതിയില് പ്രേക്ഷകരെ അമ്പരപ്പിക്കുന്ന ആസൂത്രണങ്ങളും ട്വിസ്റ്റുകളും സസ്പെന്സുകളുമായി ചിത്രം നല്ലൊരു ആസ്വാദനം നല്‍കുന്നു.\nനല്ല കുറച്ച് ഹാസ്യരംഗങ്ങളും മനോഹരമായ ചില ഡയലോഗുകളും പ്രേക്ഷകരെ ആകര്‍ഷിക്കും.\nആസിഫ് അലി, അജു വര്‍ഗ്ഗീസ്, ഇന്ദ്രജിത് എന്നിവര് വളരെ മികച്ച പ്രകടനം കാഴ്ച വെച്ചപ്പോള് നായികയായി വന്ന അപര്‍ണ്ണ ഒരു ചെറിയ ദുരന്തമായിരുന്നു.\nമികച്ച തിരക്കഥയും നല്ല സംവിധാനവും ഇമ്പമുള്ള സംഗീതവും മനോഹരമായ ദൃശ്യങ്ങളും ഈ ചിത്രത്തെ മികവുറ്റതാക്കി.\nPosted by സൂര്യോദയം at 12:29 PM\nഎന്ന് നിന്‍റെ മൊയ്തീന്\nരചന, സംവിധാനം : ആര് എസ് വിമല്\nപ്രേക്ഷകമനം കവരുന്ന ഒരു മനോഹരമായ ചിത്രം.\nമൊയ്തീന്‍റെയും കാഞ്ചനമാലയുടേയും പ്രണയവും മൊയ്തീന് എന്ന ആളുടെ ജനങ്ങള്‍ക്കിടയിലുള്ള ഹീറോ പരിവേഷവും വളരെ ഭംഗിയായി ചിത്രീകരിച്ചിരിക്കുന്നു.\nമനോഹരമായ ദൃശ്യങ്ങളും ആ പഴയ കാലഘട്ടത്തിന്‍റെ അനുഭവങ്ങളും ഹൃദയഹാരിയായ സംഗീതവും ചേര്‍ന്ന് ഈ ചിത്രത്തെ നല്ലൊരു ആസ്വാദനതലത്തിലേയ്ക്ക് ഉയര്‍ത്തുന്നു.\nആദ്യമൊക്കെ കുറച്ച് ഇഴച്ചിലുണ്ടെങ്കിലും അവസാനത്തോടടുക്കുമ്പോഴേയ്ക്ക് പ്രണയത്തിന്‍റെ തീവ്രത പ്രേക്ഷകര്‍ക്ക് ഉള്‍ക്കൊള്ളാനാകുന്നു.\nപാര്വ്വതി മേനോനും, പൃഥ്യിരാജും, ടൊവീനോയുമെല്ലാം ഗംഭീര അഭിനയം കാഴ്ച വെച്ചിരിക്കുന്നു.\nRating :7/10\nPosted by സൂര്യോദയം at 12:28 PM\nഞാന് സംവിധാനം ചെയ്യും\nരചന, സംവിധാനം : ബാലചന്ദ്രമേനോന്\nബാലചന്ദ്രമേനോന്‍റെ പഴയ പല സിനിമകളും കണ്ട് അദ്ദേഹത്തോട് ആദരവും താല്‍പര്യവുമുള്ള ഒരുപാട് പേരുണ്ട്. ഈ ഒരു സിനിമകൊണ്ട് അതെല്ലാം വല്ലാത്ത ഒരു അനുകമ്പയും വേദനയുമായി മാറുന്നു എന്നതാണ് സത്യം.\nസിനിമ തുടങ്ങി ഒരു മിനിറ്റിനകം തന്നെ പ്രേക്ഷകരുടെ ക്ഷമ പരീക്ഷണം തുടങ്ങുകയും അത് അവസാനം വരെ ഒരു തടസ്സവുമില്ലാതെ തുടരുകയും ചെയ്തു.\nഅഭിനയത്തിലും അദ്ദേഹം മിമിക്രിക്കാരുമായുള്ള മല്‍സരമായിരുന്നെന്ന് വേണം പറയാന്.\nRating :2/ 10\nരചന : ദീപു പ്രദീപ്\nസംവിധാനം : ബേസില് ജോസഫ്\nആദ്യപകുതി 'സല്‍സ' എന്ന ഒരു കള്ളിനു വേണ്ടി ഡെഡിക്കേറ്റ് ചെയ്യപ്പെടുകയും രണ്ടാം പകുതി പെണ്ണ് കെട്ടിന് വേണ്ടി ഡെഡിക്കേറ്റ് ചെയ്യപ്പെടുകയും ചെയ്ത ഒരു കഥയുമില്ലാത്ത ഒരു ചിത്രം.\nപക്ഷേ, പ്രേക്ഷകരെ പലപ്പോഴും രസിപ്പിക്കുന്ന രംഗങ്ങളും സംഭാഷണങ്ങളും ഉള്ളതുകൊണ്ട് ഈ ചിത്രം ഭേദപ്പെട്ട കളക് ഷന് നേടി.\nകുടുംബ പ്രേക്ഷകര്‍ക്ക് അത്രയ്ക്ക് സുഖകരമായ ഒരു അനുഭവമല്ല ഈ ചിത്രം നല്‍കുന്നത്.\nദ്വയാര്‍ത്ഥങ്ങളും കള്ളും പെണ്ണും തന്നെയാണ് ചിത്രത്തില് തെളിഞ്ഞ് നില്‍ക്കുന്നത്.\nRating :4/10\nPosted by സൂര്യോദയം at 12:27 PM\nരചന : പി. എസ്. റഫീഖ്\nസാധാരണ രീതികളില് നിന്ന് വ്യത്യസ്തമായി കഥയും കഥാപാത്രങ്ങളും സൃഷ്ടിച്ച് സമൂഹത്തിലെ ചില പ്രവണതകളോട് പ്രതികരിക്കുന്ന ഒരു സിനിമയായിരുന്നു ഇത്.\nരസിപ്പിക്കുന്ന പല രംഗങ്ങളുണ്ടെങ്കിലും ഈ ചിത്രം കാര്യമായി പ്രേക്ഷകരെ ബാധിക്കാതെ പോയി.\nമമ്മൂട്ടിയെപ്പോലെ ഒരു വലിയ താരത്തിന് പകരം, ഏതെങ്കിലും ഒരു യുവതാരം ഈ ചിത്രം ചെയ്തിരുന്നെങ്കില് ഒരുപക്ഷേ കുറച്ചുകൂടി പ്രേക്ഷകര്‍ക്ക് സ്വാഭാവികത തോന്നുമായിരുന്നു.\nകാരണം, മമ്മൂട്ടിയില് നിന്ന് ഇതിലും വലുത് എന്തൊക്കെയോ ആണ് പ്രേക്ഷകര് പ്രതീക്ഷിക്കുന്നത് J\nPosted by സൂര്യോദയം at 12:25 PM\nരചന : പി. ആര്. അരുണ്\nസംവിധാനം: തോമസ് സെബാസ്റ്റ്യന്\nനാട്ടിലെ കണ്ണിലുണ്ണിയും പരോപകാരപ്രിയനുമായ ഒരുപാട് കഥാപാത്രങ്ങള് ജയറാം പോലുള്ളവരൊക്കെ അഭിനയിച്ച് മടുപ്പിച്ചതാണെങ്കിലും ഇത്തവണ കുഞ്ചാക്കോ ബോബന് ആണ് ഈ ചുമതല നിര്വ്വഹിച്ചത്.\nഎങ്കിലും ഒന്ന് രണ്ട് ഇമോഷണല് സംഗതികളും , അപൂര്വ്വമായ ഒരു ആടും, എന്തൂട്ട് ടാ ക്ടാവേ എന്ന പാട്ടും ഈ ചിത്രത്തെ താങ്ങി നിര്‍ത്തി.\nതൃശ്ശൂര് ഭാഷ കൈകാര്യം ചെയ്യുന്നതില് കുഞ്ചാക്കോ അത്രയ്ക്കങ്ങ് പോരാ.\nPosted by സൂര്യോദയം at 12:15 PM\nഡബിള് ബാരല് (Double Barrel)\nരചന, സംവിധാനം : ലിജോ ജോസ് പെല്ലിശ്ശേരി\nപ്രേക്ഷകരെ അമ്പരിപ്പിച്ച ഒരു സിനിമ എന്നാണ് ഇതിനെ വിശേഷിപ്പിക്കാവുന്നത്. ഒരു തരത്തിലും മനസ്സില് വിചാരിക്കാത്ത തരത്തിലുള്ള സന്ദര്‍ഭങ്ങളും, ഡയലോഗുകളും ദൃശ്യങ്ങളുമായി സിനിമ മുന്നോട്ട് പോകും തോറും പ്രേക്ഷകര് നിരാശരായിക്കൊണ്ടിരുന്നു.\nഅവര് പ്രതീക്ഷിച്ച രീതികളേ അല്ല ഈ സിനിമയില് എന്നതാണ് അതിന്‍റെ കാരണം എന്ന് സിനിമയെ പുച്ഛിച്ച് തള്ളി വീണ്ടും അവലോകനം ചെയ്യുമ്പോള് മാത്രമാണ് കുറച്ചുപേര്‍ക്കെങ്കിലും മനസ്സിലാകുന്നത്.\nവലിയ വിമര്‍ശനങ്ങള്‍ക്കും തെറിവിളികള്‍ക്കും പാത്രമാവേണ്ടിവരുമെന്ന് അറിഞ്ഞുകൊണ്ട് തന്നെ ഇത്തരം ഒരു സിനിമ ചെയ്യാന് ധൈര്യം കാണിച്ച ലിജോയും പൃഥ്യിരാജ് അടക്കമുള്ള ഇതിന്‍റെ കൂടെ നിന്ന പലരും അഭിനന്ദനം അര്‍ഹിക്കുന്നു.\nപക്ഷേ, സിനിമ സാധാരണ പ്രേക്ഷകര്‍ക്ക് ദഹനക്കേടുണ്ടാക്കി എന്നതാണ് സത്യം.\nPosted by സൂര്യോദയം at 12:12 PM


യു.എ.ഇ യില് പുരുഷ നഴ്‌സുമാരെ നിയമിക്കുന്നു | Kayamkulam Online\nയു.എ.ഇ യില് പുരുഷ നഴ്‌സുമാരെ നിയമിക്കുന്നു\nയു.എ.ഇയിലെ പ്രശസ്തമായ ഹെല്‍ത്ത് കെയര് ഗ്രൂപ്പിന് ബി.എസ്‌സി. നഴ്‌സിംഗ് കഴിഞ്ഞ പുരുഷ നഴ്‌സുമാരെ ആവശ്യമുണ്ട്. രണ്ട് വര്‍ഷത്തെ പരിചയവും HA...\nയു.എ.ഇയിലെ പ്രശസ്തമായ ഹെല്‍ത്ത് കെയര് ഗ്രൂപ്പിന് ബി.എസ്‌സി. നഴ്‌സിംഗ് കഴിഞ്ഞ പുരുഷ നഴ്‌സുമാരെ ആവശ്യമുണ്ട്. രണ്ട് വര്‍ഷത്തെ പരിചയവും HAAD ലൈസന്‍സ് പാസായവര്‍ക്കമാണ് അവസരം. ആകര്‍ഷകമായ വ്യവസ്ഥകളോടെ ഓയില് ഖനന പ്രദേശത്ത് ആയിരിക്കും സേവനം. വിശദവിവരങ്ങള് www.odepc.kerala.gov.in ല് ലഭിക്കും.\nKayamkulam Online: യു.എ.ഇ യില് പുരുഷ നഴ്‌സുമാരെ നിയമിക്കുന്നു


തൊടുപുഴ മേഖലയില് കാറ്റിലും മഴയിലും വ്യാപക നാശനഷ്ടം • Suprabhaatham\n2022 January 26 Wednesday\nതൊടുപുഴ മേഖലയില് കാറ്റിലും മഴയിലും വ്യാപക നാശനഷ്ടം\nApril 30, 2019 | 11:33 am IST\nതൊടുപുഴ: തൊടുപുഴയുടെ സമീപ മേഖലകളില് കനത്ത മഴയും കാറ്റും വ്യാപക നാശം വിതച്ചു. കരിമണ്ണൂര് സെന്റ് മേരീസ് ഫെറോന പള്ളിയിലെ അള്‍ത്താരയുടെ മേല്‍ക്കൂര തകര്‍ന്ന് പള്ളിക്കുള്ളില് പതിച്ചു. പള്ളിയുടെ പ്രാര്‍ത്ഥന നടക്കുന്ന ഭാഗത്ത് വലിയ നാശം ഉണ്ടായിട്ടുണ്ട്.\nകാറ്റില് മരം കരിമണ്ണൂര് ടൗണില് ഗതാഗതം തടസ്സപ്പെട്ടു. ടൗണിന്റെ ഹൃദയഭാഗത്ത് വളര്‍ന്ന് നിന്ന തണല്‍മരത്തിന്റെ ശിഖരം ഒടിഞ്ഞ് റോഡിലും റോഡരികില് പാര്‍ക്ക് ചെയ്തിരുന്ന വാഹനങ്ങളിലും വ്യാപാര സ്ഥാപനങ്ങളിലും പതിച്ചു. ഈ മരം ബസ് കാത്തിരിപ്പ് കേന്ദ്രമില്ലാത്ത കിഴക്കന് മേഖലയിലേക്ക് ബസ് കാത്തുനില്‍ക്കുന്ന യാത്രക്കാര്‍ക്ക് കനത്ത വെയിലില് നിന്നും ആശ്വാസമായി നിലകൊള്ളുന്നതായിരുന്നു. തൊടുപുഴയില് നിന്ന് അഗ്‌നിരക്ഷാ സേനയെത്തിയാണ് മരം മുറിച്ച് മാറ്റിയത്. മരച്ചില്ല ട്രാവലിന്റെയും ഓട്ടോറിക്ഷയുടെയും മുകളില് വീണെങ്കിലും കാര്യമായ കേടുപാടുകളില്ല.ഇല്ലിചാരി പാമ്പനാനി മൂന്നുസെന്റ് കോളനിയില് കാറ്റിലും മഴയിലും കനത്ത നാശനഷ്ടമാണ് ഉണ്ടായത്.\nകനത്ത മഴയോടൊപ്പം പ്രദേശത്ത് കാറ്റും വീശിയടിച്ചു. നാഗമ്മാ കറുപ്പുസാമി, കാരകുന്നേല്, ലൈലാഹസന്, റാണി സുബ്രഹ്മണ്യന്, ഹംസാകണ്ണന്, പുത്തന്‍കളംഗോപാലന് എന്നിവരുടെ വീടുകള്‍ക്ക് നാശനഷ്ടം സംഭവിച്ചു. ഏറെ സാധാരണക്കാര് തിങ്ങിപാര്‍ക്കുന്ന കോളനിയാണിത്. പ്ലാവ്, ആഞ്ഞിലി തുടങ്ങിയ മരങ്ങളാണ് കടപുഴകി വീണത്. കുടയത്തൂര് ഗവ. ഹയര്‍സെക്കന്‍ഡറി സ്‌കൂളിന്റെ വളപ്പില് നിന്നിരുന്ന വന്‍മരം കടപുഴകി വീണു. മങ്കൊമ്പ് കാവ് ദേവീ ക്ഷേത്രത്തിന് സമീപത്ത് നിന്നിരുന്ന തേക്ക് മരം കടപുഴകി വീണു. മലങ്കര എസ്റ്റേറ്റില് 20 ഓളം റബര് മരങ്ങള് ഒടിഞ്ഞു.\nവലിയ നാശമാണ് കാറ്റ് മുട്ടം, മലങ്കര, കുടയത്തൂര്, കാഞ്ഞാര് മേഖലകളില് വരുത്തി വെച്ചത്. വരും ദിവസങ്ങളിലും ശക്തമായ മഴയും കാറ്റും ഉണ്ടാകും എന്ന പ്രവചനം ഏറെ ഭീതിയോടെയാണ് ഇവിടുത്തുകാര് കാണുന്നത്.\nകേരളത്തില് ഇന്ന് 49,771 പേര്‍ക്ക് കൊവിഡ്; ടെസ്റ്റ് പോസിറ്റിവിറ്റി നിരക്ക് 48.06 ശതമാനം\nതൃശൂര് ചിമ്മിനി കാട്ടില് ആനക്കുട്ടിയെ അവശനിലയില് കണ്ടെത്തി\nഎയര് ഇന്ത്യയെ 27 ന് ടാറ്റയ്ക്ക് കൈമാറും; നടപടികള് അവസാനഘട്ടത്തില്\nഅട്ടപ്പാടി മധു കൊലപാതകം: സ്‌പെഷ്യല് പബ്ലിക് പ്രോസിക്യൂട്ടറെ മാറ്റും\nജനപ്രതിനിധിയെ അയോഗ്യരാക്കേണ്ടത് കോടതിയല്ല: പ്രതിപക്ഷ നേതാവിന് മറുപടിയുമായി നിയമമന്ത്രി


എഡിറ്റർ വത്സൻ ഡിക്രൂസ് ഇന്ന് രാവിലെ കോഴിക്കോട് അന്തരിച്ചു. വളരെ നാളുകളായി ഡയബറ്റിക് ചികിത്സയിലായിരുന്നു. - The Kerala Online\nPosted on April 17, 2019 April 17, 2019 Author Chief Editor\tComments Off on എഡിറ്റർ വത്സൻ ഡിക്രൂസ് ഇന്ന് രാവിലെ കോഴിക്കോട് അന്തരിച്ചു. വളരെ നാളുകളായി ഡയബറ്റിക് ചികിത്സയിലായിരുന്നു.\nഒരു സഹായത്തിനും കാത്തു നിൽക്കാതെ വൽസൻ ഡിക്രൂസ് യാത്രയായി. എഡിറ്റർ വത്സൻ ഡിക്രൂസ് ഇന്ന് രാവിലെ കോഴിക്കോട് അന്തരിച്ചു. വളരെ നാളുകളായി ഡയബറ്റിക് ചികിത്സയിലായിരുന്നു. പലരും പല രീതിയില്യം അദ്ദേഹത്തിന്റെ ചികിത്സാ സഹായം സ്വരൂപിക്കുന്നതിനിടയിലായിരുന്നു മരണം..\nകഴിഞ്ഞ ഫെബ്യുവരിയിൽ അദ്ദേഹത്തിനായി സോഷ്യൽ മീഡിയയിൽ വന്ന അഭ്യർത്ഥന അദ്ദേഹത്തിന്റെ ജീവിതത്തിന്റെ നേർ ചിത്രം നമ്മെ കാട്ടിത്തരുന്നതായിരുന്നു..\n‘ഒന്നു എഴുന്നേറ്റ് നടക്കാന് കഴിഞ്ഞാല് മാത്രം മതി. എന്തെങ്കിലും ജോലിചെയ്ത് ജീവിക്കാമല്ളോ’ -ചേവായൂര് കിഷ്കോ നഗര് പൊലീസ് കോളനിയിലെ വാടകവീട്ടിലിരുന്ന്, മലയാളത്തിലെ എണ്ണംപറഞ്ഞ സിനിമകളുടെ എഡിറ്ററായി പ്രവര്‍ത്തിച്ച വത്സന് ഡിക്രൂസ് ഇത് പറയുമ്പോള് കണ്ണുകളില് നനവ്. ഭാര്യ ഷര്‍മിളയുടെയും വിദ്യാര്‍ഥികളായ മൂന്ന് മക്കളുടെയും വാക്കുകള് ഇടറുന്നു.\nസിനിമപോലും തോല്‍ക്കുന്നതാണ് ഇവരുടെ ജീവിത കഥ. വയസ്സ് 55 ആയിട്ടേയുള്ളൂ. പ്രമേഹം മൂര്‍ച്ഛിച്ച് നാലുമാസം മുമ്പ് ഒരു കാല് മുറിച്ചു. അടുത്ത കാലിനും നീരുവന്ന് പൊട്ടി മുറിക്കേണ്ട അവസ്ഥയിലാണ്. മരുന്നിന് ഓരോ ആഴ്ചയും 1500 രൂപ വേണം. ദിനേന കാല് ഫിസിയോ തെറപ്പി ചെയ്യാന്‍മാസം 15,000 രൂപ, അയ്യായിരം രൂപ വീട്ടുവാടക, മക്കളുടെ പഠനം, വീട്ടുചെലവ്… മുറിച്ചകാലിന് പകരം കൃത്രിമ കാല് പിടിപ്പിക്കണം. അതിന് ഒരു ലക്ഷത്തോളം രൂപ വേണം. ഇതിന് പുറമെ, രണ്ടാമത്തെ കാലിന്‍െറ ശസ്ത്രക്രിയക്കും വേണം പതിനായിരങ്ങള്. ഉള്ളതെല്ലാം വിറ്റുപെറുക്കിയും സഹൃദയര് നല്‍കിയ സഹായഹസ്തവും കൊണ്ടാണ് ഇതുവരെ ചികിത്സ നടത്തിയത്. ഭാര്യയും പഠിക്കുന്ന മൂന്ന് കുട്ടികളുമാണുള്ളത്. ഭാര്യ സ്വകാര്യ സ്ഥാപനത്തില് ജോലിചെയ്തിരുന്നെങ്കിലും ഭര്‍ത്താവിനെ ശുശ്രൂഷിക്കേണ്ടതിനാല് ഇപ്പോള് പോകുന്നില്ല.\n17ാം വയസ്സില് ചെന്നൈയിലേക്ക് സിനിമ മോഹവുമായി വണ്ടികയറിയതാണ്. പിന്നീട് എല്.ഭൂമിനാഥനോടൊപ്പം ചെയ്തത് ഭരതം, കിരീടം, ഹിസ്ഹൈനസ് അബ്ദുല്ല, ആകാശദൂത്, തലസ്ഥാനം, കിരീടം, മുന്നേറ്റം, തൃഷ്ണ, സ്ഫോടനം തുടങ്ങി 175ഓളം സിനിമകള്. എം.ടി. വാസുദേവന് നായരുടെ സദയം അടക്കമുളള ദേശീയ അംഗീകാരം നേടിയതടക്കമുള്ള സിനിമകള്. ഐ.വി. ശശി, സിബി മലയില്, ശ്രീകുമാരന് തമ്പി, ഷാജി കൈലാസ് തുടങ്ങിയവരുടെ സിനിമകളിലെല്ലാം പ്രവര്‍ത്തിച്ചു. ആറുമാസമായി വീട്ടില് കിടപ്പിലാണ്. പരസഹായത്തോടെ മാത്രമേ വീല്‍ചെയറില്‍പോലും ഇരിക്കാന് പറ്റൂ. അടുത്ത ആഴ്ച കൃത്രിമക്കാല് പിടിപ്പിക്കണം. പക്ഷേ, പണം സ്വരൂപിക്കാന് കഴിയാത്തതാണ് വിഷമത്തിലാക്കുന്നത്\nCINEMA Release Uncategorized\n“മമ്മാലി എന്ന ഇന്ത്യക്കാരന്” – ശക്തമായ ഒരു രാഷ്ട്രീയ സിനിമ; ഓഗസ്റ്റ് 2-ന് തിയറ്ററുകളിൽ എത്തും\nഹിന്ദുത്വഫാസിസം, പശുഭീകരത, പോലീസ്, മാവോയിസം, ട്രാന്‍സ്ജെന്‍ഡറുകള് അനുഭവിക്കുന്ന സാമൂഹിക ബഹിഷ്‌കരണം, ഇസ്ലാമോമോബിയ, അടിച്ചമര്‍ത്തല് എന്നിവയെല്ലാം പ്രമേയമാകുന്ന സിനിമയാണ് അരുണ് എന് ശിവന് സംവിധാനം ചെയ്യുന്ന “മമ്മാലി എന്ന ഇന്ത്യക്കാരന്“. സമൂഹത്തിന്റെയും ഭരണകൂടത്തിന്റെയും ഇസ്‌ലാമോഫോബിയ ആണ് സിനിമയില് പ്രധാനമായും ചര്‍ച്ചയാകുന്നത്. ഇസ്ലാമിക് സ്റ്റേറ്റില് ചേര്‍ന്നതിനു ശേഷം കൊല്ലപ്പെടുന്ന അന്‍വര് എന്ന യുവാവിന്റെ കുടുംബത്തിന് നേരിടേണ്ടിവരുന്ന പ്രശ്‌നങ്ങളും സാമൂഹികമായ ബഹിഷ്‌കരണവുമാണ് സിനിമ മുന്നോട്ടു വക്കുന്നത്. മമ്മാലി എന്ന അന്‍വറിന്റെ പിതാവിന്റെയും ഭാര്യ ശരീഫയുടെയും ജീവിതത്തിലൂടെയാണ് സിനിമയുടെ കഥ വികസിക്കുന്നത്. മാര്‍ച്ച് […]


തിരു: കേരളത്തില് ഇന്ന് 6491 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. കോഴിക്കോട് 833, എറണാകുളം 774, മലപ്പുറം 664,തൃശൂര് 652, ആലപ്പുഴ 546, കൊല്ലം 539, പാലക്കാട് 463, തിരുവനന്തപുരം 461, കോട്ടയം 450, പത്തനം തിട്ട 287, കണ്ണൂര് 242, വയനാട് 239, ഇടുക്കി 238, കാസര്‍ഗോഡ് 103 എന്നിങ്ങനേയാണ് ജില്ലക ളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 66,042 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിര ക്ക് 9.83 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി.പി. സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 60,18,925 സാമ്പിളുകളാണ് പരിശോധനയ്ക്കായി അയച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 5770 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 461, കൊല്ലം 175, പത്തനംതിട്ട 170, ആലപ്പുഴ 899, കോട്ടയം 436, ഇടുക്കി 181, എറണാകുളം 750, തൃശൂര് 631, പാലക്കാട് 349, മലപ്പുറം 588, കോഴിക്കോട് 678, വയനാട് 71, കണ്ണൂര് 320, കാസര്‍ഗോഡ് 61 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോ ടെ 65,106 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 5,11,008 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 3,14,676 പേരാണ് ഇപ്പോള് നിരീക്ഷണത്തിലുള്ളത്. ഇവ രില് 2,98,616 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 16,060 പേര് ആശുപത്രികളിലും നിരീക്ഷണത്തിലാണ്. 1853 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന്3പുതിയ ഹോട്ട് സ്‌പോട്ടുകളാണുള്ളത്. 13 പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാ ക്കിയിട്ടുണ്ട്. ഇതോടെ ആകെ 546 ഹോട്ട് സ്‌പോട്ടുകളാണുള്ളത്.


SDPI നേതാവ് ഷാനിന്റെ കൊലപാതകം ആസൂത്രണം ചെയ്തത് ചേർത്തലയിൽ; RSS പ്രവർത്തകന്റെ കൊലപാതകത്തിന് പ്രതികാരം| Remand report of SDPI leader Shan Murder lcase eaked – News18 Malayalam\nSDPI നേതാവ് ഷാനിന്റെ കൊലപാതകം ആസൂത്രണം ചെയ്തത് ചേർത്തലയിൽ; RSS പ്രവർത്തകന്റെ കൊലപാതകത്തിന് പ്രതികാരം\nരണ്ടു മാസം മുൻപ് കൊലപാതകം ആസൂത്രണം ചെയ്യാനായി രഹസ്യ യോഗം ചേർന്നു.\nആലപ്പുഴ: SDPI സംസ്ഥാന സെക്രട്ടറി കെ എസ് ഷാനിന്റെ കൊലപാതകത്തിൽ പൊലീസ് റിമാൻഡ് റിപ്പോർട്ടിലെ വിശദാംശങ്ങൾ പുറത്ത്. രണ്ട് മാസം മുമ്പ് കൊലപാതകം ആസൂത്രണം ചെയ്തതായി റിപ്പോർട്ടിൽ പറയുന്നു. ചേർത്തല പട്ടണക്കാട് കൊല്ലപ്പെട്ട Rss പ്രവർത്തകൻ നന്ദുവിന്റെ കൊലപാതകത്തിന് പ്രതികാരമായാണ് ഷാനെ കൊന്നതെന്നാണ് റിപ്പോർട്ടിലുള്ളത്.\nചേർത്തലയിൽ വെച്ചാണ് കൊലപാതകം ആസൂത്രണം ചെയ്തത്. രണ്ടു മാസം മുൻപ് കൊലപാതകം ആസൂത്രണം ചെയ്യാനായി രഹസ്യ യോഗം ചേർന്നു. ഡിസംബർ 15നും യോഗം ചേർന്നു. കൊലപാതകത്തിനായി ഏഴ് പേരെ നിയോഗിച്ചുവെന്നും ചില നേതാക്കൾക്ക് ഇക്കാര്യം അറിയാമെന്നുമാണ് റിപ്പോർട്ടിലുള്ളത്.\nഷാനിനെ കൊലപ്പെടുത്തിയ ശേഷം രണ്ട് സംഘങ്ങളായി കൊലയാളികൾ രക്ഷപ്പെട്ടു. രക്ഷപെടാൻ നേതാക്കളുടെ സഹായവും കിട്ടി. കൊലയാളി സംഘാംഗങ്ങൾ അടക്കം ആകെ 16 പ്രതികളാണ് കേസിൽ ഉൾപ്പെട്ടിരിക്കുന്നത്.\nകഴിഞ്ഞ ദിവസം പ്രതികൾ കൊലയ്ക്ക് ഉപയോഗിച്ച ആയുധങ്ങൾ പൊലീസ് കണ്ടെത്തിയിരുന്നു. അഞ്ച് വാളുകളാണ് അന്വേഷണ സംഘം ആലപ്പുഴ പുല്ലൻകുളത്ത് നിന്ന് കണ്ടെടുത്തത്.\nAlso Read-Suresh Gopi | 'രാഷ്ട്രീയ കൊലപാതകങ്ങള് അവസാനിപ്പിക്കാന് ആരുടെ കാലു പിടിക്കാനും തയ്യാര്'; സുരേഷ് ഗോപി\nകൊലപാതകത്തിൽ നേരിട്ട് പങ്കെടുത്ത മുഴുവന് പ്രതികളേയും നേരത്തേ പിടികൂടിയിരുന്നു. അഞ്ചു പേരാണ് ഒടുവില് പിടിയിലായത്. മണ്ണഞ്ചേരി സ്വദേശി അതുല്, അമ്പലപ്പുഴ സ്വദേശികളായ ജിഷ്ണു, വിഷ്ണു, അഭിമന്യു, സാനന്ത് എന്നിവരെയാണ് പിടികൂടിയത്.